
PARATHËNIE 

• • 

E shtë një kënaqësi e madhe për ne të sjellim në vëmendjen e nxë- 
nësve dhe hulumtuesve të Doktrinave Sekrete, këtë vepër të 
vogël të bazuar në Doktrinën e lashtë Hermetike. Ka pasur kaq pak 
botime mbi këtë subjekt pavarësisht nga adresimet e panumërta ndaj 
Doktrinës në mjaft vepra mbi okultizmin, sa shumë nga hulumtuesit 
e zellshëm të të Vërtetave Arkane me siguri do ta mirëpresin shfaqjen 
e këtij vëllimi. 

Qëllimi i këtij libri nuk është të shpallë ndonjë filozofi apo doktrinë 
të veçantë, por t’u japë nxënësve një formulim të të Vërtetës, që do të 
shërbejë në bashkërenditjen e shumë copëzave të dijes okulte që ata 
mund të kenë fituar, të cilat në pamje të parë duken në kundërvënie 
me njëra-tjetrën, çka shpesh dekurajon dhe neverit fillestarin në këto 
studime. Qëllimi ynë nuk është ngritja e një Tempulli të ri të Ditur- 
isë, por dorëzimi në duart e nxënësit i një Çelësi Universal me të cilin 
ai të mundë të hapë dyert e shumta të brendshme në Tempullin e 
Misterit, ku tashmë ka hyrë përmes portave kryesore. 

Nuk ekziston asnjë pjesë e mësimeve okulte të zotëruara nga bota 
që të jetë ruajtur kaq me fanatizëm sa fragmentet e Doktrinës Her- 
metike, të mbërritura deri në ditët tona përmes dhjetëra shekujve 
që kanë shkuar që nga koha kur jetonte themeluesi i madh i tyre, 
Hermes Trismegistusi, “shkruesi i perëndive”, i cili rronte në Egji- 
ptin e lashtë në ditët kur raca e sotme njerëzore jetonte fëmijërinë e 
saj. Bashkëkohës me Abrahamin, dhe, nëse legjenda është e vërtetë, 
udhërrëfyes për këtë njeri të mençur e të nderuar, Hermesi ishte dhe 
është Dielli i Madh Qendror i Okultizmit, rrezet e të cilit kanë shër- 
byer për të hedhur dritë mbi mësimet e panumërta të përhapura që 
nga koha e tij. Të gjitha mësimet themelore e rrënjësore të ngulitura 
në dituritë ezoterike të çdo race mund të gjurmohen pas te Hermesi. 
Madje edhe mësimet më të lashta të Indisë, pa asnjë dyshim, i gjejnë 
rrënjët e tyre në Doktrinën origjinale Hermetike. 

Nga tokat e lumit Gang, shumë okultistë të avancuar u endën drejt 
tokave të Egjiptit dhe u ulën në këmbët e Mjeshtrit. Prej tij ata përfit- 
uan Çelësin Madhor, i cili qartësoi dhe bashkoi pikëpamjet e tyre të 
kundërta, duke themeluar kështu qartë Doktrinën e Fshehtë. Nga 
vise të tjera erdhën të tjerë eruditë, të cilët pa përjashtim e konsider- 
uan Hermesin si Mjeshtrin e Mjeshtrave, e ndikimi i këtij të fundit 
ishte kaq i madh, sa pavarësisht shmangieve nga udha e dëftuar pas 
shekujsh të tërë, ende mund të gjendet një ngjashmëri e pajtuesh- 
mëri themeltare nën teoritë e ndryshme e shpesh kontradiktore që 
studiohen sot e kësaj dite nga okultistët e këtyre vendeve të ndry- 
shme. Studentët e Besimeve Fetare të Krahasuara do të jenë të aftë të 
perceptojnë ndikimin e Doktrinës Hermetike në cilindo besim fetar 
të denjë për këtë emër e të njohur nga njeriu, qoftë ky besim fetar i 
vdekur apo ende në fuqi në ditët tona. Ekziston gjithmonë njëfarë 
Përkimi pavarësisht nga tiparet kontradiktore, dhe Doktrina Herme- 
tike vepron si Pajtuesja e Madhe. 

Jeta dhe vepra e Hermesit, duket se ka ecur ne drejtimin e mbjelljes së 
Farës së të Vërtetës, e cila është rritur e ka lulëzuar në mjaft forma të paza- 
konta, në vend të themelimit të një shkolle filozofie e cila do të dominonte 
mendimin botëror. Por megjithatë, të vërtetat origjinale të mësuara prej 

tij, janë ruajtur të paprekura në dëlirësinë e tyre fillestare nga njerëz 
të paktë në çdo epokë, te cilët duke refuzuar një numër të madh nxë- 
nësish gjysmë të pjekur apo ithtarësh, ndoqën traditën Hermetike 
dhe e ruajtën të vërtetën për atë pakicë të gatshme ta kuptojë e njohë 
në themel. E murmuritur vesh më vesh, e vërteta u është dorëzuar 
këtyre njerëzve të pakët në numër. Kanë ekzistuar gjithmonë në çdo 
brez disa Rishtarë në vende të ndryshme të botës, të cilët kanë mbaj- 
tur gjallë flakën e shenjtë të Doktrinës Hermetike, gjithmonë të gat- 
shëm të përdorin pishtarin e tyre për të rindezur fenerët e dobët të 
botës së jashtme, kur shkëlqimi i të vërtetës është zbehur, errësuar nga 
pakujdesia e me fitilat fare pranë shuarjes. Kanë ekzistuar gjithmonë 
disa njerëz të pakët në numër të cilët janë përkujdesur me besnikëri 
për altarin e të Vërtetës mbi të cilin është ruajtur i ndezur Fanari i 
Përjetshëm i Diturisë. Këta njerëz ia kanë përkushtuar jetën e tyre 
dashurisë siç e ka përshkruar bukur edhe poeti në këto vargje të tij: 

“O, mos e liniflakën të vdesë! E mëkuar brezpas brezi në shpellën e 
saj të errët; në tempullin e saj të shenjtë e mëkuar. Ushqyer ngapas- 
torë tëpastër të dashurisë; mos e lini flakën të vdesë!” 

Këta njerëz nuk kanë kërkuar kurrë miratimin e masave, e as ithtarë të 
shumtë. Ata janë indiferentë ndaj këtyre gjërave, sepse ata e dinë se sa 
i pakët është në çdo brez numri i atyre të cilët janë gati për të vërtetën, 
apo që do ta njihnin atë nëse do t’u shfaqej. Ata e ruajnë “mishin e 
fortë” për burrat, ndërkohë që të tjerët ofrojnë “qumësht për foshn- 
jat”. Ata i ruajnë perlat e tyre të diturisë për të përzgjedhurit e pakët 
të cilët ua njohin vlerën e stolisin me to kurorat e tyre, në vend t’ua 
shërbejnë derrave materialistë e vulgarë, të cilët do t’i nëpërkëmbnin 
në baltë e do t’i përzienin me ushqimin e tyre të pështirë mendor. E 
megjithatë këta njerëz nuk kanë harruar apo lënë pas dore asnjëherë 
mësimin e hershëm të Hermesit, në lidhje me përçimin e fjalëve të të 
vërtetës tek ata të cilët janë gati t’i pranojnë, mësim ky i bërë i qartë 
edhe në Kybalion: “Kur dëgjohen hapat e Mjeshtrit, veshët e atyre që 
janë gati për Mësimet e tij bëhen katër.” E përsëri: “Kur veshët e nxë- 
nësit janë gati për të dëgjuar, atëherë vijnë buzët që do t’i mbushin me 
Urtësi.” Qëndrimi i tyre i zakonshëm ka qenë në përputhje të plotë 

me aforizmin tjetër Hermetik, gjithashtu pjesë e Kybalion: “Buzët e 
Urtësisë janë të kyçura, përveçse për veshët e Arsyes.” 

Ka nga ata të cilët e kanë kritikuar këtë qëndrim të Hermetistëve, 
duke pretenduar se me linjën e tyre të veçimit dhe heshtjes, nuk dësh- 
mojnë frymën e duhur. Por një shikim i shpejtë pas në faqet e his- 
torisë, do të dëshmojë për urtësinë e Mjeshtrave, të cilët e njihnin 
marrëzinë e orvatjes së të mësuarit mbarë botës, atë për të cilën i 
mungonte si pjekuria, ashtu edhe dëshira për ta mirëpritur. 

Hermetistët kurrë nuk kanë kërkuar të jenë martirë; përkundrazi, 
janë ulur qetësisht mënjanë me një buzëqeshje mëshiruese mbi buzët 
e tyre të kyçura, ndërkohë që “të pafetë shpërthenin në zemëratë të 
zhurmshme rreth tyre” në dëfrimin e tyre të preferuar të të vrarit e 
të torturuarit të atyre entuziastëve të ndershëm por të gabuar, të cilët 
imagjinonin se mund të bindnin një racë barbarësh për të vërtetën, e 
vërtetë kjo e cila mund të kuptohej vetëm prej të përzgjedhurve që 
kishin përparuar larg përgjatë Udhës. 

Fryma e përndjekjes nuk është shuar ende mbi tokë. Ekzistojnë disa 
Mësime Hermetike, të cilat, nëse do të shpalleshin publikisht do 
të tërhiqnin mbi kryet e mësuesve britma të rënda përçmimi e fy- 
erjesh nga turmat, të cilat do të thërrisnin përsëri me të lartë si dikur: 
“Kryqëzojeni! Kryqëzojeni!” 

Në këtë libër të vogël, jemi orvatur t’ju japim një ide të mësimeve 
themelore të Kybalionit, duke u përpjekur t’ju zbulojmë Parimet e 
funksionimit e duke e lënë në dorën tuaj zbatimin e tyre, në vend që 
të përpiqemi të zbërthejmë këto mësime në detaje. Nëse ju jeni një 
nxënës i vërtetë, do të jeni i aftë t’i zbërtheni e zbatoni këto Parime; 
nëse jo, do t’ju duhet të zhvilloni Veten në një të tillë, përndryshe 
Mësimet Hermetike nuk do të jenë veçse “fjalë, fjalë, fjalë” për ju. 


TRERISHTARËT 

Kapitulli I 

FILOZOFIA HERMETIKE 


"Buzët e Urtësisë janë të kyçura, përveçse për veshët e 
Arsyes" - Kybalioni 

M ësimet themelore ezoterike e okulte, të cilat kanë ndikuar kaq 
fuqimisht filozofitë e të gjitha racave, kombeve e popujve, për 
mijëra e mijëra vite, e kanë origjinën në Egjiptin e lashtë. Egjipti, 
shtëpia e Piramidave dhe e Sfinksit, ishte vendlindja e Diturisë së 
Eshehtë dhe e Doktrinaveve Mistike. Të gjitha kombet huazuan nga 
Doktrina e tij e Eshehtë. India, Persia, Kaldea, Medea, Kina, Japonia, 
Siria, Greqia e Roma e lashtë, si edhe qytetërime të tjera të lashta, 
morën pjesë bujarisht në gostinë e diturisë, të cilën Hierofantët dhe 
Mjeshtrit e Truallit të Isisit e shtruan lirisht për ata që erdhën të bëhen 
pjesë e rezervës së madhe të Njohurisë Mistike e Okulte, që kishin 
mbledhur mendjendriturit e asaj toke të lashtë. 

Në Egjiptin e lashtë rronin Dijetarët dhe Mjeshtrit e mëdhenj të cilët 
kurrkush nuk i ka tejkaluar, e rrallëkush i ka barazuar gjatë shekujve 
që i ndajnë nga ditët e Hermesit të Madh. Në Egjipt ndodhej e Mad- 
hërishmja Eozhë e Eozhave e Mistikës. Në dyert e tempullit të saj 
hynë Neofitët, të cilët më pas si Hierofantë, Dijetarë dhe Mjeshtra, 
udhëtuan në të katër cepat e botës, duke mbartur me vete dijen e vyer, 
të cilën ishin të gatshëm, të ethshëm e plot dëshirë t’ia përçonin atyre 
që ishin gati për të. Të gjithë nxënësit e Okultizmit e njohin borxhin 
që i detyrohen Mjeshtrave të përnderuar të asaj toke të lashtë. 

Midis këtyre Mjeshtrave të Mëdhenj të Egjiptit të Eashtë, njëherë e 
një kohë rronte dikush të cilin ata e nderonin si “Mjeshtri i Mjesh- 
trave.” Ky njeri, nëse “njeri” ishte vërtetë, rronte në Egjipt në ditët 
e hershme. Ai njihej si Hermes Trismegistus. Ai është babai i Di- 
turisë Okulte; themeluesi i Astrologjisë; zbuluesi i Alkimisë. Detajet 
e bëmave të jetës së tij janë të humbura për historinë në rrjedhën 
e viteve, e megjithatë shumë nga vendet e lashta kanë debatuar me 
njëra-tjetrën pretendimet se cila prej tyre kishte nderin të ishte vend- 
lindja e tij, kjo mijëra vjet më parë. Data e qëndrimit të tij në Egjipt, 
që përbën mishërimin e tij të fundit mbi këtë planet nuk dihet, por 
është vlerësuar në ditët e hershme të dinastive më të vjetra të Egjiptit; 
shumë kohë përpara ditëve të Moisiut. Autoritetet më të larta e kon- 
siderojnë si bashkëkohës i Abrahamit, dhe disa gojëdhëna hebraike 
shkojnë edhe më tej, duke pretenduar se Abrahami e ka përftuar një 
pjesë të diturisë së tij mistike nga vetë Hermesi. 

Me kalimin e viteve pasi ai ndërroi jetë (gojëdhëna thotë se ai jetoi 
treqind vjet), Egjiptianët e hyjnizuan Hermesin, duke e bërë atë një 
nga perënditë e tyre nën emrin e Thotit. Vite më pas, edhe populli 
i Greqisë së Eashtë e bëri një nga perënditë e tij të shumta, duke e 
quajtur “Hermes, Zoti i Diturisë.” Egjiptianët e nderuan kujtimin e 
tij për shumë shekuj, po, dhjetëra shekuj, duke e quajtur “Shkruesi 
i Perëndive” e duke i akorduar vetëm atij në veçanti, titullin e tij të 
vjetër “Trismegistus”, që do të thotë “tri herë i madhi”, “i madhi i 
të mëdhenjve”, “më i madhi i të mëdhenjve” etj. Në të gjitha tokat e 
lashtësisë, emri i Hermes Trismegistusit nderohej duke qenë sinonim 

me “Burim Diturie”. 


Edhe sot e kësaj dite, ne e përdorim termin “hermetik” me kuptimin 
“sekret”, “i mbyllur në mënyrë të tillë që asgjë nuk mund të dalë”, “i 
padepërtueshëm” etj., e kjo si pasojë e faktit që pasuesit e Hermesit, 
gjithmonë mbajtën parasysh parimin e fshehtësisë në mësimdhëniet e 
tyre. Ata nuk besonin në “hedhjen e perlave derrave”, por i përmba- 
heshin fjalës së urtë “qumësht për foshnjat; mish për burrat e fortë”, 
të dyja këto shprehje të njohura për lexuesit e shkrimeve të shenjta të 
Krishtere, por që të dyja të përdorura nga Egjiptianët për shekuj të 
tërë përpara erës së Krishterë. 

Kjo politikë e propagandimit të kujdesshëm të të vërtetës i ka karak- 
terizuar gjithmonë Hermetistët, madje edhe sot e kësaj dite. Dok- 
trinat Hermetike mund të gjenden në çdo truall, ndër të gjitha fetë, 
por asnjëherë të identifikuara me një shtet të caktuar apo ndonjë 
sekt fetar të veçantë. Kjo për shkak të paralajmërimit të mësuesve të 
lashtë, për të mos e lejuar kristalizimin e Doktrinës së Fshehtë në një 
fe. Urtësia e kësaj këshille është e dukshme për të gjithë studentët e 
historisë. Okultizmi i lashtë i Indisë e Persisë degjeneroi dhe humbi 
gjerësisht si pasojë e faktit që mësuesit u kthyen në priftërinj, duke 
përzierë teologjinë me filozofinë, e duke sjellë si pasojë humbjen 
graduale të okultizmit Indian e Persian në lëmshin e masës së kulteve 
supersticioze fetare, besëtytnive dhe “perëndive”. Kështu ndodhi me 
Greqinë dhe Romën e Eashtë. Kështu ndodhi me Mësimet Herme- 
tike e Gnostikëve dhe të Krishterëve të Hershëm, të cilat humbën në 
kohën e Konstandinit, dora e hekurt e të cilit e mbyti filozofinë me 
shtrojën e teologjisë, duke i shkulur Kishës së Krishterë atë çka ishte 
thelbi e shpirti i saj, e duke e bërë të endej kuturu për shekuj të tërë 
përpara se të gjente sërish udhën për te besimi i saj i vjetër; shenja 
këto të dallueshme lehtësisht nga të gjithë vëzhguesit e vëmendshëm 
në këtë Shekull të Njëzetë, kur Kisha tashmë po lufton t’u kthehet 
pas mësimeve të saj të lashta mistike. 

Por ka pasur gjithmonë disa shpirtra besnikë të cilët e kanë mbajtur 
të gjallë Flakën, janë përkujdesur për të e nuk kanë lejuar që drita e 

saj të venitet. Dhe është falë këtyre zemrave të patrembura e mend- 
jeve të patundura, që e kemi ende të Vërtetën mes nesh. Por e Vërteta 
nuk gjendet në libra. Ajo është përçuar nga Mjeshtri te Nxënësi, nga 
Rishtari te Hierofanti, e pëshpëritur në vesh. E nëse ndonjëherë është 
shkruar, kuptimi i saj është mbuluar nën vellon e termave të alkimisë 
e astrologjisë, në mënyrë që vetëm ata të cilët zotërojnë çelësin të 
mund ta lexojnë drejtë. Kjo u bë e domosdoshme në mënyrë që të 
shmangeshin përndjekjet e teologëve të mesjetës, të cilët e luftuan 
Doktrinën e Fshehtë me zjarr e shpatë, turrë drush, trekëmbësh dhe 
kryq. Edhe sot nuk mund të gjenden veçse fare pak libra të besu- 
eshëm mbi Filozofinë Hermetike, paçka se ekzistojnë adresime të 
panumërta ndaj saj në shumë libra të shkruar në faza të ndryshme të 
Okultizmit. Prapëseprapë, Filozofia Hermetike është Çelësi i vetëm 
Universal i cili do të hapë të gjitha dyert e Mësimeve Okulte. 

Në ditët e hershme, ekzistonte një përmbledhje e disa Doktrinave 
Themelore Hermetike, të përçuara nga mësuesi te nxënësi, e njohur 
me emrin “Kybalion”, një fjalë së cilës domethënia e kuptimi i kanë 
humbur prej shumë shekujsh. E megjithatë, ato që kjo përmbledhje 
mëson, njihen nga disa persona të cilëve u është përçuar gojarisht e 
brez pas brezi. Normat e saj nuk janë shkruar apo shtypur kurrë me 
aq sa dimë. Kanë qenë thjesht një koleksion parimesh, aksiomash dhe 
normash, të cilat ishin të pakuptueshme për të huajt, por menjëherë 
të zbërthyeshme nga nxënësit në momentin që këto parime, aksioma 
e norma, u shpjegoheshin e ilustroheshin me shembuj Neofitëve nga 
Rishtarët Hermetikë. Këto mësime përbënin në të vërtetë principet 
bazë të “Artit të Alkimisë Hermetike”, i cili ndryshe nga sa besohet 
masivisht, merrej me Mjeshtërinë e Forcës Mendore dhe jo me Ele- 
mentët Materialë; shndërrimin e Fëkundjeve Mendore nga një lloj në 
një tjetër, dhe jo shndërrimin e një lloj metali në një tjetër. Fegjenda 
e “Gurit Filozofik” i cili do të kthente metale bazë ne flori, ishte një 
alegori që kishte lidhje me Filozofinë Hermetike, lehtësisht e kup- 
tueshme nga të gjithë nxënësit e Hermeticizmit të vërtetë. 

Në këtë libërth, kapitulli i parë i të cilit është pikërisht ky, ne i fto- 
jmë nxënësit tanë të hulumtojnë Doktrinën Hermetike, ashtu siç 

këshillon Kybalioni dhe vetë ne, nxënës të përulur të kësaj doktrine, 
të cilët megjithëse mbajmë titullin “Rishtarë”, mbetemi gjithëse- 
si nxënës në këmbët e Hermesit, Mjeshtrit. Ne pra, ju japim këtu 
shumë nga parimet, aksiomat e normat e Kybalion-it, të shoqëruara 
me shpjegime dhe ilustrime të cilat ne gjykojmë se kanë më shumë 
gjasë t’i bëjnë mësimet lehtësisht të kuptueshme nga nxënësi i sotëm, 
kryesisht për faktin se teksti origjinal është qëllimisht i mbuluar nën 
vellon e terminologjisë së errët. 

Në vijim të tekstit, parimet, aksiomat dhe normat origjinale të “Ky- 
balionit” janë të shtypura në formë citatesh me pikësimin përkatës, 
pa iu prekur autorësia. Ndërkohë, puna jonë vetjake është shtypur 
në mënyrë të rregullt si trup i faqes. Kemi besimin se nxënësit të 
cilët kanë tashmë në duar këtë punim të vogël, do të përfitojnë po aq 
shumë prej faqeve të tij sa shumë të tjerë para tyre, duke ndërmarrë të 
njëjtën Udhë drejt mjeshtërisë, përmes gjithë shekujve që kanë kaluar 
që nga koha e HERMES TRISMEGISTUSIT, Mjeshtrit të Mjesh- 
trave, të Madhit të të Mëdhenjve. Në fjalët e “Kybalionit” gjejmë: 

“Kur dëgjohen hapat e Mjeshtrit, veshët e atyre që janë gati për 
Mësimdhënien e tij hapen katër. ” - Kybalioni. 

“Kur veshët e nxënësitjanëgatipër të dëgjuar, atëherë vijnë buzët që 
do t’i mbushin me Dituri. ” - Kybalioni. 

Kështu pra, në përputhje me Doktrinën, shfaqja e këtij libri do të tër- 
heqë vetëm vëmendjen e atyre që janë të përgatitur për t’i pritur këto 
Mësime. Kur nxënësi të jetë gati për të pritur të Vërtetën, atëherë ky 
libërth do të mbërrijë tek ai ose ajo. I tillë është Eigji. Parimi Herme- 
tik i Shkakut dhe Pasojës, nën këndvështrimin e tij të Eigjit të Tër- 
heqjes, do të sjellë së bashku buzët dhe veshët, nxënësin dhe librin. 
Kështu u bëftë! 

Kapitulli II 

SHTATË PARIMET HERMETIKE 


"Shtatë janë Parimet e së Vërtetës; ai i cili i njeh dhe i 
kupton, zotëron Çelësin Magjik që hap në çast të gjitha 
Dyert e Tempullit ende pa i prekur." - Kybalioni 


Shtatë parimet Hermetike mbi të cilat bazohet e gjithë Filozofia Her- 
metike janë: 

I. PARIMIIMENTALIZMIT 

II. PARIMIIPËRKIMIT 
IIL PARIMII LËKUNDJES 

IV. PARIMIIPOLARITETIT 

V. PARIMII RITMIT 

VI. PARIMII SHKAKUT DHE PASOJËS 

VII. PARIMII GJINISË 

Të Shtatë Parimet do të diskutohen dhe shpjegohen përgjatë kohës që 
përparojmë në këto mësime. Sidoqoftë, në këtë pikë mund të japim 
një shpjegim të shkurtër për secilin prej tyre. 

I. PARIMII MENTALIZMIT 

"GJITHËSIA ështëMENDJE; Universi ështëMendor."-Kybalioni 

Ky Parim trupëzon vërtetësinë që pohon se “Gjithçka është Mend- 
je”. Ai sqaron se GJITHËSIA (që është Realiteti Substancial nën të 
gjitha manifestimet dhe shfaqjet të cilat i njohim me termat “Uni- 
versi Material”, “Fenomeni i Jetës”, “Materie”, “Energji”, shkurtim- 
isht gjithçka që është e dukshme për shqisat tona materiale) është 
SHPIRT, i cili në vetvete është I PANJOHSHËM dhe I PAPËR- 
GAKTUESHËM, por që mund të konsiderohet dhe mendohet si një 
MENDJE E GJAEEË, E PAFUNDME DHE UNIVERSAEE. Ai 
gjithashtu shpjegon se e gjithë bota apo universi me dukuritë e tij, 
është thjesht një Krijim Mendor i GJITHËSISË, i cili u nënshtrohet 
Eigjeve të Gjërave të Krijuara, dhe se ky Univers në tërësi apo në 
pjesët apo njësitë e tij, ekziston në Mendjen e GJITHËSISË, bren- 
da së cilës ne “jetojmë, lëvizim, dhe ekzistojmë”. Ky parim, duke 
treguar Natyrën Mendore të Universit, shpjegon lehtësisht të gjitha 
fenomenet e ndryshme mendore dhe psikike që zënë një pjesë kaq 
të madhe të vëmendjes publike, dhe të cilat, pa një shpjegim të tillë, 
mbeten të pakuptueshme dhe sfidojnë çdo trajtimin shkencor. Kup- 
timi i drejtë i Parimit të madh hermetik të Mentalizmit, i mundëson 
individit të rrokë menjëherë ligjet e Universit Mendor, dhe t’i zba- 
tojë ato në funksion të mirëqenies dhe përparimit vetjak. Nxënësi 
Hermetik është i aftë t’i zbatojë Eigjet e mëdha Mendore në mënyrë 
inteligjente, në vend që t’i përdorë ato kuturu. Me Çelësin Universal 
në duart e tij, nxënësi është i aftë të hapë dyert e shumta të tempul- 
lit mendor e psikik të diturisë, dhe të hyjë aty lirisht e me zgjuarsi. 
Ky parim shpjegon natyrën e vërtetë të “Energjisë”, “Forcës” dhe 
“Materies”; përse dhe në ç’mënyrë janë të varura këto të fundit nga 
Mjeshtëria e Mendjes. Një nga Mjeshtrit e vjetër Hermetikë shumë 
kohë më parë shkroi: “Ai i cili shtie në dorë të vërtetën e Natyrës 
Mendore të Universit, ka përparuar larg në Udhën drejt mjeshtërisë.” 

Dhe këto fjalë janë po aq të vërteta sot, sa në kohën kur u shkruan për 
herë të parë. Pa këtë Çelës Universal, Mjeshtëria është e pamundur 
dhe nxënësi troket më kot në dyert e shumta të Tempullit. 

II. PARIMII PËRKIMIT 

"Si lart, ashtu edhe poshtë; si poshtë ashtu edhe lart." -Kybalioni 

Ky Parim trupëzon vërtetësinë që pohon se ka gjithmonë një Përkim 
midis ligjeve dhe fenomeneve të rrafsheve të ndryshme të Ekzistencës 
dhe Jetës. Aksioma e vjetër Hermetike shfaqet me këto fjalë: “Si lart, 
ashtu edhe poshtë; si poshtë ashtu edhe lart.” Rrokja e këtij parimi, 
fal mjetet për zgjidhjen e shumë paradokseve të errëta dhe mistereve 
të fshehta të Natyrës. Ekzistojnë rrafshe përtej perceptimit tonë për të 
cilat jemi të aftë të mësojmë shumë, vetëm pasi u aplikojmë Parimin e 
Përkimit. Në të kundërt ato do të mbeteshin të panjohura për ne. Ky 
Parim, gjen zbatim dhe manifestim universal në rrafshet e ndryshme 
të universit material, mendor e shpirtëror; ky Parim është një Eigj 
Universal. Hermetistët e lashtë e konsideronin këtë Parim si një nga 
instrumentet mendore më të rëndësishme, nëpërmjet të cilit njeriu 
ishte i aftë të mënjanonte pengesat që fshihnin e mbulonin të Panjo- 
hurën. Ealë këtij Parimi, u bë e mundur të ngrihej Velloja e Isisit aq 
sa për të hedhur një shikim të rrufeshëm mbi fytyrën e perëndeshës. 
Ashtu siç njohja e Principeve te Gjeometrisë i mundëson njeriut të 
matë diej të largët dhe lëvizjet e tyre teksa rri ulur në observatorin e 
tij, ashtu edhe Parimi i Përkimit i mundëson Njeriut të arsyetojë me 
mençuri nga e Njohura tek e Panjohura. Duke studiuar monadën, ai 
kupton Krye Engjëllin. 

IIL PARIMII LËKUNDJES 

"Asgjë nuk prehet çdo gjë lëviz; gjithçka lëkundet." - Kybalioni 

Ky Parim trupëzon vërtetësinë që pohon se “gjithçka është në 
lëvizje”; “gjithçka lëkundet”, “asgjë nuk prehet”; fakte të vërtetuara 
nga shkenca bashkëkohore të cilat konfirmohen pas çdo zbulimi të 
ri shkencor. E megjithatë, ky Parim Hermetik është shpallur mijëra 
vite më parë nga Mjeshtrit e Egjiptit të Eashtë. Ky parim shpjegon 

se dallimet midis manifestimeve të ndryshme të Materies, Energjisë, 
Mendjes e madje edhe Shpirtit, janë tërësisht pasojë e shpeshtësisë së 
ndryshme të Lëkundjes (Vibrimit). Duke nisur që nga GJITHËSIA 
që është Shpirt i Pastër, e duke përfunduar te forma më bruto e Ma- 
teries, gjithçka lëkundet; sa më e lartë lëkundja, aq më i lartë pozi- 
cioni në shkallë. Lëkundja e Shpirtit është aq pafundësisht e shpeshtë 
dhe e shpejtë, saqë është praktikisht në prehje; ashtu siç duket e 
palëvizshme një rrotë e cila vërtitet me shpejtësi. Ndërkohë në skajin 
tjetër të shkallës, ekzistojnë forma materie bruto me lëkundje aq të 
ulëta saqë duken edhe ato në prehje. E midis këtyre dy poleve shtri- 
hen miliona e miliona gradë të ndryshme lëkundjeje. Që nga grimca 
e elektroni, atomi e molekula, deri te botët e universet, gjithçka lëviz 
duke u lëkundur. Kjo është njësoj e vërtetë edhe për rrafshet e energ- 
jisë dhe forcës (që nuk janë gjë tjetër veçse gradë të ndryshme lëkund- 
jeje), për rrafshet mendore (gjendjet e të cilëve varen nga lëkundjet), 
e madje edhe për rrafshet shpirtërore. Përqafimi në mënyrë të drejtë 
i këtij Parimi së bashku me formulat e duhura, i mundëson nxënësit 
Hermetik të kontrollojë lëkundjet mendore si vetjake, ashtu edhe 
ato të të tjerëve. Mjeshtrit gjithashtu e aplikojnë këtë Parim për të 
mposhtur fenomene të Natyrës në mënyra të ndryshme. 

“Ai i cili kupton drejtë Parimin e Lëkundjes, ka shtënë në dorë skep- 
trin e Pushtetit”, thotë një nga shkruesit e vjetër. 

IV. PARIMII POLARITETIT 

"Gjithçka është e dyzuar; gjithçka ka pole; gjithçka ka çiftin e 
saj të së kundërtave; ngjashmëria dhe dallimi janë e njëjta gjë; 
të kundërtat janë identike në natyrën e tyre, por të ndryshme në 
gradë; skajet takohen; të gjitha të vërtetat nuk janë veçse gjysmë 
të vërteta; tëgjithëparadokset mund të pajtohen." - Kybalioni 

Ky Parim trupëzon vërtetësinë që pohon se “gjithçka është e dyzuar”, 
“gjithçka ka dy pole”, “gjithçka ka çiftin e saj të së kundërtave”; të 
gjitha këto, aksioma të vjetra Hermetike. Ai shpjegon paradokset e 
vjetra që kanë munduar njerëz të shumtë e që janë formuluar si vijon: 
“Teza e antiteza kanë natyrë identike, por ndryshojnë në gradë”; “të 
kundërtat janë e njëjta gjë, të ndryshme vetëm në gradë”; “një çift 

kundërshtish mund të pajtohet”; “skajet takohen”; “gjithçka është 
dhe s’është në të njëjtën kohë”; “të gjitha të vërtetat nuk janë veçse 
gjysmë të vërteta”; “çdo e vërtetë është gjysmë e rreme”; “ka dy anë 
të gjithçkaje” etj., etj. Parimi sqaron se gjejmë dy pole apo aspekte të 
kundërta në gjithçka, dhe se këto “të kundërta”, në të vërtetë nuk janë 
veçse dy skaje të së njëjtës gjë, me shumë gradë të ndryshme që qën- 
drojnë midis. Për ilustrim: Nxehtësia dhe Ftohtësia, megjithëse “të 
kundërta”, në të vërtetë janë e njëjta gjë; dallimi ndërmjet tyre qën- 
dron thjesht në diferencën e gradëve të së njëjtës gjë. Shikoni termo- 
metrin tuaj dhe kërkoni nëse mund të gjeni ku mbaron “nxehtësia” e 
ku fillon “ftohtësia”. Nuk ekziston diçka e tipit “nxehtësi absolute” 
apo “ftohtësi absolute”. Dy termat “nxehtësi” e “ftohtësi” thjeshtë 
tregojnë diferencë gradësh të së njëjtës gjë, dhe kjo “gjë e njëjtë” e cila 
shfaqet si “nxehtësi” e “ngrohtësi”, nuk është tjetër veçse një formë, 
lloj dhe frekuencë Lëkundjeje. Kështu “nxehtësia” e “ftohtësia” janë 
thjeshtë “dy pole” të asaj që ne quajmë “ngrohtësi”, dhe fenomenet 
që e shoqërojnë janë shfaqje të Parimit të Polaritetit. I njëjti Parim 
manifestohet në rastin e “Dritës dhe Errësirës”, që janë e njëjta gjë, 
por me diferencën në gradë që qëndron midis dy poleve të fenomenit. 
Ku përfundon “errësira” e ku nis “drita”? Ku qëndron dallimi midis 
“Madhësisë e Vogëlsisë”? Midis “Fortësisë e Butësisë”? Midis “së 
Bardhës e së Zezës”? Midis “Mprehtësisë e Topitjes”? Midis “Zhur- 
mës e Qetësisë”? Midis “Lartësisë e Ultësisë”? Midis “Pozitives e 
Negatives”? 

Parimi i Polaritetit i sqaron më së miri këto paradokse, e asnjë Pa- 
rim tjetër nuk mund ta zëvendësojë. I njëjti Parim vepron ne Rraf- 
shin Mendor. Le të marrim një shembull radikal dhe të skajshëm si 
“Dashuria dhe Urrejtja”, dy gjendje mendore në dukje krejtësisht 
të ndryshme. E megjithatë, ekzistojnë gradë të Dashurisë e gradë të 
urrejtjes, dhe diku në mes, një pikë në të cilën përdorim shprehje si 
“pëlqim” apo “mospëlqim”, hijet e të cilave shkrihen aq gradualisht 
sa ndonjëherë nuk e kuptojmë nëse ndjejmë “pëlqim”, “mospëlqim” 
apo “asnjërën”. E nëse mendoheni një çast do të vini re se të gji- 
tha nuk janë veçse shkallë apo gradë të së njëjtës gjë. Për më tepër 
(e konsideruar nga Hermetistët me rëndësi të madhe), është e mun- 
dur të ndryshohen lëkundjet e urrejtjes në lëkundje Dashurie, si në 

mendjet tona, ashtu edhe në mendjet e të tjerëve. Shumë prej jush që 
po lexoni këto fjalë, keni pasur përvoja vetjake me kalimin e shpejtë 
e të pavullnetshëm nga Dashuria në Urrejtje dhe anasjelltas, qoftë 
personale apo të mësuara prej të tjerëve. Ju do të bëheni kështu të 
aftë të kuptoni se si mund të realizohet kjo duke përdorur Vullnetin 
nëpërmjet shfrytëzimit të formulave Hermetike. “E Mira dhe e Keq- 
ja” nuk janë veçse pole të së njëjtës gjë, dhe Hermetistët e kuptojnë 
artin e shndërrimit të së Keqes në të Mirë, duke shfrytëzuar zbatimin 
e Parimit të Polaritetit. E thënë shkurt, “Arti i Polarizimit” bëhet një 
nga fazat e “Alkimisë Mendore”, e njohur dhe e praktikuar si nga 
Mjeshtrit e lashtë Hermetikë, ashtu dhe nga ata të sotëm. Njohja e 
këtij Parimi i mundëson dikujt të ndryshojë Polaritetin e tij dhe atë të 
të tjerëve, nëse i kushtohet koha dhe studimi i domosdoshëm njohjes 
me themel të këtij arti. 

V. PARIMII RITMIT 

"Gjithçka rrjedh në mënyrë qarkulluese; gjithçka ka baticën e 
zbaticën e saj; çdo gjë ngrihet e bie; luhatja e lavjerrësit shfaqet në 
gjithçka; luhatja në të majtë është e barabartë me lëkundjen në të 
djathtë; ritmi balancon." -Kybalioni 

Ky Parim trupëzon vërtetësinë që pohon se në gjithçka, shfaqet një 
lëvizje prej dhe drejt saj; një fluks në dalje e në hyrje; një përkundje 
para e pas; një luhatje si ajo e lavjerrësit; një baticë e një zbaticë ndërm- 
jet dy poleve në përputhje me Parimin e Polaritetit të përshkruar pak 
më parë. Ekziston gjithmonë një veprim e një kundërveprim, një për- 
parim e një tërheqje, një lartësim e një fundosje. Kjo vlen për të gjithë 
elementët e Universit, diej, botë, qenie njerëzore, kafshë, mendje, 
energji dhe materie. Ky ligj manifestohet në krijimin e shkatërrimin 
e botëve, në lulëzimin e rënien e kombeve, në ciklin jetësor të të gji- 
tha gjërave, e në fund, edhe ne gjendjet mendore të Njeriut (ku sipas 
Hermetistëve qëndron edhe rëndësia kryesore e të kuptuarit të këtij 
Parimi). Hermetistët e kanë kuptuar mirë Parimin dhe zbatimin e 
tij universal, duke zbuluar gjithashtu disa mënyra për t’iu shmangur 
efektit të tij mbi ta, nëpërmjet përdorimit të formulave e metodave të 
duhura. Ata zbatojnë Eigjin Mendor të Asnjanësimit. Ata nuk mund 

të shfuqizojnë Parimin apo ta ndalin veprimin e tij, por kanë mësuar 
si t’i shmangen ndikimeve të tij në njëfarë mase, në vartësi të nivelit 
të njohjes së Parimit. Ata kanë mësuar si ta PËRDORIN atë, në vend 
që të jenë të PËRDORUR prej tij. Pikërisht në këtë e në metoda 
të ngjashme konsiston Arti i Hermetistëve. Mjeshtri i Hermetikës 
polarizon vetveten në pikën ku dëshiron të prehet, e më pas asnja- 
nëson luhatjen Ritmike të lavjerrësit i cili do të prirej ta zhvendoste 
drejt polit tjetër. Të gjithë individët që kanë arritur të fitojnë njëfarë 
vetëkontrolli, e bëjnë këtë pak a shumë në mënyrë të pavetëdijshme, 
por Mjeshtri e bën në mënyrë të vetëdijshme duke përdorur Vullne- 
tin e tij, e duke arritur një gradë të tillë Drejtpeshimi e Qëndruesh- 
mërie Mendore, e cila është pothuajse e pabesueshme nga masat, të 
cilat luhaten para e pas si një lavjerrës. Ky Parim se bashku atë të 
Polaritetit , janë studiuar nga afër nga Hermetistët dhe metodat e 
kundërveprimit, asnjanësimit dhe PERDORIMIT të tyre, përbejnë 
një pjesë të rëndësishme te Alkimisë Mendore Hermetike. 

VI. PARIMII SHKAKUT DHE PASOJËS 
"Çdo Shkak ka Pasojën e tij; çdo Pasojë ka Shkakun e saj; gjithç- 
ka ndodh në përputhje me ligjin; Rastësi nuk është veçse emri që i 
japim një Ligjësie të panjohur; ekzistojnë shumë rrafshe shkakë- 
sie, por asgjë nuk i shpëton Ligjit." - Kybalioni 

Ky Parim trupëzon vërtetësinë që pohon se ekziston një Shkak për 
çdo Pasojë, e një Pasojë për çdo Shkak. Ai sqaron se “gjithçka ndodh 
në përputhje me Ligjin”; se asgjë nuk ndodh “thjeshtë sepse ndodh”; 
se nuk ekziston diçka si Rastësia; se megjithëse ka rrafshe të ndry- 
shme Shkaku e Pasoje, ku rrafshet e epërme dominojnë të poshtmet, 
përsëri asgjë asnjëherë nuk i shpëton plotësisht Ligjit. Hermetistët 
e kuptojnë artin e metodat e lartësimit mbi rrafshin e rëndomtë të 
Shkakut e Pasojës deri në një farë mase, e duke u ngritur mendërisht 
në një rrafsh më të lartë, ata kthehen në Shkaktarë në vend që të pëso- 
jnë Pasoja. Masat e gjera merren përpara nga rryma, të bindura ndaj 
ambientit rrethues, ku vullnetet e dëshirat e atyre më të fortë se ta, 
trashëgimia, sugjestioni e shkaqe të tjera të jashtme i lëvizin si ushtarë 
mbi fushën e shahut të Jetës. Por Mjeshtrit duke u ngritur në rrafshin 

e sipërm, dominojnë gjendjet e tyre shpirtërore, karakterin, cilësitë 
e forcat, si edhe ambientin që i rrethon, duke u kthyer në Lojtarë në 
vend të jenë ushtarë. Ata ndihmojnë TË LUHET LOJA E JETËS, në 
vend që të jenë thjeshtë pjesë e lojës, të lëvizur nga mjedisi rrethues 
apo nga vullneti i të tjerëve. Ata e PËRDORIN Parimin në vend që të 
jenë mjet i tij. Mjeshtrit i binden Shkakësisë së rrafsheve më të larta, 
por ndihmojnë të Sundohet rrafshi i tyre. Në këtë pohim përmblid- 
het një thesar njohurie Hermetike. Ee ta kuptojë ai që mundet. 

VII. PARIMII GJINISË 

"Gjinia ekziston në çdo gjë; gjithçka ka Parimet e saj Mashkul- 
lore e Femërore, Gjinia manifestohet në të gjitha rrafshet." - Ky- 
balioni 

Ky Parim trupëzon vërtetësinë qëpohon se GJINIA shfaqet në gjithç- 
ka; Parimet Mashkullore e Eemërore veprojnë në mënyrë të vazh- 
dueshme. Kjo nuk vlen vetëm për Rrafshin Eizik, por edhe për rraf- 
shet Mendore e Shpirtërore. Në Rrafshin Eizik, Parimi manifestohet 
në formën e SEKSIT, ndërkohë që në rrafshe më të larta merr forma 
më të larta; në çdo rast gjithmonë i vlefshëm. Pa këtë Parim, krijimi, 
qoftë fizik, qoftë mendor apo shpirtëror është i pamundur. Përqafimi 
i ligjeve të tij, hedh dritë mbi shumë çështje që kanë trazuar mendjet e 
njerëzve. Parimi i Gjinisë vepron gjithmonë në drejtim të gjenerimit, 
rigjenerimit dhe krijimit. Gjithçka e çdokush, mbart brenda tij ose 
saj dy Elementet e Parimit, ose vetë Parimin. Gjithçka Mashkullore 
ka Elementin Eemëror dhe anasjelltas, gjithçka Eemërore mbart në 
vetvete Parimin Mashkullor. Nëse dëshironi të kuptoni filozofinë e 
Krijimi, Gjenerimit apo Rigjenerimit Mendor e Shpirtëror, duhet të 
studioni dhe të kuptoni këtë Parim Hermetik. Ai përmban zgjidhjen 
e shumë mistereve të Jetës. Ju paralajmërojmë se ky Parim nuk ka 
asnjë lidhje me mësimet, praktikat dhe teoritë e shumta të rëndomta, 
të dëmshme dhe degraduese epshore, të cilat përhapen nën tituj të 
trilluar, e që nuk janë gjë tjetër veçse një prostitucion i Parimit të 
madh natyral të Gjinisë. Ringjalljet e tilla të rëndomta të formave të 
lashta famëkeqe të Ealicizmit, priren të shkatërrojnë mendjen, trupin 
dhe shpirtin. Filozofia Hermetike i ka rënë gjithmonë kambanës së 

alarmit kundër këtyre mësimeve degraduese të cilat priren drejt ep- 
shit, shthurjes e zvetënimit të parimeve të Natyrës. Nëse janë mësime 
të tilla ato mësime që kërkoni, duhet të drejtoheni tjetërkund. Her- 
meticizmi nuk përmban asgjë për ju në këtë drejtim. Për të pastrin, 
gjithçka është e dëlirë; për të ndyrin, gjithçka është e fëlliqur. 

Kapitulli III 

TRANSMUTACIONI MENDOR 


"Mendja (ashtu si metalet dhe elementet) mund të 
shndërrohet, nga një gjendje në një tjetër; nga një gradë 
në një tjetër; nga një konditë në një tjetër; nga poli nëpol, 
nga lëkundja në lëkundje. Shndërrimi i Vërtetë Hermetik, 
është një Art Mendor." - Kybalioni 

S iç e kemi thënë më lart, Hermetistët ishin alkimistët, astrologët e 
psikologët e parë dhe Hermesi ishte themeluesi i këtyre shkollave 
të mendimit. Nga astrologjia u zhvillua astronomia bashkëkohore, 
nga alkimia hodhi rrënjë kimia e ditëve të sotme dhe nga psikologjia 
mistike u rrit psikologjia bashkëkohore që studiohet në shkolla. Por 
nuk duhet hamendësuar se të parët qenë injorantë në ato fusha, për të 
cilat sot shkolla pretendon se i ka prona të vetat të patjetërsueshme. 

Hieroglifët e gdhendur në gurët e Egjiptit të Lashtë, tregojnë se të 
parët kishin njohuri të plota gjithëpërfshirëse mbi astronominë. Vetë 
Piramidat janë dëshmitare të lidhjes së ngushtë midis projektimit të 
tyre dhe studimit të shkencës së astronomisë. Ata nuk ishin injorantë 
as në Kimi, sepse fragmente të shkrimeve të lashta tregojnë se njih- 
nin më së miri vetitë kimike të sendeve; për më tepër, teoritë e lashta 
mbi fizikën po vërtetohen ngadalë nga zbulimet e shkencës bashkë- 
kohore, sidomos ato që kanë të bëjnë me përbërjen e materies. Nuk 
duhet hamendësuar as për injorancën e tyre mbi të ashtuquajturat 
zbulime bashkëkohore në psikologji, përkundrazi; Egjiptianët ishin 
veçanërisht të talentuar në shkencën e Psikologjisë, posaçërisht në 
degë që shkolla bashkëkohore nuk i merr parasysh, të cilat sidoqoftë 
po dalin në shesh nën emrin e “shkencave psikike”, duke i vënë në 
pozitë të pakëndshme psikologët e sotëm, e duke bërë që të pranojnë 
me ngurrim se “ndoshta mund të ketë diçka të vërtetë në to në fund 
të fundit.” 

E vërteta është se nën kiminë, astronominë dhe psikologjinë materiale 
(nënkuptohet psikologjia në fazën e saj të studimit të mekanikës së 
trurit), të parët zotëronin një njohuri mbinatyrore të astronomisë të 
quajtur astrologji, një njohuri mbinatyrore të kimisë të quajtur alki- 
mi dhe një njohuri mbinatyrore të psikologjisë të quajtur psikologji 
mistike. Ata zotëronin si Njohurinë e Brendshme ashtu edhe Njo- 
hurinë e Jashtme, ndërkohë që shkencëtarët bashkëkohorë zotërojnë 
vetëm të dytën. Midis shumë degëve të fshehta të diturisë së zotëruar 
nga Hermetistët, është edhe ajo që njihet si Transmutacioni Mendor, 
çka përbën edhe thelbin e subjektit të këtij kapitulli. 

“Transmutacion”, është fjala që përdoret zakonisht për të përshkruar 
artin e lashtë të shndërrimit të metaleve, sidomos të metaleve bazë, 
në ar. Ejala “transmutacion” do të thotë “shndërrim i natyrës, formës 
apo substancës, në diçka tjetër; transformim” (marrë nga Webster). 
Në përputhje me këtë, “Transmutacion Mendor” nënkupton artin e 
ndryshimit dhe shndërrimit të gjendjeve mendore, formave dhe kon- 
ditave, në të tjera. E parë në këtë prizëm, Shndërrimi Mendor është 
“Arti i Kimisë Mendore” nëse kjo shprehje ju duket e pëlqyeshme; 
një formë praktike e Psikologjisë Mistike. 

Kjo nënkupton shumë më tepër nga sa duket në sipërfaqe. Shndër- 
rimi, Alkimia apo Kimia në Rrafshin Mendor ka një rëndësi aq të 
madhe ndikuese, sa edhe sikur arti të kufizohej me aq, përsëri do të 
ishte një nga degët më të rëndësishme të studimit që njeriu ka njohur 
ndonjëherë. Por ky është vetëm fillimi. Le të shikojmë përse! 

I pari nga shtatë Parimet Hermetike, është Parimi i Mentalizmit, 
aksioma e të cilit thotë: “GJITHËSIA është Mendje; Universi është 
Mendor.” Kjo do të thotë se Realiteti Themeltar i Universit është 
Mendje dhe se vetë Universi është Mendor, çka do të thotë se “ekzis- 
ton në mendjen e GJITHËSISË.” Këtë Parim do ta studiojmë edhe 
në leksionet vijuese, por le të shohim efektet e tij të menjëhershme 
nëse e pranojmë si të vërtetë. 

Nëse natyra e Universit është mendore, atëherë Shndërrimi Mendor 
duhet të jetë arti i NDRYSHIMIT TË KONDITAVË TË UNIVËR- 
SIT përgjatë trajtave të Materies, Forcës dhe Mendjes. Siç e shikoni 
pra, Shndërrimi Mendor është në të vërtetë “Magjia” të cilën shkruesit 
e lashtë e përmendnin aq shpesh në veprat e tyre mistike, duke dhë- 
në për të aq pak udhëzime praktike. Nëse Gjithçka është Mendore, 
atëherë arti që mundëson shndërrimin e kushteve mendore, duhet ta 
kthejë Mjeshtrin në kontrolluesin e kushteve apo konditave si mate- 
riale, ashtu edhe të atyre të quajtura rëndom “mendore”. 

Në fakt, askush tjetër përveç Alkimistëve Mendorë të avancuar nuk 
ka qenë i aftë të zotërojë nivelin e nevojshëm të forcës për të kontrol- 
luar fenomene fizike me peshë, si kontrolli i elementëve të Natyrës; 
prodhimi apo ndalimi i stuhive, prodhimi apo ndalimi i tërmeteve e 
fenomene të tjera Universale fizike. Por fakti që njerëz të tillë kanë 
ekzistuar e vazhdojnë të ekzistojnë sot e kësaj dite, pranohet me 
seriozitet nga të gjithë okultistët e avancuar të të gjitha shkollave. 
Mësuesit më të aftë, i sigurojnë Nxënësit e tyre se Mjeshtrit ekzisto- 
jnë dhe i kanë këto fuqi, duke qenë se ata vetë kanë pasur përvoja që 
justifikojnë besimin dhe deklaratat e tyre. Këta Mjeshtra nuk japin 
shfaqje publike të fuqive të tyre, por përpiqen të veçohen nga turmat 
në mënyrë që të shtrojnë sa më mirë Udhën e tyre drejt Lartësimit. 

Ne e përmendëm ekzistencën e tyre në këtë pikë, thjeshtë për të tër- 
hequr vëmendjen tuaj në faktin që fuqia e tyre është tërësisht men- 
dore, dhe vepron përgjatë trajtave të Shndërrimit të lartë Mendor, 
nën Parimin Hermetik të Mentalizmit. “Universi është Mendor” - 
Kybalioni. 

Ndërkohë, nxënësit dhe Hermetistët e gradëve më të ulëta se Mjesh- 
trit, si Rishtarët dhe Mësuesit, janë plotësisht të aftë të veprojnë përg- 
jatë Rrafshit Mendor në Shndërrim Mendor. Në fakt çdo gjë që ne 
quajmë “fenomen psikik”, “ndikim mendor”, “shkencë e mendjes”, 
“fenomeni i mendimit të ri” etj., vepron përgjatë të njëjtave trajta të 
përgjithshme, sepse nuk ka veçse një parim të përfshirë, pavarësisht 
se çfarë emri i jepet fenomenit. 

Nxënësi dhe praktikanti i Shndërrimit Mendor punon në Rrafshin 
Mendor, duke shndërruar kushtet e gjendjet mendore në përputhje 
me formula të ndryshme, disa më shumë e disa më pak efikase. “Tra- 
jtimet”, “pohimet”, “mohimet” e ndryshme të shkollave të shken- 
cave mendore, nuk janë veçse formula shpesh jo të përkryera dhe 
antishkencore të Artit Hermetik. Pjesa më e madhe e praktikantëve 
modernë janë mjaft të paditur krahasuar me mjeshtrit e lashtë, sepse 
iu mungon njohuria themeltare mbi të cilën ky art bazohet. 

Nëpërmjet Metodave Hermetike mund të ndryshohen e shndërrohen 
jo vetëm gjendjet mendore të vetvetes. Mund të shndërrohen, dhe 
madje shndërrohen në mënyrë të pareshtur përmes së njëjtës rrugë, 
kryesisht pa ndërgjegje por shpesh edhe në mënyrë të ndërgjegjshme 
nga ata të cilët kuptojnë ligjet e parimet, edhe gjendjet mendore të të 
tjerëve në rastet kur këta të fundit nuk janë të informuar mbi parimet 
e vetëmbrojtjes. Për më tepër, ashtu siç dihet nga nxënësit dhe prak- 
tikantët e shkencës bashkëkohore mendore, çdo konditë materiale 
që varet nga mendja e tjetërkujt, mund të ndryshohet e shndërro- 
het në përputhje me dëshirën e fortë, vullnetin dhe “përpunimin” 
e personit që dëshiron kushte të ndryshuara të jetës. Publiku në 
ditët e sotme është përgjithësisht i informuar mjaftueshëm mbi këto 
çështje, kështu që nuk e gjykojmë të nevojshme të zgjatemi më tej. 
Qëllimi ynë në këtë pikë ishte thjesht të tregonim Artin dhe Parimin 

Hermetik i cili fshihet nën format e ndryshme të praktikimit, qofshin 
këto dashamire apo dashakeqe, meqenëse forca mund të përdoret në 
të dy kahet në përputhje me Parimin Hermetik të Polaritetit. 

Në këtë libër të vogël ne do të përshkruajmë parimet elementare të 
Shndërrimit Mendor, në mënyrë që lexuesit të kenë mundësinë të 
kuptojnë Parimet Themelore, e të zotërojnë kështu Çelësin Univer- 
sal i cili do të hapë dyert e shumta të Parimit të Polaritetit. 

Në vijim do të shqyrtojmë të parin e Shtatë Parimeve Hermetike, 
Parimin e Mentalizmit, në të cilin sqarohet vërtetësia që shpreh se 
“GJITHËSIA është Mendje; Universi është Mendor”, sipas fjalëve 
të Kybalionit. I kërkojmë nxënësve tanë t’i kushtojnë vëmendje të 
lartë dhe studim të kujdesshëm të këtij Parimi të madh, pasi ai është 
realisht Parimi Bazë i të gjithë Filozofisë Hermetike dhe i Artit Her- 
metik të Shndërrimit Mendor. 

Kapitulli IV 
GJITHËSIA 


"Nën Universin e Kohës, Hapësirës dhe Ndryshimit, fshi- 
het gjithmonë Realiteti Substancial, e Vërteta Themelt- 
are." - Kybalioni 

S ubstanca nënkupton “atë çka qëndron nën të gjitha manifestimet 
e jashtme; thelbin, realitetin thelbësor, gjënë në vetvete” etj. “Sub- 
stancial” nënkupton “atë çka ekziston në të vërtetë, të qenët element 
thelbësor, të qenët real” etj. “Realitet” do të thotë: “të qenët real, i 
vërtetë, i qëndrueshëm, i mirëqenë, i palëvizshëm, i përhershëm, i 
pranishëm” etj. 

Nën dhe pas të gjitha shfaqjeve e dukjeve të jashtme, ka gjithmonë një 
Realitet Substancial. I tillë është Ligji. Njeriu që studion Universin, 
pjesë e të cilit është edhe ai vetë, nuk sheh gjë tjetër veç ndryshimeve të 

vazhdueshme në materie, forcë dhe gjendje mendore. Ai vëren se në 
të vërtetë, asgjë nuk EKZISTON e pandryshuar, por gjithçka KRI- 
JOHET dhe NDRYSHON. Asgjë nuk qëndron e palëvizur, gjithçka 
lind, rritet, vdes. Në të njëjtin çast në të cilin diçka arrin kulmin e 
saj atëherë fillon edhe e tatëpjeta; ligji i ritmit vepron në mënyrë të 
pareshtur; nuk ka realitet, cilësi të qëndrueshme, paluajtshmëri apo 
substancialitet në asgjë; nuk ka asgjë të përhershme përveç Ndry- 
shimit. Njeriu vëren se gjithçka evoluon nga të tjera gjëra dhe 
zbërthehet në të tjera akoma; një veprim e kundërveprim i pareshtur; 
një rrjedhë që qarkullon brenda e jashtë; ndërtim dhe rrëzim; krijim 
e shkatërrim; lindje, rritje e vdekje. Nuk ka asgjë të qëndrueshme 
përveç Ndryshimit. E nëse ky njeri është mendimtar, ai kupton se të 
gjitha këto gjëra nën ndryshim të pareshtur, nuk janë veçse shfaqje e 
manifestime të një Eorce e cila qëndron nën gjithçka; të një Realiteti 
Substancial. 

Të gjithë mendimtarët, në të gjitha trevat e në të gjitha kohërat, kanë 
pranuar domosdoshmërinë për një postulat mbi ekzistencën e këtij 
Realiteti Substancial. Çdo filozofi e denjë për t’u quajtur e tillë është 
bazuar mbi këtë ide. Njerëzit i kanë dhënë Realitetit Substancial 
shumë emra. Disa e kanë quajtur Hyjni (me emra të shumtë), të tjerë 
“Energjia e Pafundme dhe e Përjetshme”, të tjerë akoma janë mun- 
duar ta quajnë “Materie”, por të gjithë e kanë pranuar ekzistencën e 
tij. Eshtë i vetëkuptueshëm e nuk ka nevojë për argumentim. 

Në këto mësime ne kemi ecur në hapat e disa prej mendimtarëve 
më të mëdhenj të botës, Mjeshtra Hermetikë si të lashtë ashtu edhe 
bashkëkohorë, dhe e kemi quajtur këtë Eorcë Themelore, këtë 
Realitet Substancial, me emrin Hermetik “GJITHËSIA”, fjalë kjo të 
cilën e gjykojmë si më gjithëpërfshirësen nga të gjithë emrat e shumtë 
me të cilët Njeriu ka quajtur Atë çka qëndron përtej emrave, fjalëve 
e përkufizimeve. 

Ne pranojmë e mësojmë pikëpamjen e mendimtarëve të mëdhenj 
Hermetikë të çdo kohe dhe atë të atyre shpirtrave të ndriçuar të cilët 
kanë mbërritur në rrafshe më të larta ekzistence, të cilët pohojnë 

se natyra e brendshme e GJITHËSISË është E PANJOHËSHME. 
Kështu duhet të jetë, pasi asgjë përveç vetë GJITHËSISË nuk mund 
të kuptojë natyrën dhe ekzistencën e saj. 

Hermetistët besojnë dhe mësojnë se GJITHËSIA “në vetvete” është 
dhe duhet të jetë gjithmonë E PANJOHËSHME. Ata i konsidero- 
jnë të gjitha teoritë, hamendësimet dhe spekulimet e teologëve dhe 
metafizikëve mbi natyrën e brendshme të GJITHËSISË, si përpjekje 
fëminore të mendjeve të vdekshme për të rrokur sekretin e Pafundë- 
sisë. Përpjekje të tilla kanë dështuar e do të dështojnë gjithmonë, 
pikërisht për shkak të natyrës së qëllimit që kanë. Dikush që ndjek 
pyetje të tilla, udhëton vazhdimisht përqark në labirintin e mendim- 
it, derisa humb të gjithë logjikën e shëndoshë, veprimet e sjelljen e 
arsyeshme, duke u bërë përfundimisht i papërshtatshëm për jetën. 
Ai i ngjan ketrit i cili vrapon furishëm brenda rrotës së lëvizshme të 
kafazit të tij, duke udhëtuar pareshtur pa mbërritur askund; në fund 
sërish i burgosur, duke qëndruar pikërisht aty ku filloi. 

Akoma më mendjemëdhenj janë ata të cilët orvaten t’i veshin 
GJITHËSISË personalitetin, cilësitë, tiparet, karakteristikat dhe 
vetitë e vetvetes, duke e veshur GJITHËSINË me emocione njerë- 
zore, ndjenja dhe veçori deri tek cilësitë më të ulëta njerëzore si xh- 
elozia, ndjeshmëria ndaj lëvdatave e lajkave, nevoja për blatime e ad- 
hurim, të gjitha këto mbeturina nga kohët kur raca njerëzore jetonte 
fëmijërinë e saj. Ide të tilla nuk janë të denja për burra e gra të rritur 
dhe po flaken tutje me shpejtësi. 

(Në këtë pikë, do të ishte e përshtatshme të saktësohej se ne bëjmë 
një dallim ndërmjet Besimit dhe Teologjisë; ndërmjet Filozofisë dhe 
Metafizikës. Besim për ne, do të thotë të kuptuarit në mënyrë intuitive 
i ekzistencës së GJITHËSISË dhe marrëdhënia e dikujt me të; ndërsa 
Teologjia nënkupton orvatjet njerëzore për t’i veshur GJITHËSISË 
personalitet, cilësi e karakteristika; pikëpamje mbi çështjet, vullne- 
tin, dëshirat, planet dhe projektet e saj; dhe pretendimin e zyrës së 
“ndërmjetësit” midis GJITHËSISË dhe njerëzve. Filozofi për ne, do 
të thotë të kërkuarit dituri mbi gjëra të njohshme e të mendueshme; 

ndërsa Metafizika nënkupton orvatjen për ta mbartur këtë kërkim 
mbi dhe përtej kufijve, në lëme të panjohshme e të pamendueshme, 
dhe me të njëjtat prirje si ato të Teologjisë. Rrjedhimisht, ne i gjejmë 
si rrënjët e Besimit ashtu edhe të Filozofisë, të hedhura në Realitet, 
ndërkohë që Teologjia e Metafizika i ngjajnë xunkthit të këpu- 
tur me rrënjë në baltën thithëse të injorancës, të paafta të ofrojnë 
mbështetje të sigurt as për mendjen e as për shpirtin e Njeriut. Nuk 
këmbëngulim që nxënësit tanë të pranojnë këto përkufizime. Ne i 
përmendëm thjeshtë për të qartësuar pikëpamjen tonë. Në çdo rast, 
në këto mësime do të dëgjoni fare pak mbi Teologjinë e Metafizikën.) 

“AJO çka është e Vërteta Themeltare, Realiteti Suhstancial, në të 
vërtetë qëndron përtej emërtimeve, por të Urtët e quajnë GJITHË- 
SIA. ” - Kybalioni 

“GJITHËSIA është E PANJOHËSHME në Thelbin e saj. ” - Kybal- 
ioni 

“Megjithatë, kumtimi i Arsyes duhetpritur derë çelur dhe duhet tra- 
jtuar me nderim. ” - Kybalion 

Arsyeja njerëzore, zërin e së cilës duhet të pranojmë për sa kohë arri- 
jmë të arsyetojmë, na kumton sa vijon mbi GJITHËSINË, gjithmonë 
pa u orvatur t’i heqë asaj vellon e TË PANJOHËSHMëS: 

1. GJITHËSIA duhet të jetë GJITHÇKA që ËKZISTON RëAL- 
ISHT. Asgjë nuk mund të ekzistojë jashtë GJITHËSISË, përndryshe 
GJITHËSIA nuk do të ishte GJITHËSIA. 

2. GJITHËSIA duhet të jetë Ë PAFUNDMË, sepse nuk ka asgjë 
tjetër që mund ta përcaktojë, rrethojë, kufizojë apo mbyllë në caqe. 
GJITHËSIA është Ë PAFUNDMË në kohë ose Ë PËRJëTËSHMë; 
duhet të ketë ekzistuar vazhdimisht, pasi nuk mund të ketë pasur 
kurrë diçka tjetër që ta ketë krijuar, sepse asgjë nuk mund të evoluojë 
nga hiçi, e nëse nuk do të “kishte qenë” qoftë edhe për një çast, nuk 
do të “ishte” tani. Duhet të ekzistojë vazhdimisht pasi nuk ka asgjë 

tjetër që mund ta shkatërrojë, e nuk mundet “të mos jetë” qoftë edhe 
për një çast të vetëm, pasi diçka nuk mund të kthehet kurrë në hiç. 
GJITHËSIA duhet të jetë e Pafundme në Hapësirë; duhet të jetë 
Gjithkund pasi nuk ekziston vend tjetër jashtë GJITHËSISË; nuk 
mund të jetë përveçse e vazhdueshme në Hapësirë, pa këputje, ndale- 
sa, ndarje apo ndërprerje, pasi nuk ka asgjë që ta këputë, ndalojë, 
ndajë apo ndërpresë vazhdimësinë e saj, e asgjë tjetër për “të mbush- 
ur zbrazëtitë”. Duhet të jetë e Pafundme në Forcë ose Absolute, 
pasi nuk ka asgjë që mund ta kufizojë, frenojë, përmbajë, izolojë, 
shqetësojë apo kushtëzojë; GJITHËSIA nuk i nënshtrohet asnjë 
Force tjetër pasi nuk ka asnjë Forcë tjetër. 

3. GJITHËSIA duhet të jetë E PANDËRRUESHME apo e patjetër- 
sueshme në natyrën e saj të vërtetë, pasi nuk ekziston asgjë që mund 
ta ndryshojë; asgjë nga e cila mund të jetë shndërruar apo asgjë në të 
cilën ajo mund të shndërrohet. Asaj nuk mund t’i shtohet, e nga ajo 
nuk mund të zbritet asgjë; nuk mund rritet apo të pakësohet, e as të 
bëhet më e madhe a më e vogël në çfarëdo pikëpamje qoftë. Duhet të 
ketë ekzistuar e duhet të ekzistojë gjithmonë pikërisht siç është tani, 
GJITHËSI. Nuk ka pasur, nuk ka, e nuk dot të ketë kurrë asgjë tjetër 
në të cilën ajo do të mund të shndërrohej. 

Meqenëse GJITHËSIA është e Pafundme, Absolute, e Përjetshme 
dhe e Pandryshueshme, rrjedhimisht gjithçka e fundme, e ndry- 
shueshme, kalimtare dhe e kushtëzuar nuk mund të jetë GJITHË- 
SIA. Dhe përderisa nuk ka Asgjë jashtë GJITHËSISË në Realitet, 
atëherë të gjitha këto gjëra të fundme duhet të jenë Asgjë në Realitet. 
Ju kërkojmë të mos turbulloheni apo trembeni; nuk po përpiqemi 
t’ju udhëheqim drejt Doktrinës së Krishterë nën maskën e Eilozofisë 
Hermetike. Ekziston një Pajtueshmëri mbi këto çështje të cilat duken 
në kundërvënie. Bëni durim, do të mbërrijmë atje kur të jetë koha. 

Përreth nesh shikojmë atë që quhet “Materie”, e cila përbën bazën 
fizike materiale të të gjitha formave. A është GJITHËSIA thjesht 
Materie? Aspak! Materia nuk mund të manifestojë Jetë apo Mend- 
je, e përderisa si Jeta ashtu edhe Mendja manifestohen në Univers, 

Materia nuk mund të manifestojë Jetë apo Mendje, e përderisa si Jeta 
ashtu edhe Mendja manifestohen në Univers, GJITHËSIA nuk mund 
të jetë Materie, pasi asgjë nuk mund të ngrihet më lart nga ku buron, 
asgjë nuk shfaqet brenda pasojës pa qenë edhe pjesë e shkakut, asgjë 
nuk kthehet në një përfundim pa qenë edhe pjesë e asaj që paraprin. 

GJITHËSIA nuk mund të jetë Materie, pasi asgjë nuk mund të ngri- 
het më lart nga ku buron, asgjë nuk shfaqet brenda pasojës pa qenë 
edhe pjesë e shkakut, asgjë nuk kthehet në një përfundim pa qenë 
edhe pjesë e asaj që paraprin. Shkenca Bashkëkohore na mëson se 
në të vërtetë Materia nuk ekziston; se ajo që quajmë Materie është 
thjeshtë “energji apo forcë e ndërprerë”, pra energji apo forcë me 
lëkundje të ngadaltë. Ashtu siç ka thënë edhe një shkrimtar bashkë- 
kohor “Materia u tret në Mister”. Ëdhe Shkenca Materiale e ka brak- 
tisur teorinë e Materies dhe tani mbështetet në bazat e “Ënergjisë”. 

Atëherë a është vallë GJITHËSIA thjesht Ënergji ose Forcë? Jo Ën- 
ergji e Forcë në kuptimin që i japin materialistët fjalës, pasi energjia 
e forca e tyre janë gjëra të verbra, mekanike, pa Jetë e Mendje. Jeta e 
Mendja nuk mund të evoluojnë kurrsesi nga Fnergjia e Forca e verbër, 
për arsyen që dhamë një çast më parë: “Asgjë nuk mund të ngrihet 
më lart nga ku buron; asgjë nuk shtjellohet pa qenë e pleksur; asgjë 
nuk kthehet në një përfundim pa qenë edhe pjesë e asaj që paraprin”. 
Kështu GJITHËSIA nuk mund të jetë thjesht Fnergji apo Forcë, pasi 
nëse do të ishte, ekzistenca nuk do të njihte gjëra si Jeta dhe Mendja, 
e ne këtë e kuptojmë më së miri pasi jemi të Gjallë e duke përdorur 
Mendjen për të shtruar këto pyetje, po aq sa ata të cilët pretendojnë 
se Fnergjia apo Forca janë Gjithçka. 

Çfarë ekziston pra në Univers e që qëndron më lart se Materia e Fn- 
ergjia? JFTA DHF MFNDJA! Jeta dhe Fnergjia në të gjitha gradët 
e tyre të ndryshme të shpalosjes! “Atëherë kërkoni të na thoni se 
GJITHËSIA është JFTË dhe MFNDJF?”, - do të pyesnit ju. Po 
dhe Jo është përgjigjja jonë. Nëse nënkuptoni Jetë dhe Mendje në 
mënyrën në të cilën i njohim ne, të vdekshmit e gjorë vocërrakë, 
përgjigjja është Jo! GJITHËSIA nuk është ajo. “Atëherë për çfarë 

Jete e Mendje bëni fjalë?”, - pyesni ju. 


Përgjigjja është “MENDJE QË JETON, shumë përtej kuptimit që të 
vdekshmit i japin këtyre fjalëve, pasi Jeta e Mendja qëndrojnë mbi for- 
cat mekanike apo materien; MENDJE E GJAEEË E PAEUNDME 
nëse do të krahasohej me Jetën e Mendjen e fundme.” 

Me këtë duam të themi atë çka nënkuptojnë shpirtrat e përndritur, 
kur shqiptojnë me nderim fjalën : “SHPIRT!” 

“GJITHËSIA” është Mendje e Gjallë e Pafundme; të Përndriturit e 
quajnë SHPIRT! 

Kapitulli V 
UNIVERSI MENDOR 


"Universi ështëMendor, ipërfshirënëMendjen eGJITHË- 
SISË" - Kybalioni 

GJITHËSIA është SHPIRT! Por çfarë është Shpirti? Kësaj pyetjeje 
nukmundt’ijepetpërgjigje,pasipërkufizimi do të ishtevetëGJlTHË- 
SIA, çka nuk mund të shpjegohet e as të përkufizohet. Shpirt është 
thjesht emri të cilin njerëzit i japin konceptit më të lartë të Mendjes 
së Gjallë të Pafundme; shpirt do të thotë “Thelb i Vërtetë”; do të 
thotë Mendje e Gjallë më e lartë se Mendja e Jeta që njohim, ashtu siç 
qëndrojnë këto të fundit më lart se Energjia mekanike dhe Materia. 
Shpirti e tejkalon botëkuptimin tonë dhe ne e përdorim këtë fjalë 
thjeshtë që të kemi mundësi të mendojmë apo flasim për GJITHËS- 
INË. Jemi të justifikuar kur mendojmë për Shpirtin si të ishte një 
Mendje e Gjallë e Pafundme për arsye studimi e arsyetimi, për sa 

kohë pranojmë njëkohësisht se nuk mund ta kuptojmë atë plotësisht. 
Duhet patjetër t’i përmbahemi këtij pohimi, ose përfundimisht të 
mos mendojmë më mbi këtë çështje. 

Le ta trajtojmë tani natyrën e Universit në GJITHËSINË e tij dhe 
në pjesët përbërëse. Çfarë është Universi? Kemi parë se nuk mund të 
ketë asgjë jashtë GJITHËSISË. Atëherë a është Universi GJITHË- 
SIA? Jo, ai nuk mund të jetë, pasi Universi duket se përbëhet nga 
shumë gjëra dhe është në ndryshim të vazhdueshëm, e përfundimisht 
nuk përputhet as me idetë e formuluara në kapitullin paraardhës mbi 
GJITHËSINË, të cilat jemi të shtrënguar ti pranojmë. Nëse Uni- 
versi nuk është GJITHËSIA, atëherë është “Asgjë”; ky do të ishte 
përfundimi i menjëhershëm i mendjes pa arsyetuar gjatë. Por as kjo 
përgjigje nuk mund të jetë e kënaqshme për pyetjen tonë, pasi ne jemi 
të ndjeshëm ndaj ekzistencës së Universit. Atëherë nëse Universi nuk 
është as GJITHËSIA e as “Asgjë”, çfarë mund të jetë? Le ta shqyr- 
tojmë pyetjen. 

Si në rastin kur Universi ekziston vërtetë, ashtu edhe në rastin kur 
duket sikur ekziston, ai duhet të burojë në ndonjë farë mënyre nga 
GJITHËSIA, pra duhet të jetë një krijim i GJITHËSISË. Por meqe- 
nëse diçka nuk mund të vijë kurrë nga hiçi, nga çfarë mund ta ketë 
krijuar GJITHËSIA atë? Disa filozofë i janë përgjigjur kësaj pyetjeje 
duke thënë se GJITHËSIA e krijoi Universin nga VETEVETJA; 
domethënë nga qenia dhe nga substanca e vetë GJITHËSISË. Por kjo 
nuk mund të jetë e vërtetë pasi siç e pamë, GJITHËSIA nuk mund të 
ndahet dhe as të hiqet diçka prej saj; e nëse do të qe vërtetë kështu, a 
nuk do të ishte vallë çdo grimcë në Univers e vetëdijshme për faktin 
se është GJITHËSIA? GJITHËSIA nuk mund të humbë vetëdijen e 
as të KTHEHET në atom, forcë të verbër apo gjallesë të rëndomtë. 
Njerëz të ndryshëm pasi rrokën idenë se GJITHËSIA është realisht 
GJITHÇKA, dhe duke pranuar që ata, njerëzit, ekzistonin, u hodhën 
në përfundimin se ata dhe GJITHËSIA ishin identikë, e kështu ni- 
sën të thërrisnin në kupë të qiellit “UNË JAM ZOTI”, duke dëfryer 
turmat e duke pikëlluar të urtët. Pretendimi i një atomi “Unë jam 
Njeri!” do të ishte më modest krahasuar me deklaratat e tyre. 

Por vërtetë, çfarë është Universi nëse nuk është GJITHËSIA, e as 
krijim i GJITHËSISË duke fragmentuar vetveten në pjesë? Ç’tjetër 
mund të jetë; prej ç’të jetë krijuar? Kjo është pyetja e madhe. Le ta 
shqyrtojmë me kujdes. Vërejmë se këtu na vjen në ndihmë “Parimi 
i Përkimit” (shikoni Kapitullin II). Aksioma e vjetër Hermetike “Si 
lart, ashtu edhe poshtë” mund të bëhet e dobishme në këtë pikë. Le 
të përpiqemi të hedhim një shikim në çështjet e rrafsheve të epërme 
duke shqyrtuar ato në rrafshin tonë. Parimi i Përkimit është i zbat- 
ueshëm si në këtë rast, ashtu edhe në të tjerë. 

Të shikojmë pak! Si krijon Njeriu në rrafshin e tij ekzistencial? Së 
pari, ai mund të krijojë duke ndërtuar diçka prej materialeve që e 
rrethojnë. Por kjo nuk mund të vlejë në rastin tonë, pasi nuk ka ma- 
teriale jashtë GJITHËSISË me të cilat mund të krijohet diçka. Së 
dyti, ai shumon apo riprodhon specien e tij nëpërmjet procesit të 
çiftimit, që është riprodhim i përftuar nëpërmjet transferimit të një 
pjese të substancës së tij te filizat e rinj. Por edhe ky nuk mund të 
jetë rasti që kërkojmë pasi GJITHËSIA as nuk mund të transfero- 
jë apo të heqë një pjesë nga vetvetja, e as mund të riprodhojë apo 
shumëfishojë veten; në rastin e parë diçka do të zbritej apo hiqej prej 
saj, e në rastin e dytë GJITHËSIA do të shtohej apo shumëfishohej; 
që të dy rastet pra përbëjnë absurditet. A ka vallë një mënyrë të tretë 
nëpërmjet të cilës Njeriu mund të krijojë? Patjetër që ka; njeriu KRI- 
JON MENDËRISHT. E duke vepruar në këtë mënyrë, ai nuk për- 
dor materiale të jashtme dhe as shumëfishohet, e megjithatë Shpirti i 
tij përmbush Krijimin Mendor. 

Duke zbatuar Parimin e Përkimit, mbërrijmë në arsyetimin e justi- 
fikuar, se GJITHËSIA e krijon Universin MENDËRISHT, në një 
mënyrë të ngjashme me procesin nëpërmjet të cilit Njeriu krijon Im- 
azhet Mendore. Është pikërisht këtu që zëri i Arsyes përputhet sak- 
tësisht me zërin e të Përndriturve, siç dëshmohet edhe nga mësimet e 
shkrimet e këtyre të fundit. Të tilla janë mësimet e të Urtëve. Të tilla 
ishin mësimet e Hermesit. 

GJITHËSIA nuk mund të krijojë në mënyrë tjetër përveçse 

mendërisht, pa përdorur material (sepse nuk ka të tillë për t’u për- 
dorur), e pa u riprodhuar (çka është gjithashtu e pamundur). Nuk ka 
arrati prej këtij konkluzioni të Arsyes, i cili siç e thamë më lart, është 
në ujdi me mësimet më të rëndësishme të të Përndriturve. Ashtu siç 
ju, një nxënës, mund të krijoni në mendjen tuaj një Univers tuajin, 
ashtu edhe GJITHËSIA krijon Universe në Mendjen e saj. Por Uni- 
versi juaj është krijim mendor i një Mendjeje të Fundme, ndërkohë 
që ai i GJITHËSISË është krijim i një Mendjeje të Pafundme. Të dy 
janë të ngjashëm në natyrën e tyre, por pafundësisht të ndryshëm në 
gradë. Do ta trajtojmë më nga afër procesin e krijimit dhe manifes- 
timit teksa përparojmë më tej. Por ajo çka duhet të ngulitni në mendje 
në këtë pikë është: UNIVËRSI DHË GJITHÇKA AI PËRMBAN, 
ËSHTË NJË KRIJIM MËNDORI GJITHËSISË. Pa asnjë pikë dy- 
shimi GJITHËSIA ËSHTË MëNDJë! 

“GJITHËSIA krijon në Mendjen e saj të Pafundme Universe tëpa- 
numërt, të cilët ekzistojnë në amshim; e megjithatë, për GJITHËS- 
INË, krijimi, zhvillimi, rënia dhe vdekja e një milion universeve 
zgjat sa njëpulitje qepallash. ” - Kyhalioni 

“Mendja e Pafundme e GJITHËSISË është gjiri i Universeve. ” - 
Kybalioni 

Parimi i Gjinisë (shikoni Kapitullin II dhe të tjerët që vijojnë) manifes- 
tohet në të gjitha rrafshet e jetës, materiale, mendore apo shpirtërore 
qofshin. Por siç e kemi përmendur edhe më lart, “Gjini” nuk do të 
thotë “Seks”; seksi është thjesht një manifestim material i gjinisë. 
“Gjinia” është “ajo çka ka lidhje me gjenerimin apo krijimin”. Kurdo 
që diçka gjenerohet apo krijohet, në cilindo rrafsh, manifestohet doe- 
mos Parimi i Gjinisë. Dhe kjo vlen edhe për krijimin e Universeve. 

Mos u hidhni në përfundimin e nxituar se po ju mësojmë që ka një 
Zot ose Krijues mashkull apo femër. Kjo ide nuk është tjetër veçse 
një shtrembërim i mësimeve të lashta mbi këtë çështje. Doktrina e 
vërtetë thotë se GJITHËSIA në vetvete, qëndron mbi Gjininë, ashtu 
siç qëndron mbi çdo Ëigj tjetër, përfshirë ata të Hapësirës e Kohës. 

GJITHËSIA është LIGJI nga i cili burojnë Ligjet e nuk u nënshtro- 
het këtyre të fundit. Por kur GJITHËSIA manifestohet në rrafshin e 
gjenerimit apo Krijimit, atëherë vepron në përputhje me Ligjin dhe 
Parimet, për vetë faktin se po zhvendoset në një rrafsh më të ulët të 
Lkzistencës. Si pasojë, GJITHËSIA manifeston Parimin e Gjinisë në 
aspektin Mashkullor e Femëror, natyrisht në rrafshin mendor. 

Kjo ide mund të tingëllojë befasuese për disa nga ju që e dëgjojnë për 
herë të parë, por në të vërtetë, të gjithë ju e keni pranuar në mënyrë 
pasive në botëkuptimin e përditshëm. Ju flisni për Atësinë e Zotit dhe 
Amësinë e Natyrës, për Zotin, Atin e Shenjtë, e për Natyrën, Mëmën 
Universale, duke pranuar instinktivisht Parimin e Gjinisë në Univ- 
ers? A nuk është kështu vallë? 

Nga ana tjetër, mësimet Hermetike nuk nënkuptojnë një dyzim të 
vërtetë. GJITHËSIA është NJË; Dy Aspektet nuk janë veçse aspek- 
te të thjeshta të manifestimit. Sipas mësimeve, Parimi Mashkullor i 
shfaqur nga GJITHËSIA qëndron në një farë mënyre i ndarë nga 
krijimi mendor ekzistues i Universit. Ai ushtron Vullnetin e tij mbi 
Parimin Femëror (i cili mund të quhet “Natyrë”) e kështu ky i fun- 
dit nis punën e vërtetë të evolucionit të Universit, që nga “qendrat e 
thjeshta të aktivitetit” deri tek njeriu, dhe më tutje e më lart akoma, 
gjithçka në përputhje me Ligjet e ngahershme e të prera të Natyrës. 
Nëse preferoni mënyrën e vjetër figurative të të menduarit, mund ta 
mendoni Parimin Mashkullor si ZOTI, Ati, dhe Parimin Femëror si 
NATYRA, Mëma Universale nga gjiri i së cilës ka lindur gjithçka. 
Kjo është shumë më tepër se një figurë poetike; është një ide e pro- 
cesit real të krijimit të Universit. Por mos harroni kurrë se GJITHË- 
SIA është gjithmonë NJË dhe është pikërisht brenda mendjes së saj 
që Universi gjenerohet, krijohet dhe ekziston. 

Zbatimi i Ligjit të Përkimit mbi veten dhe mendjen tuaj, mund t’ju 
ndihmojë të kuptoni më saktë këtë ide. Ju e dini që pjesa juaj të cilën 
e quani “Unë”, në një farë mënyre qëndron veçmas dhe vështron kri- 
jimin e Imazheve Mendore në mendjen tuaj. Pjesa në mendjen tuaj në 
të cilën kryhet gjenerimi mendor mund të quhet “Mua”, e dallueshme 

nga “Unë” që qëndron veçmas si dëshmitar pasiv dhe këqyr 
mendimet, idetë dhe imazhet e gjeneruara nga “Mua”. Mos harro- 
ni “Si lart, ashtu edhe poshtë” dhe fenomenet e njërit rrafsh të jetës 
mund të shfrytëzohen për të zbardhur misteret në rrafshe të tjera, më 
të larta apo më të ulëta. 

Nuk ju duket vallë e çuditshme që Ju, bijtë, ndjeni një nderim in- 
stinktiv për GJITHËSINË, ndjenja të cilat i quajmë “fë”, respekt e 
përulësi për MENDJEN ATËRORE? Nuk ju duket vallë e çudit- 
shme që kur këqyrni veprat dhe mrekullitë e Natyrës, përfshiheni 
nga një ndjenjë e fuqishme e cila i ka rrënjët thellë brenda qenies suaj ? 
Kjo ndodh sepse ngjisheni butë pas MENDJES AMËNORE ashtu 
siç bën një foshnjë pas gjirit. 

Mos bëni gabimin të mendoni se kjo botë e vogël që shikoni përreth 
jush, Toka, e cila nuk është veçse një grimcë pluhuri në Univers, është 
vetë Universi. Ekzistojnë miliona e miliona botë të tilla, e më të mëd- 
ha akoma. Dha ka miliona e miliona Universe që ekzistojnë brenda 
Mendjes së Pafundme të GJITHËSISË. Madje edhe në sistemin tonë 
të vogël diellor ka zona e rrafshe jetësore shumë më të larta se tonat, 
e qenie krahasuar me të cilat, ne, të vdekshmit tokësorë, ngjajmë si- 
kundër format baltake jetësore që rrojnë në shtratin e oqeanit kur 
krahasohen me Njeriun. Ekzistojnë qenie me fuqi dhe atribute më të 
larta se ato që Njeriu mund të imagjinojë se vetëm Perënditë i zotëro- 
jnë. E megjithatë, këto qenie dikur kanë qenë si ju, madje edhe më 
poshtë, e ju një ditë do të jeni si ato, madje edhe më lart me kalimin 
e kohës, sepse i tillë është shkruar Eati i Njeriut në kumtimet e të 
Përndriturve. 

Vdekja nuk është reale as në kuptimin relativ të fjalës; ajo nuk është 
veçse Eindja në një jetë të re; Ju do të ngjiteni e ngjiteni, lart e më lart 
në rrafshe jetësore, në përjetësinë e kohës. Universi është shtëpia juaj 
dhe ju do të eksploroni edhe skutën më të largët të tij përpara fundit 
të Kohërave. Ju jetoni në Mendjen e Pafundme të GJITHËSISË dhe 
keni mundësi e shanse të pafundme si në Kohë ashtu edhe në Hapë- 
sirë. Dhe në fund të Giklit të Madh të Kohërave, kur GJITHËSIA do 

të tërheqë pas brenda vetvetes të gjitha krijimet e saj, ju do të shkoni 
buzagaz sepse atëherë do të jeni të aftë të njihni të Gjithë të Vërtetën 
e të qenit Një me GJITHËSINË. Ky është kumtimi i të Përndriturve; 
ata të cilët kanë ecur larg përgjatë Udhës. 

Ndërkohë jetoni të qetë e në paqe; ndodheni të sigurt e të mbrojtur 
nga Fuqia e Pafundme e MëNDJëS ATËRORë-AMËNORë. 

“Brenda Mendjes Atërore-Amënore, bijtë e vdekshëm ndodhen në 
shtëpinë e tyre. ” - Kybalioni 

“Në Univers askush nuk ështëpa Atë apo pa Mëmë. ” - Kybalioni 


43 




Kapitulli VI 
PARADOKSI HYJNOR 


"Gjysmë të mençurit, duke e njohur mosvërtetësinë 
relative të Universit, imagjinojnë se mund të mposhtin 
Ligjet e tij; këta të marrë nuk janë veç mendjemëdhenj e 
fodullë të cilët thyhen pas shkëmbinjve e copëtohen prej 
elementëve, pikërisht për shkak të marrëzisë së tyre. I 
mençuri i vërtetë, përmes njohjes së natyrës së Univer- 
sit, përdor Ligjin kundër ligjit; të lartin kundër të ul- 
ëtit; përmes Artit të Alkimisë ai shndërron atë çka është 
e padëshirueshme në diçka me vlerë, duke dalë kështu 
ngadhënjimtar. Mjeshtëria nuk qëndron në ëndërrime 
anormale, vegime apo ide imagjinare, por në përdorimin 
e forcave të larta kundër atyre të ulëta, qëndron në 

largimin prej vuajtjeve të rrafsheve të ulëta duke u 
lëkundur në ato të lartat. Transmutacioni, e jo mohimi 
arrogant, është arma e vërtetë e Mjeshtrit." - Kybalioni 

K y është Paradoksi i Universit që buron nga Parimi i Polaritetit 
i cili shfaqet kur GJITHËSIA nis të krijojë. Vërini veshin sepse 
ai bën dallimin midis diturisë gjysmake e diturisë së plotë. Ndërkohë 
që për GJITHËSINË E PAFUNDME, Universi, Eigjet e tij, Forcat 
e tij, Jeta dhe Fenomenet e tij janë gjëra të cilat shihen në një gjend- 
je Meditimi apo në Ëndërr, për gjithçka tjetër të Fundme, Universi 
është Real dhe duhet trajtuar si i tillë; në përputhje me këtë duhet të 
bazohet mënyra e të jetuarit, mënyra e të menduarit e të vepruarit, 
pavarësisht nga zotërimi i të Vërtetës së Fartë. Gjithsekush në për- 
puthje me Rrafshin dhe Figjet e tij. Nëse me të vërtetë GJITHËSIA 
do ta imagjinonte Universin si Realitet, atëherë mjerë Universi sepse 
nuk do të kishte shpëtim dhe largim nga rrafshet e ulëta për në ato të 
larta; Universi do të ishte i palëvizshëm dhe nuk do të qe më i mun- 
dur përparimi. E nëse Njeriu për shkak të diturisë gjysmake, vepron, 
jeton dhe mendon duke e konsideruar Universin thjeshtë një ëndërr 
(të ngjashme me ëndrrat e tij të fundme) atëherë vërtetë ashtu bëhet 
Universi për të; si një somnambul ai pengohet vazhdimisht duke ard- 
hur përqark në rrathë, pa shkuar askund, e ne fund detyrohet të zgjo- 
het nga rrëzimi i nxirë dhe i gjakosur, pikërisht mbi Figjet e Natyrës 
të cilat ka shpërfillur. 

Mbajeni mendjen gjithmonë tek Ylli por shikimin mbi hapat që 
hidhni, përndryshe mund të rrëzoheni në baltë teksa i mbani sytë 
nga qielli. Mos harroni Paradoksin Hyjnor sipas së cilit megjithëse 
Universi NUK EKZISTON, prapëseprapë AI EKZISTON. Mbani 
mend përherë Dy Polet e së Vërtetës, Absolutin dhe Relativin. Ru- 
huni nga gjysmë të Vërtetat. 

Ai që Hermetistët njohin me emrin “Figji i Paradoksit”, në të vërtetë 
është thjeshtë një aspekt i Parimit të Polaritetit. Shkrimet Hermetike 
janë të mbushura me adresime ndaj daljes në pah të këtij Paradoksi 
gjatë trajtimit të problemeve të Jetës dhe Ekzistencës. Mësuesit i par- 
alajmërojnë në mënyrë të vazhdueshme nxënësit e tyre për gabimin 

që bëhet duke lënë jashtë “pjesën tjetër” të çdo pyetjeje. Parala- 
jmërimet e tyre janë të drejtuara veçanërisht në çështjet mbi Abso- 
luten e Relativen të cilat pështjellojnë të gjithë studentët e filozofisë, 
e që bëjnë shumë njerëz të mendojnë e veprojnë në kundërshtim me 
çka njihet gjerësisht si “botëkuptimi i përgjithshëm”. Ne i porositim 
të gjithë nxënësit të sigurohen mirë që të kenë kuptuar në mënyrë 
të drejtë Paradoksin Hyjnor të Absolutes dhe Relatives, përndryshe 
do të ngecen në baltakun e Gjysmë të Vërtetës. Veçanërisht me këtë 
synim është shkruar edhe ky kapitull. Lexojeni me vëmendje! 

Mendimi i parë që i vjen ndërmend njeriut kur njëmendëson të 
vërtetën se Universi nuk është veçse një Krijim Mendor i GJITHË- 
SISË, është që Universi dhe gjithçka ai përmban është thjeshtë një 
iluzion, diçka jo reale, ide kjo ndaj së cilës instinktet e tij revolto- 
hen. Por kjo, ashtu si të gjitha të vërtetat e tjera të mëdha duhet të 
merret në konsideratë si nga pikëpamja Absolute, ashtu edhe nga 
pikëpamja Relative. Nga pikëpamja Absolute, natyrisht Universi ka 
natyrën e një iluzioni, ëndrre apo fantazmagorie nëse krahasohet me 
GJITHËSINË në vetvete. Këtë e pranojmë edhe në pikëpamjet tona 
të përditshme ndërsa i adresohemi botës si një “shfaqje teatrale ka- 
limtare” që shkon e vjen, lind e vdes; realisht, faktori i paqëndruesh- 
mërisë e ndryshimit, fundësisë e mosvërtetësisë, lidhet gjithmonë 
me idenë e një Universi të krijuar, ndërkohë që kontraston me idenë 
mbi GJITHËSINË, pavarësisht nga ajo që ne besojmë për natyrën e 
secilës. Filozofë, metafizikë, shkencëtarë e teologë janë të gjithë në 
ujdi mbi këtë pikë, e kjo ide gjendet në të gjitha format e mendimit 
filozofik dhe koncepteve fetare, si edhe në teoritë përkatëse të shkol- 
lave të metafizikës e teologjisë. 

Kështu pra, megjithëse prezantimi i çështjes mund të duket befas- 
ues, Doktrina Hermetike nuk predikon mosvërtetësinë e Universit 
më shumë se zërat me të cilët jeni familjarizuar tashmë. Gjithçka 
që ka një fillim e një fund, në një farë mënyre duhet të jetë joreale 
dhe e pavërtetë, e Universi i nënshtrohet këtij rregulli në të gjitha 
shkollat e mendimit. Nga pikëpamja Absolute, nuk ka asgjë Reale 
përveç GJITHËSISË, pavarësisht nga emri që i japim në mendime 

apo diskutime të ndryshme këtij subjekti. Qoftë i krijuar nga Ma- 
teria, qoftë Krijim Mendor i GJITHËSISË, Universi mbetet jo sub- 
stancial, i paqëndrueshëm, diçka e përbërë nga koha, hapësira dhe 
ndryshimi. Ju kërkojmë ta shqyrtoni këtë fakt në thellësi përpara se 
të jepni gjykim mbi konceptin Hermetik të natyrës Mendore të Uni- 
versit. Bluani në mendje të gjitha konceptet e tjera dhe gjykoni nëse 
nuk është ky i vërteti. 

Pikëpamja Absolute nuk tregon veçse njërën anë të medaljes; mbe- 
tet ana tjetër, ajo Relative. E Vërteta Absolute është përkufizuar si 
“Gjërat ashtu siç i njeh mendja e Perëndisë”, ndërkohë që e Vërteta 
Relative është përkufizuar si “Gjërat ashtu siç i kupton logjika më e 
lartë Njerëzore”. Kështu pra, ndërkohë që për GJITHËSINË Uni- 
versi është joreal, iluzion, thjeshtë një ëndërr apo pasojë meditimi, 
prapëseprapë për mendjet e fundme që përbëjnë një pjesë të Universit 
e të cilat e perceptojnë atë nëpërmjet aftësive të vdekshme, Universi 
është pa dyshim mjaft real dhe si i tillë duhet trajtuar. Me pranimin 
e pikëpamjes Absolute nuk duhet të bëjmë gabimin e të mos marrit 
parasysh apo të të mohuarit të fakteve e fenomeneve të Universit, në 
formën në të cilën u prezantohen shqisave tona të vdekshme; mos 
harroni, ne nuk jemi GJITHËSIA. 

Si ilustrim, mund të sjellim shembullin se të gjithë ne, pranojmë fak- 
tin që Materia “ekziston” për shqisat tona; do të ishte gabim i rëndë 
të mos e pranonim. Megjithatë, edhe mendjet tona të fundme ar- 
rijnë të kuptojnë shpjegimin shkencor sipas së cilit, nga pikëpamja 
shkencore nuk ekziston diçka si Materia; se ajo çka quajmë Materie 
është thjesht një grupim atomesh, të cilët në vetvete janë thjesht 
grupime njësish force të quajtura elektrone ose “jone”, që lëkunden 
në lëvizje rrethore konstante. Nëse qëllojmë një gur me këmbë ndje- 
jmë goditjen; duket mëse i vërtetë pavarësisht se ne e dimë që është 
thjesht çka sqaruam pak më lart. Por mos harroni se këmba jonë e cila 
ndjen goditjen falë trurit, është gjithashtu Materie, e përbërë nga të 
njëjtat grimca atomike, e po kështu edhe truri ynë. E po të mos ishte 
për arsyen që zotëron Mendja jonë, as nuk do të dinim ç’është këmba 
apo guri. 

Po kështu, mjaft real duket edhe ideali i artistit apo skulptorit, të 
cilin ai përpiqet ta riprodhojë në kanavacë apo gur. Po njësoj edhe 
personazhet në mendjen e shkrimtarit apo dramaturgut, te cilët ai 
kërkon t’i shprehë. E nëse këto duken kaq të vërteta për mendjet tona 
të fundme, cila është vallë shkalla e Realitetit e Imazheve Mendore 
të krijuara në Mendjen e të Pafundmes? Oh miq, për të vdekshmit 
ky Univers Mendor është mjaft real pa asnjë pikë dyshimi; është i 
vetmi që mund të njohim ndonjëherë, sido që ngrihemi nga rrafshi 
në rrafsh, gjithmonë e më lart brenda tij. Për ta njohur Universin 
ndryshe nga përvoja jonë, do të na duhej të ishim vetë GJITHËSIA. 
Është e vërtetë se sa më lart ngjitemi në shkallë, aq më pranë “mendjes 
Atërore” qasemi, e aq më e qartë bëhet natyra prej iluzioni e gjërave 
të fundme, por ky vegim nuk do të tretet plotësisht deri në momentin 
që GJITHËSIA më në fund të na tërheqë përsëri brenda vetvetes. 

Kështu pra, nuk duhet t’i dorëzohemi paraqitjes së gënjeshtërt. 
Përkundrazi, le të njohim natyrën e vërtetë të Universit, të mundo- 
hemi të kuptojmë ligjet e tij mendore, të përpiqemi t’i përdorim në 
të mirën e përparimit tonë gjatë jetës, teksa udhëtojmë nga një rrafsh 
ekzistencial në një tjetër. Ligjet e Universit janë “Ligje të Hekurta” 
për shkak të natyrës së tyre mendore. Atyre u nënshtrohet gjithçka 
përveç GJITHËSISË. Çka gjendet NË MENDJEN E PAFUNDME 
TË GJITHËSISË është REALE, e tejkalohet vetëm nga Realiteti që 
gjendet në thelb të natyrës së GJITHËSISË. 

Pra mos u ndjeni të pasigurt e të frikësuar; të gjithë ne RUHEMI 
NË MËNYRË TË PATUNDUR NË MENDJEN E PAFUNDME 
TË GJITHËSISË; nuk ka asgjë që mund të na dëmtojë apo nga e cila 
duhet të kemi frikë. Nuk ka asnjë Forcë tjetër jashtë GJITHËSISË që 
mund të na prekë. Mund të pushojmë të qetë e të sigurt. Në çastin kur 
ky nocion përqafohet plotësisht, zbulohet një botë e tërë ngushëllimi 
e sigurie. E atëherë “të qetë e paqësorë do të flemë, të përkundur në 
Djepin e Thellësisë”, teksa prehemi të sigurt në gjirin e Oqeanit të 
Mendjes së Pafundme, i cili është vetë GJITHËSIA. Vendi ku “ne 
jetojmë, veprojmë dhe ekzistojmë” gjendet brenda GJITHËSISË. 

Materia mbetet Materie për ne ndërkohë që rrojmë në rrafshin Ma- 
terial, megjithëse e dimë se ajo nuk është veçse një grupim “elek- 
tronesh” ose grimcash Force, të cilat lëkunden me shpejtësi e rrot- 
ullohen përqark njëra-tjetrës duke formuar atome; atomet në radhë 
të tyre lëkunden e rrotullohen duke formuar molekula, e këto të 
fundit formojnë Materie në masë më të madhe. Materia mbetet Ma- 
terie edhe kur e shtyjmë më tej hulumtimin tonë, duke mësuar nga 
Doktrina Hermetike se “Forca”, njësi të së cilës janë grimcat ato- 
mike, nuk është veçse një manifestim i Mendjes së GJITHËSISË, e si 
gjithçka tjetër në Univers, është tërësisht Mendore në natyrën e saj. 
Për sa kohë që jetojmë në Rrafshin Material, na duhet të pranojmë 
fenomenin e tij; mund ta kontrollojmë Materien (ashtu siç bëjnë të 
gjithë Mjeshtrit e gradëve të ndryshme), por këtë e kryejmë duke 
zbatuar forca mbizotëruese. Kryejmë marrëzi nëse orvatemi të mo- 
hojmë ekzistencën e Materies në pikëpamjen relative. Mund të mo- 
hojmë dominimin e saj mbi ne, dhe me të drejtë kjo, por nuk duhet 
të shpërfillim aspektin e saj relativ, të paktën jo për aq kohë sa rrojmë 
në rrafshin e saj. 

Ligjet e Natyrës nuk bëhen as më pak efikase apo konstante kur një- 
mendësojmë se edhe ato janë thjeshtë krijime mendore. Ato mbeten 
gjithmonë në fuqi në rrafshet shumëllojshme. Mund të mposhtim 
ligjet e ulëta duke zbatuar ligje mbizotëruese, po kjo është gjithçka 
mundemi të bëjmë. Nuk mund t’i shmangemi Ligjit apo të ngrihemi 
krejtësisht mbi të. Asgjë tjetër përpos GJITHËSISË, nuk mund t’i 
shpëtojë Ligjit, e kjo për arsye se GJITHËSIA është në vetvete LIGJI 
në të cilin i kanë rrënjët të gjitha ligjet. Mjeshtrit më të përparuar 
mund të fitojnë fuqi të cilat njerëzit kanë imagjinuar se vetëm perën- 
ditë mund t’i zotërojnë, por prapëseprapë në hierarkinë e madhe të 
jetës ka shkallë të pafundme të ekzistencës, qeniet dhe fuqitë e të 
cilave i tejkalojnë në masë të papërfytyrueshme nga të vdekshmit, 
edhe Mjeshtrit më të lartë njerëzorë; gjithsesi, si Mjeshtrit e përpa- 
ruar ashtu edhe Qeniet e larta, janë të detyruara t’i nënshtrohen Ligjit 
e të jenë Kurrgjë në sytë e GJITHËSISË. Kështu, kur edhe vetë këto 
Qenie të larta, fuqitë e të cilave kapërcejnë ato fuqi të cilat njerëzit 
mendojnë se vetëm perënditë i kanë, i nënshtrohen detyrimisht Ligjit, 

atëherë imagjinoni mendjemadhësinë e shfaqur nga raca e klasa jonë, 
nga njeriu i vdekshëm, kur guxon të konsiderojë Ligjet e Natyrës 
si të “pavërteta”, imagjinare dhe iluzione, vetëm e vetëm se arrin 
të konceptojë që Ligjet në natyrën e tyre janë Mendore dhe Krijim 
Mendor i GJITHËSISË. Nuk ka shmangie apo vënie në diskutim të 
Ligjeve sunduese të GJITHËSISË. Për sa kohë do të jetë Universi, do 
të qëndrojnë edhe ato, sepse Universi ekziston pikërisht falë këtyre 
Ligjeve, të cilat përbëjnë edhe skeletin që e mban në këmbë. 

Parimi Hermetik i Mentalizmit, ndërsa sqaron natyrën e vërtetë të 
Universit kohor bazuar mbi parimin sipas të cilit gjithçka është Men- 
dore, nuk ndryshon konceptet shkencore mbi Universin, Jetën apo 
Ëvolucionin. Në fakt shkenca thjeshtë konfirmon Doktrinën Her- 
metike. Këto të fundit na mësojnë se natyra e Universit është “Men- 
dore”, ndërkohë që shkenca bashkëkohore na ka mësuar se është 
“Materiale”; apo rishtazi në analizë përfundimtare, “Ënergji”. Dokt- 
rina Hermetike nuk gabon kur pranon parimin themelor të Herbert 
Spencerit si postulat mbi ekzistencën e një “Ënergjie të Pafundme e 
të Përjetshme, prej të cilës buron gjithçka”. Në të vërtetë, Hermetikët 
gjejnë në filozofinë e Spencerit përshkrimin e “jashtëm” më të mirë 
që është bërë dhe shpallur mbi funksionimin e Ligjeve Natyrore, si 
edhe besojnë se Spenceri ka qenë rimishërimi i një filozofi të lashtë 
që rronte në Ëgjipt mijëra vjet më parë, i cili më pas u mishërua si 
Herakliti, filozofi grek i cili jetoi në vitet 500 para erës sonë. Herme- 
tikët i vlerësojnë deklaratat e tij mbi “Ënergjinë e Pafundme e të Për- 
jetshme” si plotësisht në përputhje me vijën e Doktrinës Hermetike, 
gjithmonë duke shtuar nga doktrina e tyre se “Ënergjia” për të cilën 
ai bën fjalë, është Ënergjia e Mendjes së GJITHËSISË. Të pajisur me 
Çelësin Universal të Filozofisë Hermetike, studentët e Spencerit do 
të jenë të aftë të çelin shumë dyer të koncepteve të thella filozofike 
të filozofit të madh anglez, puna e të cilit reflekton rezultatet e për- 
gatitjes së mishërimit të tij paraardhës. Mësimet e tij mbi Ëvolucionin 
e Ritmin janë pothuajse në harmoni të përsosur me Mësimet Herme- 
tike mbi Parimin e Ritmit. 

Kështu pra nxënësit të Hermetikës nuk i nevojitet të lërë mënjanë 

asnjë nga pikëpamjet shkencore që ushqen në lidhje me Universin. 
Gjithçka kërkohet prej tij, është të rrokë parimin themelor që thotë 
se “GJITHËSIA është Mendje; Universi është Mendor, i përfshirë në 
Mendjen e GJITHËSISË”. Ai do të zbulojë se gjashtë nga Shtatë Pa- 
rimet do të “pajtohen” me njohurinë e tij shkencore, do t’i shërbejnë 
të hedhë dritë në qoshe të errëta dhe të zgjidhë pyetje të turbullta. 
Kjo nuk duhet të na habisë nëse njohim ndikimin e mendimit Her- 
metik mbi filozofët e hershëm grekë, mbi themelet e mendimeve të 
të cilëve prehen masivisht teoritë e shkencës bashkëkohore. Pranimi i 
Parimit të Parë Hermetik (Mentalizmit), është pika e vetme e rëndë- 
sishme e ndarjes midis Shkencës Bashkëkohore dhe nxënësve Her- 
metikë, e Shkenca, në përpjekjet e saj për një rrugëdalje nga Labirinti 
i errët në të cilin është endur në kërkim të Realitetit, tashmë po lëviz 
gradualisht drejt pikëpamjes Hermetike. 

Qëllimi i këtij mësimi është të ngulitë në mendjet e nxënësve faktin 
që sidoqoftë, në çdo rast e pa asnjë përjashtim, për Njeriun, Universi, 
ligjet dhe dukuritë e tij janë po aq Reale sa ç’janë edhe në hipotezat 
mbi Materializmin apo teoritë mbi Ënergjinë. Në cilëndo teori, Uni- 
versi në aspektin e tij sipërfaqësor është vazhdimisht i ndryshueshëm 
e kalimtar, e rrjedhimisht i zhveshur nga substancialiteti e realiteti. 
Por (mos harroni polin tjetër të të vërtetës) përsëri nën të njëjtat te- 
ori, ne jemi të shtrënguar të VëPROJMË DHë JëTOJMË sikur këto 
gjëra kalimtare të ishin reale dhe substanciale. Ky është edhe dallimi i 
përhershëm midis teorive të ndryshme; në pikëpamjet e vjetra Fuqia 
Mendore nuk merret parasysh si Forcë e Natyrës, ndërkohë që në 
Mentalizëm ajo është Forca Kryesore e Natyrës. Dhe është ky dal- 
lim i vetëm i cili ndryshon rrënjësisht Jetën e atyre të cilët e kuptojnë 
Parimin së bashku me ligjet e praktikat që rrjedhin prej tij. 

Kështu pra, të gjithë ju nxënës, përqafoni epërsinë e Mentalizmit dhe 
mësoni të njihni, përdorni e zbatoni ligjet që rrjedhin prej tij. Por 
siç citon edhe Kybalioni, mos iu dorëzoni tundimeve që pushtojnë 
gjysmë të mençurit, e që bëhen shkak që këta të fundit të hipnotizo- 
hen nga mosvërtetësia në pamje të parë e gjërave, të rrojnë duke u 
endur në një botë ëndrrash, të lënë pas dore jetën e punën praktike, e 

e përfundimisht “të thyhen përplasur pas shkëmbinjve e të copëto- 
hen nga elementët për shkak të marrëzisë së tyre”. Ndiqni shembul- 
lin e të mençurit ashtu siç citohet edhe në Kybalion, “përdorni Ligjin 
kundër Ligjeve; të lartin kundër të ulëtit; e përmes Artit të Alkimisë 
shndërroni atë çka është e padëshirueshme në diçka me vlerë, duke 
dalë kështu ngadhënjimtarë”. Le të ndjekim këshillat e Kybalionit 
për të evituar gjysmë mençurinë (që nuk është veçse marrëzi), e cila 
lë pas dore të vërtetën që thotë se “Mjeshtëria nuk qëndron në ëndër- 
rime anormale, vegime dhe ide imagjinare, por në përdorimin e for- 
cave të larta kundër atyre të ulëta; qëndron në largimin prej vuajtjeve 
të rrafsheve të ulëta duke u lëkundur në ato të lartat”. Mos harroni 
kurrë se “Transmutacioni, e jo mohimi arrogant, është arma e vërtetë 
e Mjeshtrit”. Citatet e mësipërme janë marrë nga Kybalioni dhe janë 
mëse të denja për t’iu besuar kujtesës së nxënësit. 

Ne nuk rrojmë në një botë ëndrrash, por në një Univers i cili ndër- 
kohë që është relativ, mbetet gjithsesi real në raport me jetën e vep- 
rimtarinë tonë. Qëllimi ynë në Univers nuk është të mohojmë ekzist- 
encën e tij, por të JETOJMË vazhdimisht duke shfrytëzuar Ligjet 
për t’u lartësuar, të bëjmë më të mirën e mundshme në rrethanat e 
përditshme, të jetojmë aq gjatë sa është e mundur për të përqafuar 
idetë e idealet tona më të larta. Kuptimi i vërtetë i Jetës nuk njihet 
nga njeriu në këtë rrafsh, por mjeshtrit më të lartë dhe intuita jonë 
personale, na mësojnë se nuk bëjmë gabim nëse jetojmë duke bërë 
më të mirën që kemi në vetvete, për aq gjatë sa kjo është e mundur, 
duke ndjekur prirjen Universale e duke udhëtuar në të njëjtin drejtim 
me të, pavarësisht nga dëshmi të dukshme për të kundërtën. Jemi të 
gjithë në Udhë; një udhë me vendpushime të shpeshta, por që të shpie 
gjithmonë e më lart. 

Lexoni Kumtimin e Kybalionit; ndiqni shembullin e “të mençurve” 
duke shmangur gabimet e “gjysmë të mençurve” të cilët groposen 
nën marrëzinë e tyre. 

Kapitulli VII 

GJITHËSIA NË GJITHÇKA 

"Në të njëjtën mënyrë në të cilën Gjithçka përfshi- 
het brenda GJITHËSISË, ashtu edhe GJITHËSIA përf- 
shihet brenda Gjithçkaje. Ai i cili e ka kuptuar këtë të 
vërtetë në thelb, ka përfituar dituri të vyer." - Kybalioni 

S a e sa herë e kanë dëgjuar njerëzit të përsëritin shprehje sipas së 
cilave Hyji i tyre (i njohur me emra të ndryshëm) ishte “Gjithçka 
në çdo gjë”, e sa pak kanë dyshuar ata mbi të vërtetën e brendshme 
okulte të trupëzuar në këto fjalë të shqiptuara në mënyrë të shku- 
jdesur? Kjo shprehje e përdorur rëndom është trashëguar nga Pa- 
rimi i lashtë Hermetik i cituar më lart. Kybalioni thotë : “Ai i cili ka 
kuptuar këtë të vërtetë në thelb, ka përfituar dituri të vyer”. Për këtë 
arsye, le ta shqyrtojmë këtë të vërtetë përqafimi i së cilës mbartka 

një domethënie kaq të madhe. Në fjalët e sinqerta të kësaj Thënieje 
Hermetike, fshihet një nga të vërtetat më të rëndësishme filozofike, 
shkencore dhe fetare. 

Ne ju përcollëm Mësimin Hermetik mbi Natyrën Mendore të Uni- 
versit, faktin që “Universi është Mendor, i përfshirë në Mendjen e 
GJITHËSISË”. Kybalioni në fragmentin e cituar më sipër thotë: 
“Gjithçka përfshihet brenda GJITHËSISË”. Por mos anashkaloni 
pjesën tjetër të pohimit e cila thotë: “GJITHËSIA përfshihet brenda 
Gjithçkaje”. Kjo deklaratë në dukje kontradiktore është e pajtueshme 
nën Ligjin e Paradoksit. Për më tepër, ajo përbën një shprehje të saktë 
të marrëdhënieve që ekzistojnë midis GJITHËSISË dhe Universit të 
saj Mendor. Se në ç’mënyrë “Gjithçka ndodhet brenda GJITHË- 
SISË” e kemi shqyrtuar më parë; tani le të sqarojmë aspektin tjetër 
të çështjes. 

Doktrina Hermetike na mëson se GJITHËSIA është gjithmonë e 
pranishme, e pandarë, e përbrendshme dhe e qenësishme në Univers, 
në çdo pjesë, grimcë, njësi apo kombinim brenda Universit. Mësuesit 
e ilustrojnë shpesh këtë pohim duke iu adresuar Parimit të Përkimit. 
Mësuesi e udhëzon nxënësin të formojë një Imazh Mendor të diçka- 
je, qoftë person, ide ose diçka që ka formë mendore, ku shembulli 
i preferuar do të ishte një autor a dramaturg që krijon një ide mbi 
personazhet e tij, ose një piktor apo skulptor që krijon imazhin e 
idealit të cilin dëshiron të shprehë nëpërmjet artit të tij. Në secilin 
nga rastet, nxënësi do të zbulojë se megjithëse imazhi ekziston vetëm 
brenda mendjes së tij, përsëri ai, nxënësi, autori, dramaturgu, pik- 
tori apo skulptori, në një farë mënyre është imanent, i qenësishëm, 
i pranishëm në mënyrë të pandashme në imazhin mendor. Me fjalë 
të tjera, i gjithë virtyti, jeta dhe shpirti i realitetit të imazhit mendor, 
përftohet nga “mendja imanente” e mendimtarit. Ndaluni mbi këtë 
ide për disa çaste derisa ta keni kuptuar. 

Për të marrë një shembull bashkëkohor, le të themi se personazhe si 
Otello, Jago, Hamleti, Liri apo Rikardi i Ill-të, ekzistonin vetëm në 
mendjen e Shekspirit në kohën e ngjizjes apo të krijimit të tyre. 

E megjithatë, Shekspiri ekzistonte njëkohësisht brenda secilit prej 
këtyre personazheve, duke u dhënë atyre gjallëri, shpirt dhe veprim. 
I kujt është shpirti brenda personazheve të njohur si Mikober, Oliver 
Tuist apo Uriah Hip? Është vallë i Dikensit, apo secili nga këta per- 
sonazhe zotëron një shpirt të veçantë të pavarur nga krijuesi i tyre? 
A kanë shpirt dhe realitet të tyrin Afërdita de’ Mediçi, Madona Sis- 
tine dhe Apollo i Belvederes, apo janë thjeshtë përfaqësues të forcës 
shpirtërore e mendore të krijuesve të tyre? Ligji i Paradoksit sqaron 
se të para në këndvështrimin e duhur, të dyja këto pohime qëndrojnë. 
Mikoberi është njëkohësisht Mikoberi por dhe Dikensi. Por ndërsa 
për Mikoberin mund të themi se është Dikensi, prapëseprapë Diken- 
si nuk është identik me Mikoberin. Njeriu, ashtu si Mikoberi, mund 
të thërrasë: “Shpirti i Krijuesit tim është i qenësishëm brenda meje, 
e megjithatë unë nuk jam AI!”. Sa shumë dallojnë nga kjo shprehje, 
gjysmë të vërtetat e trumbetuara zhurmshëm nga disa gjysmë të men- 
çur, të cilët me britma të çjerra drejtuar qiellit thërrasin: “Unë jam 
Zotii”. Imagjinoni Mikoberin e gjorë apo tinëzarin Uriah Hip ndërsa 
thërret: “Unë jam Dikensii”, apo qoftë edhe ndonjë nga tarallakët e 
rëndomtë në ndonjë dramë Shekspiriane që deklaron bujshëm: “Unë 
jam Shekspirii”. GJITHËSIA ndodhet brenda krimbit të tokës, e 
megjithatë krimbi i tokës është larg nga të qenit GJITHËSIA. Sido- 
qoftë mrekullia mbetet; krimbi i tokës si një krijesë e rëndomtë, është 
krijuar dhe ekziston vetëm në Mendjen e GJITHËSISË, e në të njëjtën 
kohë GJITHËSIA është imanente brenda krimbit, ashtu si edhe në 
vetë grimcat të cilat përbëjnë këtë krimb toke. “Gjithçka ndodhet 
brenda GJITHËSISË dhe GJITHËSIA ndodhet brenda Gjithçkaje”; 
a ka vallë mister më të mrekullueshëm se ky? 

Natyrisht që nxënësit e kanë të qartë se shembujt e mësipërm, doe- 
mos nuk janë të përkryer e plotësisht të përshtatshëm, për arsyen e 
thjeshtë se ata përfaqësojnë krijimin e imazheve mendore në mend- 
je të fundme, ndërkohë që Universi është krijim i një Mendjeje të 
Pafundme; dallimi qëndron në diferencën midis dy poleve. Gjithsesi 
kjo diferencë është thjeshtë në gradë ku mbetet në fuqi i njëjti Parim, 
ai i Përkimit, i cili manifestohet në secilin nga polet; “Si lart, ashtu 
edhe poshtë; si poshtë ashtu edhe lart”. 

Njeriu lartësohet në shkallën shpirtërore të jetës, në përpjesëtim të 
drejtë me gradën e botëkuptimit që zotëron mbi ekzistencën e Shpirtit 
që qëndron në thelb të qenies së tij. Kjo është edhe domethënia e zh- 
villimit shpirtëror; njohja, përqafimi dhe shfaqja e Shpirtit brenda 
nesh. Përpiquni ta mbani mend përkufizimin e mësipërm që i përket 
zhvillimit shpirtëror. Përmban Esencën e Fesë së Vërtetë. 

Ka rrafshe e gradë të shumta Ekzistence në EFnivers, nën-rrafshe të 
panumërta të Jetës. Gjithçka varet nga avancimi i qenieve përgjatë 
shkallës në fundin e së cilës qëndrojnë format më bruto materiale, 
e kryet e së cilës vetëm një hap i ndan nga Shpirti i GJITHËSISE. 
Gjithçka lëviz përpara dhe lart përgjatë kësaj shkalle të jetës. Gjithç- 
ka ndodhet në një Udhë, në fundin e së cilës ndodhet GJITHËSIA. I 
gjithë progresi është një Kthim në Shtëpi. Çdo gjë ecën me kah Eart 
dhe Përpara, pavarësisht nga paraqitjet në dukje kontradiktore. I tillë 
është Mesazhi i të Përndriturve. 

Mësimet Hermetike që kanë të bëjnë me procesin e Krijimit Men- 
dor të Universit, thonë se në fillim të Giklit Krijues, GJITHËSIA, 
nga aspekti i saj i “të Qenit” ushtron Vullnetin mbi aspektin e saj të 
“të Bërit”, e në këtë mënyrë nis procesi i krijimit. Thuhet se procesi 
konsiston në uljen e Eëkundjes derisa arrihet një nivel shumë i ulët 
i energjisë lëkundëse, pikë kjo në të cilën manifestohet forma më e 
thjeshtë e Materies. Ky proces quhet stadi i Involucionit (Përfshirjes), 
në të cilën GJITHËSIA “përfshihet” apo “plekset” në krijimin e saj. 
Hermetistët besojnë se ky proces Përkon me procesin mendor të një 
artisti, shkrimtari apo shpikësi, i cili është aq i pleksur në krijimin e 
tij mendor, saqë pothuajse harron ekzistencën e vetjake në kohën re- 
ale dhe “jeton brenda krijimit të tij”. Ndoshta mund të japim një ide 
më të mirë të asaj që dëshirojmë të përçojmë, nëse fjalën “pleksur” e 
zëvendësojmë me fjalën “zhytur”. 

Ky stad Involucionar i Krijimit quhet rëndom edhe “Vërshimi” i En- 
ergjisë Hyjnore, në të njëjtën mënyrë në të cilën stadi Evolucionar 
quhet “Tërheqja”. Poli më i skajshëm i procesit Krijues konsidero- 
het si pika më e largët nga GJITHËSIA, ndërkohë që fillimi i stadit 

Evolucionar trajtohet si pikënisja e kthimit pas të lavjerrësit të Rit- 
mit; një koncept ky i “rikthimit në shtëpi” i cili gjendet në të gjitha 
Doktrinat Hermetike. 

Mësimet sqarojnë se gjatë “Vërshimit”, lëkundjet bëhen gjithmonë 
e më të ulëta derisa më në fund shtytja merr fund dhe nis ngadalë 
kthimi pas. Por ekziston një dallim; ndërkohë që gjatë “Vërshimit” 
forca krijuese shfaqet kompakte dhe sillet si një e vetme, në fillim të 
stadit Evolucionar apo “Tërheqës”, shfaqet Eigji i Individualizimit, 
që është prirja për t’u ndarë në Njësi Eorce. Kështu në përfundim, 
ajo çka la GJITHESINE si një energji pa individualizëm, kthehet te 
burimi i saj në formën e Njësive të zhvilluara e të panumërta të Jetës, 
të cilat janë lartësuar në shkallë nëpërmjet Evolucionit Fizik, Mendor 
she Shpirtëror. 

Hermetistët e lashtë përdornin fjalën “Meditim” për të përshkruar 
procesin e krijimit mendor të Universit në Mendjen e GJITHËSISË, 
duke përdorur jo rrallë në vend të saj edhe fjalën “Përsiatje”. Ideja 
që nënkuptohet, me sa duket ka të bëjë me Vëmendjen Hyjnore, ku 
fjala “Vëmendje” (“Attention” në tekstin origjinal) i gjen rrënjët e saj 
në gjuhën Eatine dhe do të thotë “zgjatje/shtrirje”. Kështu, veprimi 
i të treguarit Vëmendje në këtë rast nënkupton “shtrirje/zgjerim/ 
përhapje” të energjisë mendore. 

Për sa i përket procesit të Evolucionit, Doktrina Hermetike thotë se 
GJITHESIA pasi ka medituar mbi procesin e Krijimit, duke hedhur 
në këtë mënyrë themelet materiale të Universit e duke bërë që ky i 
fundit të ekzistojë nëpërmjet mendimit, nis të zgjohet gradualisht nga 
Meditimi duke bërë që të manifestohet procesi i Evolucionit në rraf- 
shin material, mendor e shpirtëror, sipas radhës së njëpasnjëshme. Në 
këtë mënyrë fillon lëvizja me kah lart, në drejtim të Shpirtit. Materia 
nis të bëhet më pak bruto, Njësitë lulëzojnë në qenie, nisin të shfaqen 
ndërthurjet, Jeta manifestohet në forma gjithmonë e më të larta dhe 
Mendja del gjithmonë e më shumë në pah; lëkundjet sa vijnë e rriten. 
Shkurtimisht, i gjithë procesi i Evolucionit, në të gjitha fazat e tij, nis 
dhe zhvillohet në përputhje me Eigjet e procesit të “Tërheqjes”. 

E gjitha kjo kërkon epoka të tëra kohe Njerëzore, ku secila epokë 
përbëhet prej miliona e miliona vitesh të panumërta, por megjithatë, 
të Përndriturit na mësojnë se i tërë krijimi, përfshirë Involucionin 
dhe Evolucionin e një Universi, për GJITHËSINË nuk është veçse 
një pulitje qepallash. Në fund të cikleve të panumërta të epokave ko- 
hore, GJITHËSIA e shuan Vëmendjen, Përsiatjen dhe Meditimin 
e saj mbi Universin, duke qenë se Vepra e Madhe ka përfunduar; 
Gjithçka tërhiqet brenda GJITHESISE prej nga edhe lindi. Por Mis- 
ter mbi Misteret, Eryma e shpirtrave nuk asgjësohet por zgjerohet 
pafundësisht; Krijesa dhe Krijuesi shkrihen në një. I tillë është kum- 
timi i të Përndriturve. 


Shembulli i mësipërm i “meditimit” dhe “zgjimit nga meditimi” që 
pason, natyrisht nuk është gjë tjetër veçse një përpjekje e Mësuesve 
për të ilustruar procesin e Pafund nëpërmjet një shembulli të fundëm. 
Gjithsesi “Si poshtë, ashtu edhe lart”. Dallimi qëndron vetëm në 
gradë. Në të njëjtën mënyrë në të cilën GJITHESIA zgjon vetveten 
nga meditimi mbi Universin, ashtu edhe Njeriu (përgjatë kohës) nda- 
let së manifestuari në Rrafshin Material dhe e tërheq veten gjithmonë 
e më shumë drejt Shpirtit të Përbrendshëm, i cili është pikërisht “Ego 
Hyjnore”. 

Ekziston edhe një çështje e fundit mbi të cilën dëshirojmë të ndale- 
mi në këtë kapitull, e cila pothuajse futet në fushën spekulative të 
Metafizikës, megjithëse qëllimi ynë është pikërisht të dëshmojmë 
kotësinë e këtyre spekulimeve. Po aludojmë për pyetjen e cila lind 
pashmangshmërisht në mendjen e cilitdo mendimtari që ka kuturisur 
të kërkojë të Vërtetën. Kjo pyetje është: “PËRSE krijon GJITHËSIA 
Universe?”. Pyetja mund të shtrohet në forma të ndryshme, por for- 
mulimi i mësipërm përbën thelbin e vërtetë. 

Njerëzit janë rrekur gjatë t’i përgjigjen kësaj pyetje, por ende nuk 
ekziston ndonjë përgjigje e denjë për t’u quajtur e tillë. Disa kanë 
hamendësuar se GJITHESIA synon të përfitojë diçka në këtë mes, 
por kjo është absurde pasi GJITHESIA ka gjithçka e nuk ka asgjë që 
ajo të mund të përfitojë. Të tjerë e kanë kërkuar përgjigjen në idenë 

që GJITHËSIA “kërkonte diçka së cilës t’i dhuronte dashuri”, e të 
tjerë akoma në idetë që ajo krijonte për kënaqësi, për dëfrim, ngaqë 
“ndihej e vetmuar” apo për të manifestuar forcën e saj; të gjitha këto 
janë shpjegime dhe koncepte foshnjore të cilat i përkasin periudhës 
së mendimit të papjekur. 

Disa të tjerë janë përpjekur ta shpjegojnë misterin duke propozuar 
se GJITHËSIA ndihet “e shtrënguar” të krijojë për shkak të vetë 
“natyrës së brendshme” të saj, apo “instinktit krijues” që zotëron. 
Kjo ide është më e përparuar se të tjerat, por pika e dobët e saj qën- 
dron në konceptin e GJITHËSISË që ndihet “e shtrënguar” apo “e 
detyruar” nga çfarëdolloj gjëje, qoftë kjo e brendshme apo e jashtme. 
Nëse “natyra e brendshme” apo “instinkti krijues” e shtrëngojnë atë 
të bëjë diçka, atëherë “natyra e brendshme” apo “instinkt krijues” do 
të ishin Absoluti dhe jo GJITHËSIA, kështu rrjedhimisht kjo pjesë 
e këtij propozimi bie. Gjithsesi, mbetet fakti që GJITHËSIA krijon 
dhe manifeston, e në pamje të parë duket sikur gjen njëfarë kënaqësie 
duke vepruar në këtë mënyrë. Është e vështirë të shmanget konkluzi- 
oni se në një farë niveli të pafundmë, GJITHËSIA duhet të ketë diçka 
që ngjason me “natyrën e brendshme” apo “instinktin krijues” njerë- 
zor, përkatësisht me Dëshirë e Vullnet të pafundmë. Ajo nuk do të 
vepronte nëse nuk do të kishte Vullnetin për të Vepruar, nuk do të 
kishte Vullnetin për të Vepruar nëse nuk do të ndjente Dëshirën për 
të Vepruar, dhe nuk do të ndjente Dëshirën për të Vepruar nëse nuk 
do përftonte njëfarë Kënaqësie nga e gjitha kjo. Kështu gjithçka do t’i 
përkiste një “Natyre të Brendshme” e do të ekzistonte në formë pos- 
tulati në përputhje me Ligjin e Përkimit. E megjithatë, ne preferojmë 
të mendojmë për GJITHËSINË që ajo vepron krejtësisht E EIRË 
nga çdo ndikim, si i brendshëm ashtu edhe i jashtëm. Ky është prob- 
lemi që qëndron në rrënjët e vështirësisë, dhe vështirësia që qëndron 
në rrënjët e problemit. 

Për t’u treguar rreptësisht të saktë, nuk mund të thuhet se ekziston 
ndonjë “Arsye”, e çfarëdo lloji qoftë ajo, e cila shtyn GJITHËSINË 
të veprojë, pasi “arsyeja” do të nënkuptonte “shkak”, e GJITHË- 
SIA qëndron mbi Shkakun dhe Pasojën, përveç rastit kur ajo ushtron 

Vullnetin e saj për t’u kthyer në Shkak, kohë kjo në të cilën vihet në 
lëvizje Parimi. Pra siç e shihni, çështja është po aq e Pamendueshme, 
sa ç’është edhe GJITHËSIA e Panjohshme. Nuk kemi rrugë tjetër 
veçse të themi që “GJITHËSIA VËPRON, SëPSë VëPRON”, në 
të njëjtën mënyrë në të cilën themi që GJITHËSIA thjesht “ËKZIS- 
TON”. Në fund të fundit, GJITHËSIA në vetvete përbën të gjitha 
Arsyet, të gjitha Ligjet, të gjitha Veprimet, e mund të thuhet me 
të drejtë se GJITHËSIA është Arsyeja e Vetvetes, Ligji i Vetvetes, 
Veprimi i Vetvetes; e më tutje akoma, GJITHËSIA, Arsyeja e Saj, 
Veprimi i Saj dhe Ligji i Saj janë NJË, të gjithë emra për të njëjtën 
gjë. Opinioni i atyre që po shkruajnë këto mësime për ju, është se 
përgjigjja ndodhet e kyçur BRËNDA VëTË GJITHËSISË, së 
bashku me të Fshehtën e Ëkzistencës së saj. Për mendimin tonë, Ligji 
i Përkimit mund të arrijë deri në aspektin e GJITHËSISË të cilin e 
njohim si “Aspekti i të Bërit”. Pas këtij Aspekti qëndron “Aspekti 
i të QËNIT”, në të cilin të gjithë Ligjet shkrihen në LIGJ, të gjithë 
Parimet shkrihen në PARIM, dhe GJITHËSIA, PARIMI dhe QË- 
NËSIA janë IDLNTIKË, TË NJËJTA DHË NJË Ë VëTMë. Rrje- 
dhimisht spekulimi Metafizik në këtë pikë është pa dobi. U ndalëm 
mbi këtë çështje thjesht për të treguar se ne e njohim si pyetjen, ashtu 
edhe absurditetin e përgjigjeve të rëndomta metafizike e teologjike. 

Në përfundim, mendojmë se do të shfaqte interes për nxënësit tanë të 
mësonin se megjithëse disa Mësues Hermetikë të lashtë apo bashkë- 
kohorë kanë anuar në drejtim të zbatimit të Parimit të Përkimit për 
pyetjen, duke mbërritur në rezultatin e “Natyrës së Brendshme”, 
përsëri legjenda thotë se kur Hermesit, të Madhit, iu drejtua kjo 
pyetje nga nxënësit e tij të përparuar, ai u përgjigj duke PUTHI- 
TUR BUZËT FORT MË NJËRA-TJLTRËN e duke mos nxjerrë 
asnjë fjalë, duke dëshmuar kështu se NUK KISHTë PËRGJIGJë. 
Ndoshta qëllimi i Hermesit mund të ketë qenë zbatimi i aksiomës 
së filozofisë së tij: “Buzët e Urtësisë janë të kyçura, përveçse për 
veshët e Arsyes”, për të treguar se as nxënësit e tij më të përparuar 
nuk zotëronin forcë Arsyetuese të mjaftueshme për të qenë të denjë 
për këtë Mësim. Sidoqoftë, edhe nëse Hermesi e zotëronte Sekretin ai 
nuk e bëri të ditur, e për aq sa i përket botës, BUZËT Ë HËRMËSIT 

JANË TË MBYLLURA mbi këtë çështje. E aty ku Hermesi i Madh 
ngurroi të fliste, cili i vdekshëm do të guxonte të jepte mësim? 

Mos harroni se cilado qoftë përgjigjja e këtij problemi, nëse vërtetë 
ekziston një e tillë, mbetet i vërtetë fakti që “Në të njëjtën mënyrë 
në të cilën Gjithçka përfshihet brenda GJITHËSISË, ashtu edhe 
GJITHËSIA përfshihet brenda Gjithçkaje”. Doktrina në këtë pikë 
është e prerë. Tani mund t’i shtojmë edhe fjalët përmbyllëse citatit: 
“Ai i cili e ka kuptuar këtë të vërtetë në thelb, ka përfituar dituri të 
vyer”. 

Kapitulli VIII 
RRAFSHET E PËRKIMIT 


"Si lart, ashtu edhe poshtë; si poshtë ashtu edhe lart." - 
Kybalioni 

P arimi i Dytë i madh Hermetik, trupëzon vërtetësinë e ekzistencës 
së një marrëdhënieje harmonike dhe përkimin midis rrafsheve të 
shumta të Manifestimit, Jetës dhe Ekzistencës. Kjo vërtetësi, prano- 
het si e tillë pasi gjithçka në Univers e ka zanafillën në të njëjtin bur- 
im, e të njëjtat ligje, parime dhe karakteristika i aplikohen çdo njësie 
apo kombinimi njësish vepruese, ku secila manifeston dukuritë për- 
katëse në rrafshin e saj. 

Për lehtësi konceptimi e studimi, Filozofia Hermetike gjykon se 
Universi mund të ndahet në tre kategori dukurish, të njohura si Tri 
Rrafshet e Mëdha, të quajtura përkatësisht: 

I. Rrafshi i Madh Fizik 

II. Rrafshi i Madh Mendor 

III. Rrafshi i Madh Shpirtëror 

Këto ndarje janë pak a shumë artificiale dhe arbitrare, pasi në të 
vërtetë ato nuk janë gjë tjetër veçse gradë lartësimi në shkallën e mad- 
he të Jetës, ku shkallina e parë është Materia e pa diferencuar, dhe 
shkallina e fundit Shpirti. Për më tepër, Rrafshet e ndryshme shkri- 
hen me njëri-tjetrin aq gradualisht, sa nuk mund të bëhet ndarje e 
prerë dhe e shpejtë midis dukurive të larta të rrafshit Fizik e atyre 
të ulëta të Mendorit; apo midis të lartave të Mendorit e të ulëtave të 
rrafshit Fizik. 

Shkurtimisht, Tri Rrafshet e Mëdha mund të trajtohen si tri grupe 
të mëdha të nivelit të Manifestimit të Jetës. Megjithëse qëllimi i këtij 
libri të vogël nuk na mundëson të hyjmë në diskutime e sqarime të 
detajuara mbi çështjen e këtyre rrafsheve të ndryshme, prapëseprapë 
mendojmë se një përshkrim i përgjithshëm i çështjes do të ishte i do- 
bishëm në këtë pikë. 

Fillimisht le të shqyrtojmë pyetjen që u lind shpesh neofitëve, të cilët 
dëshirojnë të mësojnë kuptimin e fjalës “Rrafsh”, term ky i përdorur 
mjaft gjerësisht, por i sqaruar në mënyrë tepër të varfër në shumë vepra 
të kohëve të fundit me subjekt okultizmin. Pyetja është përgjithësisht 
e formës që vijon: “Është vallë Rrafshi një vend që karakterizohet 
nga dimensione, apo bëhet fjalë thjeshtë për konditë ose gjendje?”. 
Përgjigjja jonë është: “Jo, nuk është një vend e as karakterizohet nga 
dimensionet e zakonshme të hapësirës; gjithsesi është më tepër se 
thjeshtë gjendje apo konditë. Mund të trajtohet si një gjendje apo 
konditë, por prapëseprapë gjendja dhe kondita mbeten “shkallë” di- 
mensionale e rrjedhimisht janë të matshme.”. Paradoksale në një farë 
mënyre, apo jo? Le ta shqyrtojmë çështjen. Një “dimension”, siç e 
dini, është “një përmasë në vijë të drejtë e cila mundëson matje” etj. 
Dimensionet e zakonshme të hapësirës janë gjatësia, gjerësia e lartë- 
sia, ose ndoshta gjatësia, gjerësia, lartësia, trashësia dhe perimetri. Por 
ka edhe një dimension tjetër të “gjërave të krijuara”, apo një tjetër 

“përmasë në vijë të drejtë” të njohur si nga okultistët ashtu edhe 
nga shkencëtarët, megjithëse këta të fundit ende nuk i adresohen me 
fjalën “dimension”; i shumëpërfolur si “Dimensioni i Katërt”, ky di- 
mension është standardi që përdoret në përcaktimin e gradëve apo 
“rrafsheve”. 

Ky Dimension i Katërt mund të quhet “Dimensioni i Lëkundjes”. 
Është fakt i mirënjohur si për shkencën bashkëkohore, ashtu edhe për 
Hermetistët të cilët e kanë trupëzuar të vërtetën në “Parimin e Tretë 
Hermetik”, se “çdo gjë lëviz, gjithçka lëkundet, asgjë nuk prehet”. 
Që nga forma më e lartë e manifestimit e deri te më i ulëta, gjithçka e 
çdo gjë Lëkundet. Jo vetëm lëkundet me frekuenca të ndryshme, por 
edhe me drejtime e në mënyra të ndryshme. Niveli i shpeshtësisë së 
lëkundjeve përbën edhe nivelin e matshëm në Shkallën e Lëkundjeve, 
me fjalë të tjera gradat e Dimensionit të Katërt. Janë këto gradë të cilat 
formojnë ato çka okultistët quajnë “Rrafshe”. Sa më e lartë frekuenca 
e lëkundjeve, aq më i lartë rrafshi, e aq më i lartë manifestimi i Jetës 
që zë atë rrafsh. Kështu, megjithëse rrafshi nuk është as “vend” e as 
“gjendje apo konditë”, prapëseprapë ai zotëron cilësi të përbashkëta 
si me njërin ashtu edhe me tjetrën. Do të kemi më shumë për të thënë 
në lidhje me çështjen e shkallës së Lëkundjeve në kapitullin vijues, në 
të cilin do të trajtojmë Parimin Hermetik të Lëkundjes. 

Në çdo rast, ju kërkojmë me mirësjellje të mbani mend se Tri Rraf- 
shet e Mëdha nuk janë ndarje reale të dukurisë së Universit, por 
thjesht terma arbitrarë të përdorur nga Hermetistët për koncepti- 
min dhe studimin e gradëve të ndryshme dhe formave të aktivitetit 
e jetës universale. Atomi i materies, njësia e forcës, mendja e nje- 
riut dhe ekzistenca e krye-engjëllit, nuk janë veçse gradë të njëjtës 
shkallë, rrënjësisht identike, ku ndryshimi konsiston vetëm në gradë 
dhe shpeshtësi lëkundjesh; të gjitha janë krijime të GJITHËSISË dhe 
gëzojnë ekzistencën e tyre vetëm brenda Mendjes së Pafundme të 
GJITHËSISË. 

Hermetistët e nëndajnë secilin nga Rrafshet e Mëdha në Shtatë Rraf- 
she Vartëse, e këto të fundit përsëri nëndahen në shtatë nënrrafshe. 

çdonjëra nga këto ndarje pak a shumë arbitrare, e ndërthurur ngushtë 
me tjetrën dhe e përshtatur si e tillë thjesht për lehtësi studimi shken- 
cor dhe konceptimi. 

Rrafshi i Madh Fizik dhe Shtatë Rrafshet e tij Vartëse, përbëjnë 
atë klasë të dukurisë së Universit, e cila përfshin gjithçka ka të bëjë 
fizikën apo gjërat materiale, forcat dhe manifestimet. Përfshihen këtu 
të gjitha format e asaj çka quajmë Materie, si edhe të gjitha format e 
asaj çka quajmë Energji apo Forcë. Duhet të mos harroni se Filozofia 
Hermetike nuk e njeh Materien si një “gjë në vetvete”, e as pranon 
një ekzistencë specifike të saj qoftë edhe në Mendjen e GJITHËSISË. 
Doktrina thotë se Materia nuk është gjë tjetër veçse një formë En- 
ergjie, më saktë Energji me shpeshtësi të ulët lëkundjesh të një lloji të 
caktuar. Në përputhje me këtë, Hermetistët e klasifikojnë Materien 
nën kreun e Energjisë, e i japin asaj tri nga Shtatë Rrafshet Vartëse të 
Rrafshit të Madh Fizik. 

Shtate Rrafshet Vartëse janë si vijon: 

I. Rrafshi i Materies (A) 

II. Rrafshi i Materies (B) 

III. Rrafshi i Materies (C) 

IV. Rrafshi i Substancës Eterale 

V. Rrafshi i Energjisë (A) 

VI. Rrafshi i Energjisë (B) 

VII. Rrafshi i Energjisë (C) 

Rrafshi i Materies (A) përfshin Materien në format e saj solide, të 
lëngët dhe të gaztë, siç njihet gjerësisht edhe nga tekstet e fizikës. 
Rrafshi i Materies (B) përfshin disa forma më të larta e më të sofis- 
tikuara të Materies, ekzistenca e të cilave është pranuar nga shkenca 
vetëm kohët e fundit, si dukuria e Materies Rrezatuese (radioak- 
tive) në fazën e saj të radiumit etj., që i përkasin nënndarjes më të 
ulët të këtij Rrafshi Vartës. Rrafshi i Materies (C) përfshin format 
më të sofistikuara e më të rralla të Materies, ekzistenca e të cilave 
për shkencëtarët e zakonshëm është krejtësisht e panjohur. Rrafshi 

i Substancës Eterale përfshin atë çka shkenca quan “Eteri”; një sub- 
stancë tejet e imët dhe elastike, e cila mbush gjithë Hapësirën Uni- 
versale dhe vepron si ndërmjetëse në përçimin e valëve të energjisë, 
si drita, ngrohtësia, elektriciteti etj. Kjo substancë Eterale përbën një 
hallkë lidhëse ndërmjet Materies (të ashtuquajtur) dhe Energjisë, e 
gëzon veçori të natyrës së secilës. Doktrina Hermetike pohon se ky 
rrafsh ka shtatë nënndarje (siç kanë të gjithë Rrafshet Vartëse), e se 
faktikisht ekzistojnë shtatë etere dhe jo një i vetëm. Menjëherë mbi 
Rrafshin e Substancës Eterale vjen Rrafshi i Energjisë (A), i cili përf- 
shin format e zakonshme të Energjisë të njohura nga shkenca, me 
shtatë nënrrafshet e tij të cilat janë përkatësisht: Ngrohtësia, Drita, 
Magnetizmi, Elektriciteti dhe Tërheqja (ku përfshihet Graviteti, Ko- 
hezioni, Afrimiteti Kimik etj.), si edhe disa forma të tjera të energjisë 
të dëshmuara nga eksperimentet shkencore, por ende të paemërtuara 
apo klasifikuara. Rrafshi i Energjisë (B) përfshin shtatë nënrrafshe 
të formave të energjisë ende të pazbuluara nga shkenca, të cilat janë 
quajtur “Eorcat më Superiore të Natyrës” e të cilat hyjnë në vep- 
rim gjatë manifestimit të disa formave dukurish mendore, dukuri të 
mundësuara pikërisht nga këto forca. Rrafshi i Energjisë (C) përf- 
shin shtatë nënrrafshe energjie të organizuar në mënyrë kaq të lartë, 
saqë mbart shumë nga karakteristikat e “jetës”, por që nuk njihet nga 
mendjet e njerëzve në rrafshin e zakonshëm të zhvillimit, duke qenë 
e përdorshme vetëm nga qenie të Rrafshit Shpirtëror; një energji e 
tillë është e pakonceptueshme për njeriun e zakonshëm dhe mund të 
konsiderohet pothuajse si “fuqi hyjnore”. Qeniet që e shfrytëzojnë 
këtë energji ngjajnë si “perënditë” nëse krahasohen qoftë edhe me 
njerëzit më të lartë që njohim ne. 

Rrafshi i Madh Mendor përfshin ato lloj “gjërash të gjalla” që njo- 
him në jetën e përditshme, si edhe disa forma të tjera të njohura nga 
pakkush, përjashtuar okultistët. Klasifikimi i Shtatë Rrafsheve Var- 
tëse Mendore është pak a shumë i pranueshëm apo arbitrar (meqe- 
nëse nuk është i shoqëruar me sqarime të detajuara, të cilat qëndro- 
jnë jashtë qëllimit të këtij botimi), por megjithatë do t’i përmendim. 
Këto nënrrafshe janë si vijon: 

I. Rrafshi i Mendjes Minerare 

II. Rrafshi i Mendjes Elementare (A) 

IIL Rrafshi i Mendjes Bimore 

IV. Rrafshi i Mendjes Elementare (B) 

V. Rrafshi i Mendjes Shtazore 

VI. Rrafshi i Mendjes Elementare (C) 

VII. Rrafshi i Mendjes Njerëzore 

Rrafshi i Mendjes Minerare përfshin “gjendjet apo konditat” e një- 
sive, entiteteve apo grupeve dhe kombinimeve të tyre, të cilat sjellin 
në dritë format e njohura nga ne me emrat “minerale, kimikate” etj. 
Këto entitete nuk duhen të ngatërrohen me molekulat, atomet apo 
grimcat, të cilat nuk janë gjë tjetër veçse format ose trupat materi- 
alë të këtyre entiteteve, njësoj siç është trupi i njeriut thjeshtë formë 
materiale dhe jo “vetë njeriu”. Këto entitete mund të quhen edhe 
“shpirtra” në një farë mënyre, dhe janë qenie të gjalla të një gradë 
zhvillimi, jete dhe mendjeje të ulët, fare pak më të lartë se njësitë e 
“energjisë së gjallë” që përfshinin nënndarjet më të larta të Rrafshit 
Eizik më të lartë. Mendjet e rëndomta, në përgjithësi, botës Minerare 
nuk i atribuojnë zotërim të mendjes, të shpirtit apo të jetës, ndër- 
kohë që të gjithë okultistët e pranojnë ekzistencën e tyre, e shkenca 
bashkëkohore po lëviz me shpejtësi drejt pikëpamjes Hermetike mbi 
këtë çështje. Molekulat, atomet e grimcat kanë “dashuritë dhe ur- 
rejtjet e tyre, pëlqimet e mospëlqimet, tërheqjet dhe shtytjet, lidhjet 
dhe ndarjet e tyre etj.”, e disa nga mendjet më të guximshme shken- 
core bashkëkohore, kanë shprehur pikëpamjen se dëshirat dhe vull- 
netet, emocionet dhe ndjenjat e atomeve ndryshojnë vetëm në gradë 
nga ato të njerëzve. Nuk kemi as kohë e as hapësirë për të rrahur 
çështjen gjerë e gjatë këtu. Të gjithë okultistët e pranojnë këtë si fakt 
dhe të tjerë akoma i referohen disa prej vërtetimeve që mbërrijnë nga 
kërkimet më të freskëta shkencore. Si zakonisht ka shtatë nënndarje 
për këtë rrafsh. 

Rrafshi i Mendjes Elementare (A) përfshin gjendjen ose konditën, 
dhe gradën e zhvillimit mendor e jetësor të një klase entitetesh të 
panjohura për njerëzit e zakonshëm, por të pranuara nga okultistët. 

Ato janë të paperceptueshme prej shqisave të zakonshme njerëzore, 
por megjithatë ekzistojnë dhe luajnë rolin e tyre në Dramën e Uni- 
versit. Grada e tyre e inteligjencës qëndron diku midis asaj të en- 
titeteve minerare e kimike dhe inteligjencës së entiteteve të botës bi- 
more. Edhe ky rrafsh ka shtatë nënndarje. 

Rrafshi i Mendjes Bimore, në shtatë nënndarjet e tij, përfshin gjend- 
jet apo kushtet e entiteteve që përfshijnë mbretërinë e Botës Bimore, 
dukuritë jetësore e mendore të së cilës njihen mirë nga njerëzit me 
inteligjencë mesatare, falë edhe shumë studimeve shkencore të reja 
dhe interesante mbi “Inteligjencën dhe Jetën e Bimëve”, të botuara 
gjatë dekadës së fundit. Bimët zotërojnë jetë, mendje dhe “shpirt”, në 
të njëjtën mënyrë si kafshët, njeriu dhe mbinjeriu. 

Rrafshi i Mendjes Elementare (B), në shtatë nënndarjet e tij përf- 
shin gjendjet dhe kushtet e një forme më të lartë entitetesh “elemen- 
tare” apo të padallueshme, të cilat luajnë rolin e tyre në çështjen e 
përgjithshme të Universit, mendja e jeta e të cilave formon një pjesë 
të shkallinës ndërmjet Rrafshit të Mendjes Bimore dhe Rrafshit të 
Mendjes Shtazore, ku këto entitete janë pjesë si e natyrës së njërës 
ashtu edhe e natyrës së tjetrës. 

Rrafshi i Mendjes Shtazore në shtatë nënndarjet e tij, përfshin gjend- 
jet dhe kushtet e entiteteve, qenieve apo shpirtrave që i japin jetë for- 
mave jetësore shtazore të njohura nga të gjithë ne. Nuk ka nevojë të 
hyjmë në detaje të mëtejshme të kësaj bote apo rrafshi jete, pasi bota 
e kafshëve është po aq e njohur për ne sa edhe bota njerëzore. 

Rrafshi i Mendjes Elementare (C), në shtatë nënndarjet e tij përfshin 
ato entitete apo qenie, të padukshme siç janë të gjitha format elemen- 
tare, të cilat bëjnë pjesë si në natyrën e jetës shtazore, ashtu edhe në 
atë njerëzore, në masë e në kombinime të caktuara. Eormat më të 
larta janë gjysmë njerëzore në nivel inteligjence. 

Rrafshi i Mendjes Njerëzore, në shtatë nënndarjet e tij, përfshin 
ato manifestime jete dhe mendësie të cilat janë të zakonshme për 

Njeriun, në shkallët, gradët dhe klasifikimet e ndryshme të tij. Në 
lidhje me këtë, ne dëshirojmë të theksojmë faktin se njeriu i zakon- 
shëm i sotëm, nuk zë veçse nënndarjen e katërt të Rrafshit të Mendjes 
Njerëzore dhe vetëm më inteligjentët kanë kapërcyer vijën ndarëse 
për në Nënndarjen e Pestë. Racës i janë dashur miliona vite për të 
arritur në këtë fazë, e do ti nevojiten edhe shumë vite të tjera për të 
kaluar në nënndarjen e gjashtë, të shtatë e përtej. Mos harroni se ka 
pasur raca përpara sonës, të cilat kanë kaluar nëpër këto gradë e më 
pas në rrafshe më të larta. Raca jonë është e pesta (së bashku me disa 
të prapambetur nga e katërta) e cila ka ndërmarrë Udhën. Ekziston 
një numër i vogël shpirtrash të përparuar të racës sonë, të cilët kanë 
lënë pas masat e kanë kaluar në nënndarjen e gjashtë dhe të shtatë, e 
disa prej tyre akoma më tutje. Njeriu i Nënndarjes së Gjashtë do të 
ishte “Supernjeriu”, ndërkohë që ai i Nënndarjes së Shtatë do të ishte 
“Mbinjeriu”. 

Në trajtimin tonë të Shtatë Rrafsheve Vartëse Mendore, thjeshtë u 
jemi referuar Tri Rrafsheve Elementare në mënyrë të përgjithshme. 
Nuk dëshirojmë të shtyhemi në detajet e këtyre çështjeve, pasi ato 
nuk i përkasin pjesës së mësimeve e filozofisë së përgjithshme. Por 
për t’ju dhënë një ide paksa më të qartë të marrëdhënieve që kanë 
këto rrafshe me rrafshet e mirënjohura, mund të themi se: Rraf- 
shet Elementare kanë po ato marrëdhënie me Rrafshet Minerare, 
Bimore, Shtazore, Mendore dhe Jetësore Njerëzore, që kanë edhe 
tastet e zeza të një pianoje me tastet e bardha. Tastet e bardha janë 
të mjaftueshme për të prodhuar muzikë, por ka disa shkallë, melodi 
e harmoni në të cilat tastet e zeza luajnë rolin e tyre, e ku prania e 
tyre është e nevojshme. Këto rrafshe janë gjithashtu të nevojshme në 
formën e “hallkave lidhëse” ndërmjet kushteve të shpirtit, gjendjeve 
të entitetit etj. midis shumë rrafsheve të tjera, duke rezultuar në disa 
forma të caktuara zhvillimi. Ky fakt i fundit, i jep lexuesit të aftë “të 
lexojë midis rreshtave” mundësinë për të hedhur dritë mbi procesin 
e Evolucionit dhe një çelës të ri për derën e fshehtë të “kërcimeve 
të jetës” nga njëra botë në tjetrën. Botët e Elementarëve pranohen 
gjerësisht nga të gjithë okultistët dhe shkrimet ezoterike i përmendin 
ato vazhdimisht. Eexuesit e “Xanonit” të shkruar nga Bulwer apo të 

rrëfenjave të ngjashme, do ti njohin menjëherë entitetet që popullo- 
jnë këto rrafshe jete. 

Çfarë mund të themi teksa kalojmë nga Rrafshi i Madh Mendor te 
Rrafshi i Madh Shpirtëror? Si mund t’i bëjmë të qarta këto gjendje të 
larta të Ekzistencës, Jetës dhe Mendjes, te mendjet të cilat janë mo- 
mentalisht të paafta të rrokin apo të kuptojnë qoftë edhe nënndarjet 
e larta të Rrafshit të Mendjes Njerëzore? Kjo sipërmarrje është e pa- 
mundur. E vetmja gjë që mund të bëjmë, është të flasim për këtë në 
mënyrën më të përgjithshme të mundshme. Si mund t’i përshkruhet 
Drita dikujt që ka lindur i verbër, sheqeri dikujt që nuk ka shijuar 
kurrë diçka të ëmbël, harmonia dikujt që ka lindur i shurdhër? 

Gjithçka mund të themi është se Shtatë Rrafshet Vartëse të Rrafshit 
të Madh Shpirtëror (ku secili Rrafsh Vartës ka shtatë nënndarjet e 
tij), përfshijnë Qenie që zotërojnë Jetë, Mendje dhe Eormë shumë 
përtej atyre të Njeriut të sotëm, njësoj siç ky i fundit qëndron më 
lart se krimbat e tokës, mineralet, apo edhe disa forma të caktuara të 
Energjisë dhe Materies. Jeta e këtyre Qenieve e tejkalon tonën në atë 
masë, sa as nuk mund të hamendësojmë mbi detajet e saj; Mendja e 
tyre e tejkalon tonën në përmasa të tilla, sa në sytë e tyre ne vështirë 
se dukemi sikur “mendojmë” dhe proceset tona mendore ngjajnë 
pothuajse si procese materiale; Materia prej të cilës ndërtohen format 
e tyre është e Rrafsheve më të larta Materiale, madje thuhet se disa 
prej tyre janë “të veshur në Energji të Pastër”. Çfarë mund të thuhet 
për Qenie të tilla? 

Në Shtatë Rrafshet Vartëse të Rrafshit të Madh Shpirtëror ekzisto- 
jnë Qenie të cilat mund të përqasen me Engjëjt, Krye Engjëjt dhe 
Gjysmë Perënditë. Në Rrafshet e ulëta Vartëse rrojnë ata shpirtra të 
mëdhenj të cilët ne i quajmë Njohës e Mjeshtra. Mbi ta vijnë Hier- 
arkitë e Earta të Posteve Engjëllore të cilat janë të pamendueshme për 
njeriun, e mbi këto të fundit vijnë ata të cilët janë Qenie kaq të larta 
në shkallë, sa pa dashur të shfaqim mungesë nderimi të asnjë lloji, 
mund t’i quajmë “Perënditë”, ekzistenca, inteligjenca dhe fuqitë e 
të cilëve janë të ngjashme me virtytet që racat njerëzore i atribuojnë 

përfytyrimeve të tyre mbi Hyjin. Këto qenie qëndrojnë më përtej 
se fluturimet me të larta të imagjinatës njerëzore dhe e vetmja fjalë 
e cila u shkon për shtat është “Hyjnore”. Shumë nga këto Qenie si 
edhe mjaft Engjëj, janë thellësisht të interesuar në çështjet e Univer- 
sit dhe luajnë një rol të rëndësishëm në problemet e tij. Këto Hyjni 
të Padukshme e Engjëj Ndihës e shtrijnë ndikimin e tyre lirisht e 
fuqimisht në procesin e Evolucionit dhe Përparimit Kozmik. Ndë- 
rhyrjet e tyre të rastësishme dhe ndihmesat në problemet njerëzore i 
kanë çelur udhë mjaft legjendave, dogmave, besimeve dhe traditave 
të racës sonë, si në të tashmen ashtu edhe në të shkuarën. Ata i kanë 
mbivendosur botës herë pas here diturinë e fuqinë e tyre, natyrisht, 
gjithmonë duke iu nënshtruar Eigjit të GJITHËSISË. 

E megjithatë, edhe më të lartat e këtyre Qenieve të përparuara, ekzis- 
tojnë thjesht si krijesa të Mendjes dhe në Mendjen e GJITHESISE, si 
edhe u nënshtrohen Proceseve Kozmike e Eigjeve Universale. Gjith- 
sesi të Vdekshme. Ne mund t’i quajmë “perëndi” nëse dëshirojmë, 
por këto qenie nuk janë gjë tjetër veçse Vëllezërit e Moçëm të Racës; 
shpirtra të përparuar të cilët kanë lënë pas vëllezërit e tyre e kanë 
paraprirë në ngazëllimin e Përthithjes prej GJITHËSISË, për të ndi- 
hmuar racën në rrugëtimin e saj përgjatë Udhës së përpjetë. Sido- 
qoftë ata i përkasin Universit e i nënshtrohen kushteve të tij, janë të 
vdekshëm dhe rrafshi i tyre qëndron nën rrafshin e Shpirtit Absolut. 

Vetëm Hermetistët më të përparuar janë të aftë të rrokin Mësimet e 
Eshehta mbi formën e ekzistencës dhe forcat e manifestuara në Rraf- 
shet Shpirtërore. Dukuria qëndron shumë më lart se ajo e Rrafsheve 
Mendore, e rrjedhimisht përpjekja për ta përshkruar do të rezultonte 
doemos në një pështjellim idesh. Vetëm ata, mendja e të cilëve është 
ushtruar përgjatë trajtave të Eilozofisë Hermetike për vite me radhë, 
ata të cilët e kanë mbartur me vete diturinë e fituar nga mishërime të 
mëparshme, mund të kuptojnë domethënien e Mësimit që i përket 
Rrafsheve Shpirtërore. Shumë nga këto Mësime ruhen nga Hermet- 
istët si tepër të shenjta, të rëndësishme e madje edhe të rrezikshme për 
t’i bërë publike. Nxënësi i zgjuar është i aftë të dallojë çfarë nënkup- 
tojmë me sa mësipër, kur deklarojmë se domethënia e “Shpirtit” siç 

përdoret nga Hermetistët, njësohet me “Forcën Jetësore”, “Forcën e 
Jetëdhënëse”, “Esencën e Brendshme”, “Esencën e Jetës” etj., e kup- 
timi i kësaj fjale nuk duhet ngatërruar me atë që përdoret rëndom për 
të shoqëruar terminologji si “feja, kleri, spiritualizmi, shenjtëria” etj. 
etj. Për okultistin fjala “Shpirt” do të thotë “Parim Jetëdhënës”, i cili 
mbart me vete idenë e Fuqisë, Energjisë Jetësore, Forcës Mistike etj. 
Okultistët dinë gjithashtu se ajo çka ata njohin si “Fuqi Shpirtërore” 
mund të përdoret për qëllime të mira apo të liga (në përputhje me 
Parimin e Polaritetit), një fakt ky i pranuar nga mbarë besimet fetare 
në trajtat e Satanait, Djallit, Belzebubit, Shejtanit, Euciferit, Engjëjve 
të Rrëzuar etj. E kështu, njohuria mbi këto Rrafshe është ruajtur 
nga të gjitha Vëllazëritë Ezoterike dhe Urdhrat Okultë në të Shen- 
jtën e të Shenjtave, në Dhomën e Fshehtë të Tempullit. Duhet thënë 
këtu se ata të cilët kanë fituar fuqi të mëdha shpirtërore dhe i kanë 
keqpërdorur ato, i pret një fat i tmerrshëm. Euhatja e lavjerrësit të 
Ritmit do t’i flakë pashmangshmërisht pas në skajin më të largët të 
ekzistencës Materiale, pikë nga e cila do t’u duhet të ndjekin sërish 
gjurmët e tyre përpjetë në drejtim të Shpirtit, përgjatë cikleve të lodh- 
shme të Udhës, gjithmonë duke mbajtur mbi supe peshën torturuese 
të një kujtimi të pashlyeshëm të lartësive nga të cilat janë rrëzuar si 
pasojë e veprimeve të liga. Siç e dinë të gjithë okultistët e përparuar, 
legjendat e Engjëjve të Rrëzuar janë të bazuara në fakte të vërteta. 
Përpjekjet egoiste për pushtet në Rrafshet Shpirtërore përfundojnë 
pashmangshmërisht me humbjen e ekuilibrit shpirtëror dhe rrëzimin 
e shpirtit egoist po aq poshtë sa edhe lart qëndronte. Megjithatë, edhe 
një shpirti të tillë i dhurohet mundësia për t’u rikthyer, e kështu ky 
shpirt rinis rrugëtimin duke shlyer ndëshkimin e tmerrshëm në për- 
puthje me Eigjin e patjetërsueshëm. 

Në përfundim, dëshirojmë t’ju rikujtojmë se në përputhje me Pa- 
rimin e Përkimit i cili trupëzon vërtetësinë e shprehur në formën: 
“Si Eart ashtu edhe Poshtë; si Poshtë ashtu edhe Eart”, të Shtatë Pa- 
rimet Hermetike janë gjithmonë në fuqi në të gjitha rrafshet, qofshin 
Eizike, Mendore apo Shpirtërore. Parimi i Substancës Mendore i ap- 
likohet natyrisht të gjitha rrafsheve, pasi gjithçka ndodhet në Mend- 
jen e GJITHËSISE. Parimi i Përkimit shfaqet gjithkund meqenëse 

ekziston një përkim, harmoni dhe ujdi midis rrafsheve të ndryshme. 
Parimi i Lëkundjes shfaqet në çdo Rrafsh, e ashtu siç e sqaruam vetë 
dallimi midis “rrafsheve” lind nga Lëkundja. Parimi i Polaritetit 
shfaqet gjithashtu në çdo Rrafsh, ku skajet e Poleve janë në dukje të 
kundërt e kontradiktorë. Parimi i Ritmit shfaqet në çdo Rrafsh dhe 
lëvizja e dukurisë ka baticat e zbaticat e saj, ngritjet e uljet, hyrjet e 
daljet. Parimi i Shkakut dhe Pasojës shfaqet në çdo Rrafsh, ku çdo 
Pasojë ka Shkakun e saj, e çdo Shkak pasojën. Parimi i Gjinisë shfaqet 
në çdo Rrafsh ku manifestohet Energjia Krijuese, e vepron përgjatë 
trajtave të Aspekteve të tij Mashkullore e Femërore. 

“Si Lart ashtu edhe Poshtë; si Poshtë ashtu edhe Lart”. Kjo aksi- 
omë shekullore Hermetike mishëron një nga Parimet më të mëdha të 
Dukurisë së Universit. Teksa vijojmë në trajtimin e Parimeve që kanë 
mbetur, do të shqyrtojmë akoma më në thellësi vërtetësinë me natyrë 
universale të Parimit të madh të Përkimit. 

Kapitulli IX 
LËKUNDJA 


"Asgjë nuk prehet; çdo gjë lëviz; gjithçka lëkundet." - 
Kybalioni 

P arimi i Tretë i Madh Hermetik, Parimi i Lëkundjes, trupëzon 
vërtetësinë që pohon se Lëvizja shfaqet në gjithçka përmban Uni- 
versi, që asgjë nuk qëndron në prehje, që gjithçka lëviz, lëkundet e 
rrotullohet. Ky parim Hermetik është pranuar prej disa filozofëve të 
hershëm të Greqisë, të cilët edhe e përshinë atë në sistemet e tyre. Më 
pas, për shekuj të tërë ai u la në harresë nga mendimtarët jashtë qar- 
qeve Hermetike. Në Shekullin e Nëntëmbëdhjetë, shkenca e fizikës 
rizbuloi të vërtetën dhe në Shekullin e Njëzetë zbulimet shkencore 
sollën prova të mëtejshme mbi saktësinë dhe vërtetësinë e kësaj dok- 
trine shekullore Hermetike. 

Mësimet Hermetike, na mësojnë jo vetëm se gjithçka është në lëvizje 
dhe lëkundet në mënyrë të vazhdueshme, por edhe se “dallimet” 
ndërmjet manifestimeve të ndryshme të forcës universale, rrjedhin 
tërësisht nga ndryshimet në shpeshtësinë dhe në mënyrën e lëkund- 
jeve. Jo vetëm kaq, por edhe vetë GJITHËSIA shfaq një lëkundje të 
vazhdueshme të një grade aq të pafundme intensiteti e lëvizjeje të 
shpejtë, sa praktikisht mund të konsiderohet si në prehje. Për ilus- 
trim, mësuesit e drejtojnë vëmendjen e nxënësve të tyre në faktin që 
edhe në rrafshin fizik, një objekt që lëviz me shpejtësi (si për shembull 
një rrotë që vërtitet) duket sikur qëndron në prehje. Mësimet mbro- 
jnë idenë se Shpirti qëndron në njërin skaj të Poleve të Lëkundjes, 
ndërkohë që në polin tjetër qëndrojnë disa forma shumë të thjeshta të 
Materies. Midis këtyre dy poleve qëndrojnë miliona e miliona nivele 
të ndryshme frekuence e mënyre lëkundjeje. 

Shkenca bashkëkohore ka vërtetuar se ato që ne quajmë Materie 
dhe Energji, nuk janë gjë tjetër veçse “forma të lëvizjeve në trajtë 
lëkundjesh”, e disa nga shkencëtarët më të përparuar po i qasen me 
shpejtësi qëndrimit të okultistëve, të cilët pohojnë se në mënyrë të 
ngjashme, edhe dukuritë Mendore janë thjeshtë mënyra lëkund- 
jeje apo lëvizjeje. Të shohim se çfarë thotë shkenca mbi çështjen e 
lëkundjeve në materie dhe energji. 

Fillimisht, shkenca na mëson se e gjithë materia manifestohet në 
një farë grade të caktuar, e lëkundjet janë pasojë e temperaturës apo 
ngrohtësisë. Qoftë një objekt i ngrohtë apo i ftohtë, të dyja këto 
gjendje nuk janë gjë tjetër veçse gradë të të njëjtës gjë, e objekti shfaq 
lëkundje të caktuara në varësi të temperaturës, duke qenë në këtë 
kuptim në lëvizje dhe lëkundje të vazhdueshme. Kështu, të gjitha 
thërrmijat përbërëse të Materies janë në lëvizje të vazhdueshme rrot- 
ulluese, që nga grimcat elementare e deri te diejt. Planetët rrotullohen 
përreth diejve e shumë prej tyre rreth boshtit vetjak. Diejt rrotullo- 
hen rreth pikash qendrore akoma më të mëdha (qendrat e galakti- 
kave), këto të fundit mendohet se rrotullohen rreth qendrash të tjera 
e kështu me radhë ad infinitum. Molekulat prej të cilave përbëhen 
llojet e caktuara të Materies, janë në gjendje lëkundjeje konstante e 


75 





lëvizjeje të vazhdueshme, përreth e përkundrejt njëra-tjetrës. Mole- 
kulat përbëhen nga Atome, të cilët në mënyrë të ngjashme ndod- 
hen në një gjendje të përhershme lëvizjeje e lëkundjeje. Atomet për- 
bëhen nga grimca të tjera, të njohura si “jone”, “elektrone” etj., të 
cilat gjithashtu lëvizin e rrotullohen rreth njëra-tjetrës, duke shfaqur 
një formë dhe gjendje shumë të shpejtë të lëkundjes. Kështu, vëmë 
re se të gjitha format e Materies shfaqin Lëkundje në përputhje me 
Parimin Hermetik të Lëkundjes. 

E njëjta gjë vlen edhe për format e ndryshme të Energjisë. Shkenca na 
mëson se Drita, Ngrohtësia, Magnetizmi dhe Elektriciteti nuk janë 
veçse forma të lëvizjes lëkundëse, të cilat në njëfarë mënyre kanë lid- 
hje dhe burojnë nga Eteri. Shkenca deri më sot nuk është përpjekur të 
shpjegojë natyrën e dukurisë së njohur me emrin Kohezion (tërheqja 
reciproke), çka është parimi i Tërheqjes Molekulare, e as natyrën e 
Afrimitetit Kimik i cili është parimi i Tërheqjes Atomike, e aq më 
pak natyrën e Gravitetit (misteri më i madh nga të tre), i cili është 
parimi i tërheqjes sipas së cilit çdo grimcë e Materies që zotëron masë 
ndërvepron me çdo grimcë apo masë tjetër. Këto tri forma të Energ- 
jisë ende janë të pakuptueshme për shkencën, e megjithatë ne priremi 
drejt mendimit se edhe këto janë manifestime të një forme të caktuar 
të energjisë lëkundëse, fakt ky të cilin Hermetistët e kanë njohur dhe 
përçuar gjatë shekujve të shkuar. 

Eteri Universal, një postulat ky i shkencës me natyrë ende të paqartë, 
njihet nga Hermetistët me emrin “Substanca Eterale”, thjeshtë si një 
manifestim më i lartë i asaj çka emërtohet gabimisht Materie, e që 
nënkupton Materie në një gradë më të lartë lëkundjeje. Hermetistët 
na mësojnë se kjo Substancë Eterale është tejet e imët dhe elastike dhe 
mbush tërë hapësirën universale duke shërbyer si përçuese e valëve të 
energjisë lëkundëse si ngrohtësia, drita, elektriciteti, magnetizmi etj. 
Mësimet sqarojnë se Substanca Eterale është një hallkë lidhëse midis 
formave lëkundëse të energjisë të njohura si “Materie” në njërën anë, 
dhe “Energjisë” apo “Eorcës” në anën tjetër, e cila gjithashtu shfaq 
një gradë lëkundjeje me formë e shpeshtësi të spikatur. 

Shkencëtarët kanë shfrytëzuar shembullin e një rrote, fuge apo cilin- 
dri që lëviz me shpejtësi për të ilustruar efektet e rritjes së frekuencës 
së lëkundjeve. Në ilustrim, rrota, fuga apo cilindri, sende të cilat për 
lehtësi do t’i quajmë “objekti” këtej e tutje, rrotullohen rreth boshtit 
përkatës. Le të supozojmë se objekti rrotullohet ngadalë. Mund të 
dallohet lehtësisht lëvizja, por ende nuk mund të dëgjohet asnjë tin- 
gull i prodhuar nga ai. Shpejtësia rritet gradualisht. Pas pak çastesh, 
lëvizja bëhet aq e shpejtë sa nis të dëgjohet një gumëzhimë ose notë e 
ulët muzikore. Me rritjen e shpejtësisë edhe tingulli ngrihet një notë 
në shkallën muzikore. Duke e rritur shpejtësinë akoma më tej, dal- 
lohet nota vijuese e lartë. Kështu, njëra pas tjetrës do të shfaqen të 
gjitha notat e shkallës muzikore, gjithmonë e më të larta teksa shpe- 
jtësia rritet. Në fund, kur rrotullimi ka arritur një shpejtësi të cak- 
tuar, dëgjohet edhe nota finale e perceptueshme nga veshi njerëzor, 
e më tutje vikatja e piskama shuhen dhe vendin e tyre e zë qetësia. 
Nga objekti që rreth rrotullohet nuk dëgjohet më asnjë tingull, pasi 
shpejtësia e lëvizjes është aq e madhe sa veshi njerëzor nuk është më 
i aftë të regjistrojë dridhjet. Më tutje vijon perceptimi i gradëve në 
rritje të Nxehtësisë. Pas njëfarë kohe syri nis të kapë nga objekti një 
ngjyrë të kuqërremtë të errët e të turbullt. Teksa shpejtësia rritet, e 
kuqja sa vjen e bëhet me e ndezur. Me rritjen e mëtejshme të shpejtë- 
sisë e kuqja shkrihet në portokalli. Më pas portokallia shndërrohet 
në të verdhë. Më tutje, me rritjen e mëtejshme të shpejtësisë, vijojnë 
njëra pas tjetrës nuancat e të gjelbrës, blusë, manushaqes dhe në fund 
të ngjyrës vjollcë. Më pas edhe vjollca tretet e çdo ngjyrë zhduket 
meqenëse syri i njeriut nuk është më i aftë t’i dallojë. Por mbeten 
rreze të tjera të padukshme që burojnë nga objekti që vërtitet, si 
rrezet që përdoren në procese fotografike apo forma të tjera drite. 
Më tej, ndërsa përbërja e objektit nis të ndryshojë, fillojnë të shfaqen 
rreze karakteristike të njohura si “Rrezet X” etj. Kur arrihet shpe- 
jtësia e duhur e lëkundjeve çlirohet edhe Elektricitet e Magnetizëm. 

Në kohën që objekti fiton një shpeshtësi të caktuar të lëkundjes, 
molekulat e tij shpërbëhen dhe zbërthehen në elementë origjinalë 
apo atome. Më pas, atomet, duke ndjekur Parimin e Lëkundjes, nda- 
hen në grimcat e panumërta prej të cilave përbëhen. E në fund, edhe 

këto grimca zhduken dhe mund të thuhet se objekti është i përbërë 
nga Substanca Eterale. Shkenca nuk guxon ta ndjekë më tej ilus- 
trimin, por Hermetistët pohojnë se nëse lëkundjet do të rriten në 
vazhdimësi, objekti do të ngjisë shkallët e radhës së manifestimeve 
duke shfaqur fazat e ndryshme mendore, më pas duke lëvizur lart në 
drejtim të Shpirtit, derisa në fund do të rikthehej tek GJITHËSIA që 
është Shpirt Absolut. Në çdo rast, “objekti” do të kishte ndalur së 
qeni “objekt” shumë kohë përpara se të hynte në fazën e Substancës 
Eterale, por përjashtuar kjo pjesë, ilustrimi mbetet korrekt duke 
qenë se përshkruan saktë pasojat e rritjes konstante të shpeshtësisë 
dhe formës së lëkundjes. Në shembullin e mësipërm, duhet të mbani 
parasysh se gjatë fazave në të cilat “objekti” çliron lëkundje drite, 
ngrohtësie etj., ai në realitet nuk zbërthehet në këto forma energjie 
(të cilat qëndrojnë shumë më lart në shkallë), por thjeshtë arrin atë 
gradë lëkundjesh në të cilën këto forma energjie çlirohen nga ndikimi 
kufizues përkatës i molekulave, atomeve apo grimcave të tij. Këto 
forma energjie, megjithëse shumë më të larta në shkallë se Materia, 
janë të burgosura e të kufizuara në kombinimet materiale për shkak 
të vetë manifestimeve të tyre përmes formave materiale, duke mbe- 
tur në këtë mënyrë të ngatërruara, të pleksura e të rrethuara në vetë 
krijimet e tyre me formë materiale, ngjarje kjo e cila deri në një farë 
mase vlen për të gjitha krijimet, përderisa forca krijuese përfshihet e 
bëhet pjesë në krijim e saj. 

Mësimet Hermetike shkojnë më tej se ato të shkencës bashkëkohore. 
Ato pohojnë se të gjitha shfaqjet e mendimit, emocionit, arsyes, vull- 
netit, dëshirës dhe të çdo gjendjeje apo kondite mendore, shoqërohen 
me lëkundje, një pjesë e të cilave përhapet dhe priret të ndikojë mend- 
jet e personave të tjerë nëpërmjet “induksionit”. Ky është parimi që 
qëndron pas dukurisë së “telepatisë”, ndikimit mendor dhe formave 
të tjera të veprimit apo të fuqisë së mendjes mbi mendjen, gjëra këto 
me të cilat publiku po njihet me shpejtësi, falë edhe përhapjes së gjerë 
të diturisë okulte nga shkolla, kulte dhe mësues të ndryshëm në këto 
lëme. 

Çdo mendim, emocion e gjendje mendore ka formën dhe shpejtësinë 

përkatëse të lëkundjeve. Nëpërmjet një përpjekjeje të vullnetshme të 
personit apo të personave të tjerë, këto gjendje mendore mund të 
riprodhohen në të njëjtën mënyrë në të cilën mund të riprodhohet 
një tingull muzikor, duke e bërë instrumentin të dridhet në një frek- 
uencë të caktuar, apo në të njëjtën mënyrë në të cilën riprodhohen 
ngjyrat. Nëpërmjet zotërimit të Parimit të Lëkundjes dhe zbatimit 
të tij mbi Dukuritë Mendore, cilido mund ta polarizojë mendjen e 
tij në gradën që dëshiron, dukë fituar kështu kontroll të përsosur 
mbi gjendjet e tij mendore, emocionale etj. Në të njëjtën mënyrë ai 
mund të ndikojë edhe mendjet e të tjerëve duke imponuar gjendjet 
e dëshiruara mendore mbi ta. Në fjalë të tjera, ai mund të jetë i aftë 
të shkaktojë në Rrafshin Mendor, atë çka shkenca shkakton në Rraf- 
shin Material, që do të thotë “Lëkundje sipas Dëshirës”. Kjo fuqi, 
natyrisht mund të fitohet vetëm nëpërmjet udhëzimeve të përshtat- 
shme, ushtrimit, praktikës etj., duke qenë se ka të bëjë me degën e 
Artit Hermetik të quajtur Shndërrimi Mendor. 

Një reflektim i shkurtër mbi sa thamë, do ti dëshmojë nxënësit se është 
pikërisht Parimi i Lëkundjes ai që qëndron nën dukuritë e mrekul- 
lueshme të fuqive që zotërojnë Mjeshtrit dhe Njohësit, të cilët në 
pamje të parë duket sikur janë të aftë të mënjanojnë Ligjet e Natyrës, 
por që në të vërtetë, thjesht shfrytëzojnë një ligj kundër një tjetri, një 
parim kundër një tjetri, duke përftuar kështu rezultate përmes ndry- 
shimit të lëkundjeve të objekteve materiale, e duke përmbushur ato 
çka njihen gjerësisht me emrin “mrekulli”. 

Ashtu siç ka thënë me të drejtë një nga shkruesit e vjetër Hermetikë: 
“Ai i cili kupton drejtë Parimin e Lëkundjes, ka shtënë në dorë skep- 
trin e Pushtetit”. 

Kapitulli X 
POLARITETI 


"Gjithçka është e dyzuar; gjithçka ka pole; gjithçka ka 
çiftin e saj të të kundërtave; ngjashmëria dhe dallimi 
janë e njëjta gjë; të kundërtat janë identike në natyrën 
e tyre, por të ndryshme në gradë; skajet takohen; të gji- 
tha të vërtetat nukjanë veçse gjysmë të vërteta; tëgjithë 
paradokset mund të pajtohen." - Kybalioni 

P arimi i katërt i madh Hermetik, Parimi i Polaritetit, trupëzon 
vërtetësinë që pohon se çdo gjë e manifestuar ka “dy anë”, “dy 
aspekte”, “dy pole”, “një çift të kundërtash” ku midis dy skajeve 
qëndrojnë gradë të shumëfishta. Duke e kuptuar në thelb këtë Pa- 
rim, mund të zgjidhen paradokse të vjetra, të cilat kanë turbulluar 
ngaherë mendjet njerëzore. Njeriu në vetvete e ka pranuar gjithmo- 
në një koncept të ngjashëm me këtë Parim, të cilin është orvatur ta 

formulojë me thënie, fjalë të urta dhe aforizma të tipit: “të gjitha të 
vërtetat nuk janë veçse gjysmë të vërteta”, “çdo pohim është gjysmë i 
gënjeshtërt”, “gjithçka ka dy anë”, “ka dy faqe të çdo medaljeje” etj. 

Doktrina Hermetike na sqaron se dallimet midis gjërave të cilat në 
pamje të parë duken diametralisht të kundërta, qëndrojnë thjeshtë në 
gradë. Doktrina na tregon se “çiftet e të kundërtave mund të bash- 
kohen”, se “teza dhe antiteza kanë natyrë identike, por ndryshojnë 
në gradë”, dhe se nëpërmjet njohjes së Parimit të Polaritetit mund 
të kryhet “pajtimi universal i të kundërtave”. Mësuesit pohojnë se 
shembuj ilustrues për këtë Parim mund të gjenden lirisht gjithkund, 
si edhe mund të përftohen përmes këqyrjes së natyrës së vërtetë të 
gjërave. Ata fillimisht na tregojnë se Shpirti dhe Materia nuk janë gjë 
tjetër veçse pole të të njëjtës gjë, e rrafshet ndërmjetëse janë thjeshtë 
gradë lëkundjeje. Ata na tregojnë se GJITHËSIA dhe Të Tjerat janë 
e njëjta gjë dhe se dallimi është thjeshtë çështje gradësh në Manifes- 
timin Mendor. Në të njëjtën mënyrë, LIGJI dhe Ligjet janë dy pole 
të kundërta të të njëjtës gjë. Po kështu edhe PARIMI dhe Parimet. 
Mendja e Pafundme e mendjet e fundme. 

Duke u hedhur më pas në Rrafshin Fizik, mësuesit e ilustrojnë Pa- 
rimin duke dëshmuar se Nxehtësia dhe Ftohtësia janë identike në 
natyrë dhe se dallimi midis tyre është thjeshtë çështje gradësh. Ter- 
mometri tregon shumë gradë të temperaturës ku skaji më i ulët për- 
bën “ftohtësinë” dhe ai më i lartë “nxehtësinë”. Midis këtyre dy ska- 
jeve, gjenden shumë gradë të “së ngrohtës” apo të “së ftohtës”, të 
cilat sido që t’i etiketojmë, mbetemi gjithsesi korrektë. Kur shqyrto- 
jmë dy gradë, grada që qëndron sipër është gjithmonë “më ngrohtë” 
dhe ajo që qëndron poshtë është gjithmonë “më ftohtë”. Standardi 
absolut nuk ekziston; gjithçka është çështje gradësh. Nuk ekziston 
një vend i caktuar në termometër ku ngrohtësia përfundon e ku nis 
ftohtësia. Gjithçka është një çështje lëkundjesh më të larta apo më të 
ulëta. Edhe vetë fjalët “i lartë” apo “i ulët” të cilat jemi të shtrënguar 
t’i përdorim, nuk janë veçse pole të së njëjtës gjë; terminologji rela- 
tive. I njëjti arsyetim vlen për “Lindjen e Perëndimin”; nëse udhëtoni 
përqark botës në drejtim të lindjes, do të mbërrini në një pikë e cila 

quhet perëndim në vendin prej ku u nisët. Udhëtoni vazhdimisht në 
drejtim të Veriut, e do ta gjeni veten duke udhëtuar drejt Jugut, ose 
anasjelltas. 

Drita dhe Errësira janë pole të të njëjtës gjë të ndara nga gradë të 
shumta që qëndrojnë mes tyre. E njëjta gjë edhe me shkallën 
muzikore, ku duke u nisur nga “C” udhëtoni lart derisa mbërrini 
te një tjetër “C” e kështu me radhë, me dallime të njëjta e me gradë 
të shumta midis dy skajeve. Njësoj edhe për shkallën e ngjyrave, ku 
lëkundjet e larta apo të ulëta janë i vetmi dallim midis ngjyrës vjollcë 
dhe asaj të kuqe. I Madh apo i Vogël janë koncepte relative. Po kështu 
janë edhe Zhurma e Qetësia dhe të njëjtit rregull i nënshtrohen edhe 
Eortësia e Butësia. Njësoj edhe për Mprehtësinë dhe Topitjen. Pozi- 
tivja dhe Negativja janë dy pole të të njëjtës gjë, të ndara nga gradë të 
panumërta të ndërmjetme. 

E Mira dhe e Keqja nuk janë absolute; ne e quajmë njërin skaj të 
shkallës e Mira dhe skajin tjetër e Keqja, apo njërin skaj Mirësia e 
tjetrin Eigësia, në përputhje me formën e përdorimit. Diçka është 
“më pak e mirë” se diçka tjetër që qëndron më lart në shkallë, por 
me radhë, kjo gjë “më pak e mirë” është “më e mirë” se gjëja tjetër 
pasuese që ndodhet poshtë saj, e kështu në vazhdimësi, në varësi të 
pozicionit përkatës në shkallë. 

Po kështu ndodh edhe në Rrafshin Mendor. “Dashuria e Urrejtja” në 
përgjithësi shihen si gjëra diametralisht të kundërta me njëra-tjetrën, 
krejtësisht të ndryshme e të papajtueshme. Por kur zbatojmë Parimin 
e Polaritetit, zbulojmë se nuk ekzistojnë gjëra si Dashuria Absolute 
apo urrejtja Absolute në formë të ndarë nga njëra-tjetra. Që të dyja 
janë thjeshtë fjalë për të përshkruar dy pole të të njëjtës gjë. Duke u 
nisur nga një pikë çfarëdo e shkallës matëse, teksa ngjitemi do të gje- 
jmë “më shumë dashuri” apo “më pak urrejtje”, e teksa zbresim “më 
shumë urrejtje” apo “më pak dashuri”, pavarësisht nga pozicioni i 
lartë apo i ulët i pikënisjes fillestare. Ekzistojnë gradë të Dashurisë 
e urrejtjes dhe ekziston një pikë e ndërmjetme në të cilën “Pëlqi- 
mi apo Mospëlqimi” zbehet aq shumë, sa bëhet e vështirë për t’u 

dalluar. Trimëria dhe Frika i nënshtrohen të njëjtit rregull. Çiftet e të 
Kundërtave shfaqen gjithkund. Aty ku gjeni njërën gjë, do të gjeni 
edhe të kundërtën e saj, polin tjetër. 

Është pikërisht ky fakt ai që i mundëson Hermetistëve të shndër- 
rojnë një gjendje të caktuar mendore në një tjetër përgjatë trajtave 
të Polarizimit. Nuk mund të shndërrohen gjëra të cilat u përkasin 
klasave të ndryshme, por është plotësisht e mundur të shndërrohen 
gjëra të cilat i përkasin të njëjtës klasë duke ndryshuar polaritetin e 
tyre. Kështu Dashuria nuk mund të kthehet kurrë në Lindje apo në 
Perëndim, në të Kuqe apo në Vjollcë, por mund dhe shpesh kthe- 
het në Urrejtje, e anasjelltas edhe Urrejtja mund të transformohet 
në Dashuri nëpërmjet ndryshimit të Polaritetit. Trimëria mund të 
kthehet në frikë e anasjelltas. Gjërat e Forta mund të Zbuten. Gjërat 
e Topitura mund të kthehen në të Mprehta. Gjërat e Nxehta mund 
të Ftohen e kështu me radhë. Shndërrimi mund të kryhet gjithmonë 
vetëm brenda gjërave të të njëjtës bashkësi, por me gradë të ndry- 
shme. Të marrim rastin e një njeriu Frikacak. Duke i rritur lëkundjet 
e tij mendore përgjatë linjës Frikë-Trimëri, ai mund të mbushet me 
Trimërinë e Kurajën më të lartë të mundshme. Në të njëjtën mënyrë, 
thjesht duke u polarizuar përgjatë linjave të cilësisë së dëshiruar, nje- 
riu i Plogët mund ta shndërrojë veten në një individ Aktiv dhe En- 
ergjik. 

Nxënësi që është njohur me proceset nëpërmjet të cilave shkolla të 
ndryshme të Shkencës Mendore etj. shkaktojnë ndryshime në gjend- 
jet mendore të pasuesve të tyre, mund të mos e kuptojë menjëherë 
parimin që qëndron pas këtyre ndryshimeve. Sidoqoftë, kur Pa- 
rimi i Polariteti rroket plotësisht dhe vihet re se ndryshimet men- 
dore shoqërohen me një ndryshim polariteti, një lëvizje përgjatë së 
njëjtës shkallë, çështja bëhet menjëherë më e kuptueshme. Natyra e 
transformimit nuk është shndërrimi i diçkaje në një diçka tjetër kre- 
jtësisht të ndryshme, por thjeshtë ndryshimi i gradëve të të njëjtës 
gjë, një dallim ky tejet i rëndësishëm. Si shembull mund të huazo- 
jmë një analogji nga Rrafshi Material: është e pamundur të shndër- 
rohet Nxehtësia në Mprehtësi, Zhurmë, Lartësi etj., por ajo mund të 

shndërrohet lehtësisht në Ftohtësi thjesht duke ulur lëkundjet. Në 
mënyrë të ngjashme, Dashuria e Urrejtja, Frika e Trimëria mund të 
shndërrohen në mënyrë të ndërsjellët. Por Frika nuk të transformo- 
het në Dashuri, e as Trimëria nuk mund të bëhet Urrejtje. Gjend- 
jet mendore kategorizohen ne klasa të panumërta, ku secila klasë ka 
polet e saj të kundërta, përgjatë të cilave është i mundur edhe shndër- 
rimi. 

Nxënësi është i aftë të dallojë menjëherë se si në gjendjet mendore, 
ashtu edhe në dukuritë e Rrafshit Fizik, dy polet mund të katego- 
rizohen respektivisht si Pozitivi dhe Negativi. Kështu Dashuria 
është Pozitive ndaj Urrejtjes, Trimëria ndaj Frikës, Aktiviteti ndaj 
Plogështisë etj. Është po kështu e dallueshme qoftë edhe nga ata të 
cilët nuk e njohin Parimin e Lëkundjes, se poli Pozitiv është në pamje 
të parë më i lartë në gradë se poli Negativ dhe është dominues i këtij 
të fundit. Prirja e Natyrës anon në drejtim të veprimtarisë së polit 
Pozitiv. 

Përveç shkëmbimit të poleve të gjendjeve mendore të një perso- 
ni nëpërmjet ushtrimit të artit të Polarizimit, dukuria e Ndikimit 
Mendor në fazat e saj të shumëfishta, na tregon se parimi mund të 
zgjerohet në mënyrë që të përqafojë edhe dukurinë e ndikimit të një 
mendjeje mbi një tjetër, gjë për të cilën është shkruar e folur shumë 
gjatë viteve të fundit. Kur të kuptohet se Induksioni Mendor është 
i mundshëm dhe se gjendjet mendore mund ndryshohen prej të 
tjerëve nëpërmjet “induksionit”, atëherë mund të vërehet qartazi 
se në ç’mënyrë një frekuencë e caktuar lëkundjeje, apo polarizimi 
i një gjendjeje të caktuar mendore, mund t’i transmetohet një per- 
soni tjetër, duke i ndryshuar në këtë mënyrë polaritetin në atë klasë 
gjendjesh mendore. Nëpërmjet këtij parimi përftohen edhe rezulta- 
tet e “trajtimeve të shumta mendore”. Si shembull mund të marrim 
dikë që ndihet i trishtuar, melankolik dhe i mbushur me frikë. Një 
shkencëtar i mendjes, e ngre mendjen e tij në nivelin e dëshiruar të 
lëkundjeve përmes vullnetit të tij të ushtruar, duke arritur kështu 
polarizimin vetjak të dëshiruar, e më pas riprodhon një gjendje të 
ngjashme mendore te personi tjetër përmes induksionit. Rezultati 

është rritja e lëkundjeve te personi tjetër dhe polarizimi i këtij të fun- 
dit drejt skajit Pozitiv të shkallës e jo atij Negativ, duke shndërruar 
Frikën në Kurajë dhe emocionet e tjera negative në gjendje mendore 
pozitive. Një hulumtim i shkurtër do t’ju tregojë se këto ndryshime 
mendore kryhen pothuajse pa përjashtim përmes Polarizimit dhe se 
dallimi midis tyre qëndron në gradë e jo në lloj. 

Njohuria mbi ekzistencën e këtij Parimi të madh Hermetik, do t’i 
mundësojë nxënësit të kuptojë më mirë si gjendjet mendore vetjake, 
ashtu edhe ato të të tjerëve. Ai do të vërejë se të gjitha këto gjendje 
janë çështje gradësh, e kështu do të fitojë aftësinë rrisë apo të ulë 
lëkundjet sipas dëshirës, të këmbejë polet e tij mendore, duke u bërë 
në këtë mënyrë Padron i gjendjeve të tij mendore në vend që të jetë 
shërbëtor apo skllav i tyre. Nëpërmjet njohurisë së tij ai do të jetë i 
aftë të ndihmojë të tjerët me zgjuarsi, e të ndryshojë polaritetin e tyre 
përmes metodave të përshtatshme kur kjo është e dëshirueshme. Ne 
i këshillojmë të gjithë nxënësit të njihen nga afër me Parimin e Po- 
laritetit, pasi të kuptuarit në mënyrë të drejtë i këtij të fundit, do t’i 
ndihmojë të hedhin dritë mbi shumë çështje të koklavitura. 

Kapitulli XI 
RITMI 

"Gjithçka rrjedh në mënyrë qarkulluese; gjithçka ka 
baticën e zbaticën e saj; çdo gjë ngrihet e bie; luhatja e 
lavjerrësit shfaqet në gjithçka; masa e luhatjes në të ma- 
jtë është e barabartë me masën e luhatjes në të djathtë; 
ritmi kompenson." - Kybalioni 

P arimi i Pestë i madh Hermetik, Parimi i Ritmit, trupëzon vërtetës- 
inë që pohon se gjithçka manifeston një lëvizje të matshme, një 
lëvizje prej saj e drejt saj, një rrjedhë qarkulluese, një lëkundje para e 
një lëkundje pas, një luhatje si ajo e lavjerrësit, një baticë e një zbaticë, 
një ngritje e një rënie midis dy poleve që shfaqen në rrafshet fizike, 
mendore apo shpirtërore. Parimi i Ritmit është i lidhur ngushtë me 
Parimin e Polaritetit të cilin e shqyrtuam në kapitullin paraardhës. 
Ritmi shfaqet midis dy poleve të përcaktuara pikërisht nga Parimi i 

Polaritetit. Megjithatë, kjo nuk do të thotë se lavjerrësi i Ritmit lu- 
hatet detyrimisht deri në skajet fundore të poleve, pasi kjo ndodh 
rrallëherë; faktikisht, në shumicën e rasteve, është e vështirë të për- 
caktohen saktësisht skajet e kundërta polare. Sidoqoftë, lavjerrësi lu- 
hatet e lëviz një herë “drejt” një poli, e më pas drejt tjetrit. 

Ka gjithmonë një veprim e një kundërveprim, një përparim e një tër- 
heqje, një lartësim e një fundosje që manifestohet gjithkund në Univ- 
ers e në dukuritë e tij. Diejt, botët, njerëzit, kafshët, bimët, mineralet, 
forcat, energjitë, mendja e materia, madje edhe vetë Shpirti, i nën- 
shtrohen këtij Parimi. Parimi manifestohet në krijimin dhe shkatër- 
rimin e botëve, në ngritjen e rënien e kombeve, në historinë jetësore 
të të gjitha gjërave, e në fund, edhe në gjendjet mendore të Njeriut. 

Duke nisur që nga manifestimi i Shpirtit të GJITHËSISË, vihet re se 
ka gjithmonë një Vërshim e një Tërheqje, ose siç shprehen Brahma- 
nët, një “Frymëmarrje e Frymënxjerrje të Brahmanit”. Universet kri- 
johen, arrijnë pikën e skajshme më të ulët të materializmit, e më pas 
nis luhatja me drejtim lart. Diejt lindin, arrijnë kulmin e forcës së tyre 
e më pas nis procesi i prapakthimit, i cili pas epokash të tëra i kthen 
në masa të vdekura materieje, në pritje të një impulsi tjetër që do të 
riaktivizojë energjitë e tyre për të nisur një cikël të ri. Kështu ndodh 
me të gjitha botët; ato lindin, rriten e vdesin, vetëm për të rilindur 
sërish. F njëjta gjë ndodh me gjithçka që ka trajtë e formë; ato luhaten 
nga veprimi te kundërveprimi, nga lindja në vdekje, nga aktiviteti në 
pasivitet e sërish nga e para. Parimi vlen njësoj për gjërat e gjalla; ato 
lindin, rriten e vdesin, e sërish rilindin. Vlen njësoj edhe për lëvizjet, 
filozofitë, besimet, modat, qeveritë, kombet e gjithçka tjetër; lindje, 
rritje, pjekuri, rënie, vdekje, e më pas sërish rilindje. Luhatja e lavjer- 
rësit është gjithmonë e dukshme. 

Netët pasojnë ditët e ditët netët. Lavjerrësi luhatet nga Vera në Dimër 
dhe anasjelltas. Grimcat, atomet, molekulat e çdo masë materieje lu- 
hatet përqark rrethit të natyrës së saj. Nuk ekziston diçka si prehja 
absolute apo ndalja e lëvizjes; çdo lëvizje bëhet pjesë e Ritmit. Parimi 
është i zbatueshëm në mënyrë universale. Zbatimi i tij gjen vend në 

çdo pyetje apo dukuri të rrafsheve të shumta të jetës. Ai gjen zbatim 
përgjatë të gjitha fazave të veprimtarisë njerëzore. Ekziston ngahera 
një luhatje Ritmike nga njëri pol te tjetri. Lavjerrësi Universal është 
në lëvizje të pandërprerë. Baticat e Zbaticat e Jetës ulen e ngrihen në 
përputhje me Ligjin. 

Parimi i Ritmit njihet mirë nga shkenca bashkëkohore dhe konsi- 
derohet si ligj universal i aplikueshëm ndaj gjithçkaje materiale. 
Por Hermetistët e shtyjnë akoma më tutje parimin duke e ditur se 
manifestimet e ndikimi i tij shtrihen deri tek veprimtaritë mendore 
të Njeriut, dhe se parimi është përgjegjës për këmbimet e papritura 
të humorit, ndjenjave dhe çrregullime të tjera të bezdisshme dhe të 
pashpjegueshme që na prekin. Hermetistët, nëpërmjet studimit të 
mënyrave të veprimit të këtij Parimi, kanë mësuar t’i shmangen disa 
prej pasojave të tij përmes Shndërrimit (Transmutacionit). 

Mjeshtrit Hermetikë, që kur zbuluan se Parimi i Ritmit ishte i pandry- 
shueshëm dhe gjithmonë i pranishëm në dukuritë mendore, zbuluan 
gjithashtu se në lidhje me këto dukuri, ekzistonin dy rrafshe të mani- 
festimit të tij. Ata zbuluan se ekzistonin dy rrafshe të Ndërgjegjes, i 
Poshtmi dhe i Sipërmi, fakt ky që u mundësoi të ngriheshin në rraf- 
shin e sipërm, duke i shpëtuar në këtë mënyrë luhatjes së lavjerrësit 
Ritmik që shfaqej në rrafshin e poshtëm. E thënë ndryshe, luhatja e 
lavjerrësit ndodhte në rrafshin e Pavetëdijes, ndërkohë që rrafshi i 
Vetëdijes mbetej i paprekur. Mjeshtrit e quajnë këtë dukuri me em- 
rin “Ligji i Asnjanësimit”. Parimi i tij i punës konsiston në ngritjen 
e Egos mbi lëkundjet e Rrafshit të Pavetëdijes së aktivitetit mendor, 
në mënyrë që luhatja negative e lavjerrësit të mos manifestohet në 
vetëdije, e rrjedhimisht të mos prekë personin. Eshtë njësoj sikur të 
ngrihesh mbi diçka e ta lësh të kalojë poshtë teje. Mjeshtri Herme- 
tik ose nxënësi i përparuar, e polarizon vetveten në polin e dëshiruar 
dhe përmes një procesi të ngjashëm me “refuzimin” për të marrë 
pjesë në luhatjen praptazi, apo nëse preferoni përmes “mohimit” të 
ndikimit të luhatjes mbi të, ai qëndron i patundur në pozicionin e tij 
të polarizuar dhe lejon lavjerrësin mendor të luhatet praptazi përg- 
jatë rrafshit të pavetëdijshëm. Të gjithë individët që zotërojnë njëfarë 

vetëkontrolli, me ose pa vetëdije, janë të aftë ta bëjë këtë gjë, e duke 
mos lejuar që të preken nga luhatjet e humorit apo gjendjet negative 
mendore, ata zbatojnë pikërisht Ligjin e Asnjanësimit. Sidoqoftë, 
Mjeshtri i vërtetë e shtyn këtë më tutje, në një gradë shumë më të lartë 
aftësie, e përdor Vullnetin e tij për të arritur një nivel Drejtpeshimi e 
Patundshmërie Mendore, pothuajse të pamundur për t’u besuar nga 
ata të cilët i lejojnë vetes të tërhiqen para e pas nga lavjerrësi mendor 
i gjendjeve shpirtërore dhe ndjenjave. 

Rëndësia e kësaj çështjeje do të pranohet dhe vlerësohet menjëherë 
nga cilido që vë në punë mendjen dhe njëmendëson se ç’krijesa 
të varura nga humori, ndjenjat e emocionet janë njerëzit, e sa pak 
vetëkontroll zotërojnë apo shfaqin. Nëse ndaleni një çast për t’u 
menduar, do të kuptoni menjëherë se deri në ç’masë e kanë ndikuar 
jetën tuaj këto luhatje të Ritmit, dhe se si një periudhë Entuziazmi 
është pasuar në mënyrë të pashmangshme nga një ndjenjë e kundërt e 
gjendje Depresioni. Në të njëjtën mënyrë, periudhat tuaja të Guximit 
janë pasuar doemos nga periudha Frike. Kështu ka ndodhur gjith- 
monë me shumicën dërrmuese të njerëzve, të cilët janë përfshirë nga 
batica e zbatica ndjenjash, pa dyshuar kurrë mbi shkakun apo arsyen 
e kësaj dukurie mendore. Të kuptosh në thelb mënyrën e funksion- 
imit të këtij Parimi, do të thotë të përftosh çelësin e Kontrollit mbi 
këto luhatje ritmike të ndjesive, si edhe të njohësh më mirë vetveten 
e të mos mbetesh në mëshirën e këtyre baticave e zbaticave. Vullneti 
e dominon manifestimin e vetëdijshëm të këtij Parimi, pavarësisht se 
vetë Parimi nuk mund të shkatërrohet kurrë. Ne mund t’u shpëtojmë 
pasojave të tij, por Parimi sidoqoftë mbetet në veprim. Megjithëse 
mund t’i shmangemi mbartjes para e pas, lavjerrësi gjithsesi luhatet 
pa ndërprerje. 

Ekzistojnë të tjera veçori të veprimtarisë së Parimit të Ritmit mbi 
të cilat do të dëshironim të flisnim në këtë pikë. Pjesë e veprim- 
tarisë së këtij parimi është edhe dukuria që njihet më emrin Eigji i 
Kompensimit. Një nga kuptimet apo përkufizimet e fjalës “Kompen- 
sim” është edhe “kundërpeshimi”, çka përbën edhe kuptimin e 
vërtetë në të cilin Hermetistët e përdorin fjalën. Pikërisht Eigjit të 

Kompensimit i referohet edhe Kybalioni kur shprehet: “masa e lu- 
hatjes në të majtë është e barabartë me masën e luhatjes në të djathtë; 
ritmi kompenson”. 

Ligji i Kompensimit sqaron se luhatja në njërin drejtim, përcakton 
edhe luhatjen në drejtimin tjetër apo drejt polit të kundërt; njëra 
luhatje baraspeshon apo kundërpeshon tjetrën. Në Rrafshin Fizik 
mund të vërejmë shumë shembuj të këtij Ligji. Lavjerrësi i orës luha- 
tet deri në njëfarë distance djathtas, e më pas përshkon një distancë të 
njëjtë majtas. Stinët baraspeshojnë njëra-tjetrën në të njëjtën mënyrë. 
Baticat i nënshtrohen të njëjtit Ligj. Dhe po i njëjti Ligj manifestohet 
në të gjitha dukuritë e Ritmit. Lavjerrësi që luhatet vetëm pak në 
njërin drejtim, do të luhatet gjithashtu pak edhe në drejtimin tjetër, 
ndërkohë që një luhatje e gjatë në të djathtë do të thotë doemos edhe 
një lëkundje e gjatë në të majtë. Një objekt i flakur lart deri në njëfarë 
lartësie, do të përshkojë po të njëjtën distancë gjatë kthimit. Forca me 
të cilën një predhë dërgohet një kilometër lart, riprodhohet përgjatë 
udhës që ajo përshkon drejt kthimit në tokë. Ashtu siç do t’u dësh- 
mojnë edhe adresimet ndaj autoriteteve përkatëse, ky Ligj mbetet i 
pandryshueshëm në Rrafshin Fizik. 

Por, Hermetistët shtyhen edhe më tej. Ata sqarojnë se edhe gjendjet 
mendore të njeriut i nënshtrohen të njëjtit Ligj. Njeriu që gëzon me 
gjithë shpirt i nënshtrohet gjithashtu edhe vuajtjes së thellë, ndërsa ai 
që e përjeton të pakët dhembjen, nuk është i aftë të përjetojë veçse po 
aq pak gëzim. Derri vuan fare pak mendërisht, e po aq pak edhe gë- 
zon; ai kompensohet. Nga ana tjetër ekzistojnë kafshë të cilat shijojnë 
thellësisht, por organizmi dhe temperamenti nervoz që kanë bëhen 
shkas që ato të përjetojnë nivele dhembjeje të papërshkrueshme. Po 
e njëjta gjë ndodh edhe me njeriun. Ka temperamente që nuk lejojnë 
veçse një gradë të ulët lumturie, e në mënyrë të ngjashme, një gradë 
të ulët vuajtjeje, ndërkohë që temperamente të afta të përjetojnë lum- 
turi sipërore, lejojnë gjithashtu përjetimin e vuajtjeve më therëse. Në 
përputhje me rregullin, në çdo individ, kapaciteti i ndjeshmërisë ndaj 
vuajtjes dhe kënaqësisë është i baraspeshuar. Në këtë pikë, Ligji i 
Kompensimit vepron me fuqi të plotë. 

Hermetistët shtyhen akoma edhe më tutje. Ata na mësojnë se, që di- 
kush të jetë i aftë të përjetojë njëfarë kënaqësie të caktuar, duhet që më 
parë të jetë luhatur proporcionalisht në të njëjtën distancë, në drejtim 
të polit të kundërt të ndjesisë. Sidoqoftë, ata pohojnë se Negativja 
është pararendëse ndaj Pozitives në këtë çështje, çka nënkupton se 
përjetimi i njëfarë kënaqësie të caktuar, nuk duhet “shpaguar” doe- 
mos me të njëjtin nivel vuajtjeje; përkundrazi, vetë kënaqësia është 
luhatja Ritmike që vepron në përputhje me Ligjin e Kompensimit 
për një gradë të caktuar vuajtjeje të përjetuar në këtë jetë, apo në një 
mishërim të mëparshëm. Kjo hedh një dritë të re mbi Problemin e 
Vuajtjes. 

Hermetistët i trajtojnë vargonjtë e cikleve jetësore si të pandara dhe si 
pjesë përbërëse të një jete të individit, duke e bërë në këtë mënyrë të 
kuptueshme luhatjen ritmike, e cila do të shfaqej e pakuptimtë nëse e 
vërteta mbi rimishërimin nuk do të pranohej. 

Hermetistët deklarojnë gjithashtu se Mjeshtri apo studenti i përpa- 
ruar mund të jetë i aftë t’i shmanget deri në njëfarë grade luhatjes 
drejt Vuajtjes nëpërmjet procesit të sipërpërmendur të Asnjanësimit. 
Duke u ngritur në një rrafsh më të lartë të Egos, mund të shmangen 
e mënjanohen shumica e përjetimeve me të cilat përballen ata që qën- 
drojnë në rrafshin e poshtëm. 

Ligji i Kompensimit luan një rol të rëndësishëm në jetët e meshku- 
jve dhe femrave. Në përgjithësi bie në sy fakti se gjithkush “paguan 
një çmim” për zotërimet apo mangësitë që ka. Nëse zotëron diçka, 
i mungon diçka tjetër dhe kështu baraspesha ruhet. Kurrkush nuk 
mund “të hajë ëmbëlsirën pa e paguar atë”. Gjithçka ka anën e saj të 
këndshme e anën e pakëndshme. Gjërat që fitohen gjithmonë shly- 
hen përmes gjërave që humben. Të pasurit zotërojnë shumë gjëra që 
të varfrit nuk i kanë, ndërkohë që shpesh të varfrit zotërojnë gjëra të 
cilat qëndrojnë përtej mundësive të të pasurve e pasurisë së tyre. Një 
milioner mund të jetë i dhënë pas gostive dhe me kamjen që zotëron, 
të jetë i aftë të sigurojë çdo gjellë të zgjedhur e salltanet të tavolinës, 
e prapëseprapë ti mungojë pikërisht oreksi për t’i shijuar gjithë këto 

të mira. Ai lakmon oreksin e urinë e punëtorit, i cili megjithëse nuk 
ka as mirëqenien e as lakminë e milionerit, përsëri merr më shumë 
kënaqësi nga ushqimi i tij modest nga sa do të mund të merrte ndon- 
jëherë milioneri, edhe po të mos e kishte oreksin të prishur; e gjitha 
kjo për arsye se nevojat, zakonet dhe prirjet dallojnë. Kështu ndodh 
edhe gjatë jetës. Ligji i Kompensimit vepron pareshtur duke u për- 
pjekur të baraspeshojë e kundërpeshojë, gjithmonë duke ia dalë në 
kohë, megjithëse ndonjëherë mund të nevojiten disa jetë të njëpasn- 
jëshme për luhatjen kthyese të Lavjerrësit të Ritmit. 

Kapitulli XII 
SHKAKËSIA 

"Çdo Shkak ka Pasojën e tij; çdo Pasojë ka Shkakun e saj; 
gjithçka ndodh në përputhje me Ligjin; Rastësi nuk është 
veçse emri që i japim një Ligjësie të panjohur; ekzistojnë 
shumë rrafshe shkakësie, por asgjë nuk i shpëton Ligjit." 
- Kybalioni 

P arimi i Gjashtë Hermetik, Parimi i Shkakut dhe Pasojës, trupë- 
zon vërtetësinë që pohon se Ligji është i kudondodhur në Uni- 
vers dhe se asgjë nuk ndodh Rastësisht; Rastësi është thjeshtë një 
fjalë që dëshmon se shkaku ekziston, por mbetet i panjohur apo i 
paperceptueshëm. Kjo dukuri është e vazhdueshme, pa ndërprerje 
apo përjashtime. 

Parimi i Shkakut dhe Pasojës qëndron në themel të mendimit 

shkencor bashkëkohor dhe të lashtë, e është shpallur prej Mësuesve 
Hermetikë që në ditët e hershme. Megjithëse që prej asokohe kanë 
lindur debate të shumta mes shkollave të ndryshme të mendimit, 
këto diskutime kanë qenë të përqendruara mbi detajet e mënyrës 
së veprimit të Parimit, ose akoma më shpesh, mbi kuptimin e disa 
fjalëve të caktuara. Parimi i Shkakut dhe Pasojës është pranuar si i 
drejtë praktikisht nga të gjithë mendimtarët e botës të denjë për këtë 
emër. Të mendosh ndryshe, do të thotë ta heqësh dukurinë e univer- 
sit nga kontrolli i Ligjit dhe Rregullsisë, e ta dorëzosh në kontrollin e 
diçkaje imagjinare të cilën njerëzit e kanë quajtur “Rastësi”. 


Një shqyrtim i shpejtë do t’i tregonte gjithkujt se në realitet Rastësia 
e pastër nuk ekziston. Fjalori Webster e përkufizon fjalën “Rastësi” 
si vijon: “Një faktor i supozuar apo mënyrë veprimtarie që nuk i 
bindet një force, rregullsie apo qëllimi; veprimtaria a aktiviteti i këtij 
faktori; pasoja e supozuar e këtij faktori; ndodhi rastësore, shans, 
diçka e rastit etj.” Por një shqyrtim i shkurtër do t’ju tregonte se nuk 
mund të ekzistojë një faktor si “Rastësia”, në kuptimin e diçkaje që 
qëndron jashtë Ligjësisë apo jashtë Shkakut e Pasojës. Si mund të 
ekzistojë diçka që vepron në dukuritë e universit e pavarur nga ligjet, 
rregullsia dhe vazhdimësia e këtij të fundit? Kjo diçka do të ishte 
krejtësisht e pavarur nga prirja drejt rregullsisë që ka universi, e si 
pasojë do të qëndronte me lart se vetë universi. Ne nuk mund të kon- 
ceptojmë asgjë jashtë GJITHËSISË dhe kjo sepse GJITHËSIA është 
LIGJ në vetvete. Nuk ka hapësirë në univers për diçka të pavarur nga 
Ligji. Vetë ekzistenca e një Diçkaje të tillë do të shfuqizonte gjithë 
Ligjet e Natyrës e do ta fundoste universin në një rrëmujë kaotike e 
në çrregullim. 

Një studim i kujdesshëm do të tregonte se ajo çka ne quajmë “Ras- 
tësi” nuk është gjë tjetër veçse një shprehje që lidhet me mosnjohjen 
e shkaqeve, shkaqe të cilat ne nuk mund t’i perceptojmë e rrjedhim- 
isht nuk mund t’i kuptojmë. Fjala Rastësi vjen nga fjala “rast”, dhe 
nënkupton një ndodhi rastësore, të ngjashme me hedhjen e zareve të 
lojës, rënia e të cilëve thjesht “ndodh” rastësisht dhe nuk ka lidhje 

me ndonjë shkak. Ky është kuptimi në të cilin përdoret përgjithë- 
sisht kjo fjalë. Por nëse kjo çështje hetohet nga afër, vihet re se nuk 
ka absolutisht asgjë rastësore në rënien e zareve. Sa herë që një zar 
hidhet e shfaq një numër të caktuar, ai i bindet një ligji që është po aq 
i pagabueshëm sa edhe ligji që rregullon rrotullimin e planetëve rreth 
diellit. Pas rënies së caktuar të zareve, qëndrojnë shkaqe ose vargje 
shkaqesh që shkojnë përtej aftësisë gjurmuese të mendjes sonë. Pozi- 
cioni fillestar i zareve, energjia e gjeneruar nga muskujt gjatë hedhjes, 
gjendja e tavolinës etj., janë të gjitha shkaqe me pasojë të dukshme. 
Përtej këtyre shkaqeve të dukshme ekzistojnë vargje shkaqesh para- 
prirës të padukshme dhe të gjitha këto, kanë ndikimin e tyre mbi 
numrin që bie faqelart pasi është hedhur zari. 

Nëse një zar hidhet shumë herë radhazi, do të vihet re se numrat që 
dalin priren të jenë të barabartë, pra numri një priret të shfaqet po 
aq herë sa numri dy e kështu me radhë. Nëse hidhni përpjetë një 
monedhë, do të bjerë në tokë “kokë” ose “pilë”, por nëse e hidhni 
shumë herë radhazi numri i kokave dhe pileve pothuajse do të bara- 
zohet. Këtu hyn në fuqi ligji i mesatares. Por si ligji i mesatares ashtu 
edhe një hedhje e vetme, i nënshtrohen Ligjit të Shkakut e Pasojës, 
e nëse ne do të ishim të aftë të ekzaminonim shkaqet pararendëse 
do të mund të shihnim qartësisht se do të ishte e pamundur për za- 
rin të binte ndryshe nga sa ra, në të njëjtat rrethana e në të njëjtën 
kohë. Shkaqet e njëjta sjellin pasoja të njëjta. Ekziston gjithmonë një 
“shkak” dhe një “sepse” për çdo ngjarje. Asgjë nuk “ndodh” thjeshtë 
pa një arsye apo pa një varg të tërë arsyesh. 

Shpesh në mendjet e atyre që shqyrtojnë këtë Parim shfaqet njëfarë 
pështjellimi që rrjedh nga fakti se ata janë të paaftë të shpjegojnë se 
si diçka mund të krijojë diçka tjetër, apo të jetë “krijuesja” e gjësë së 
dytë. Faktikisht asnjë “gjë” nuk mund të “krijojë” një “gjë” tjetër. 
Shkaku e Pasoja ka të bëjë drejtpërdrejtë me “ngjarjet”. “Ngjarje” 
quhet “ajo çka vjen, pason apo ndodh si rezultat apo pasojë e një 
ngjarjeje paraprirës”. Një ngjarje nuk “krijon” ngjarje të tjera, por 
përbën një hallkë pararendëse në vargun e madh të ngjarjeve që bu- 
rojnë nga energjia krijuese e GJITHËSISË. 


95 



Ekziston një vazhdimësi midis të gjitha ngjarjeve paraprirës, aktuale 
dhe pasuese. Ekziston një lidhje midis çdo gjëje që ka kaluar dhe 
gjithçkaje që do të pasojë. Një gur shkëputet nga faqja e malit dhe 
rrëzohet mbi çatinë e një shtëpize poshtë në luginë. Në pamje të parë 
kjo pasojë duket e rastësishme, por nëse e shqyrtojmë çështjen, pas 
saj do të gjejmë një mori shkaqesh. Fillimisht ishte shiu ai që zbuti 
tokën që mbante gurin, çka bëri që ky i fundit të binte; kësaj i para- 
prin ndikimi i diellit dhe i shirave të mëparshme etj., të cilat gradu- 
alisht copëtuan e shkëputën gurin nga shkëmbi; këtyre i paraprijnë 
shkaqet të cilat çuan në krijimin e malit, lartësimin e tij nga kon- 
vulsionet natyrore e kështu me radhë në pafundësi. Mund të gjur- 
monim shkaqet që qëndrojnë pas shiut etj. Më pas mund të trajtonim 
ekzistencën e çatisë. Shkurtimisht, do të ngatërroheshim keq në një 
lëmsh shkaqesh e pasojash prej të cilit do të përpiqeshim më kot të 
shpëtonim. 

Ashtu siç ndodh me njeriun i cili ka dy prindër, katër gjyshër, tetë 
stërgjyshër, gjashtëmbëdhjetë katragjyshër e kështu me radhë derisa 
pas 40 brezash numri i paraardhësve të tij do të jetë disa milionë, 
ashtu ndodh edhe me numrin e shkaqeve që qëndrojnë pas një ngjar- 
jeje apo dukurie, qoftë kjo po aq e papërfillshme sa edhe kalimi i një 
grimce bloze përpara syve tuaj. Nuk është aspak e thjeshtë të gjur- 
mohet ajo grimcë bloze deri në periudhat e hershme të historisë së 
botës, kur ajo ishte pjese e trungut masiv të një druri, i cili më pas u 
shndërrua në qymyr, e kështu me radhë, derisa në formën e grimcës 
së blozës kalon përmes fushëpamjes suaj, në rrugëtimin drejt aven- 
turash të reja. Një varg i stërmadh ngjarjesh, shkaqesh e pasojash e 
transformuan grimcën në gjcndjcn në të cilën ndodhet, e kjo grimcë 
në vctvctc nuk është gjë tjctër vcçsc një nga vargjet e ngjarjeve që do 
të prodhojnë ngjarje të tjera edhe qindra vjet më pas. Diçka nga seria e 
ngjarjeve që lindin prej grimcës së vogël të blozës, ishte edhe shkrimi 
i këtyre rreshtave, çka bëri që radhitësi në shtypshkronjë të kryente 
një punë të caktuar në lidhje këtë, e po kështu edhe korrektori i bo- 
cave; grimca c blozës do të ndikojë në formimin e disa e ideve të cak- 
tuara në mendjcn tuaj dhe të të tjerëve, të cilat më pas do të ndikojnë 
të tjcra mendjc c kështu me radhë pafund, përtej aftësisë së njeriut për 

të menduar më tutje, dhe e gjitha kjo nga kalimi i një grimce të vogël 
bloze, që dëshmon për relativitetin e gjërave dhe lidhjen e ngushtë që 
ekziston mes tyre, si edhe thekson faktin se “nuk ka të madh apo të 
vogël brenda mendjes, që është shkaku i gjithçkaje”. 

Ndaluni e mendoni për një çast! Nëse në periudhën e vagullt të 
Epokës së Gurit, një djalë i caktuar nuk do të kishte takuar një va- 
jzë të caktuar, ju që po lexoni sot këto rreshta nuk do të ishit këtu. 
Ndoshta edhe ne që po shkruajmë këto rreshta nuk do të ishim këtu 
nëse i njëjti çift nuk do të takohej. Vetë akti i të shkruarit nga ana jonë 
dhe i të lexuarit nga juaj, do të ndikojë jo vetëm jetët tona përkatëse, 
por në mënyrë të drejtpërdrejtë ose jo, do të ndikojë edhe jetët e 
shumë njerëzve që jetojnë apo që do të jetojnë në shekujt që do të vi- 
jnë. Çdo mendim që na kalon nëpër mendje e çdo veprim që kryejmë, 
ka përfundime të drejtpërdrejta apo të tërthorta në vargun e madh te 
Shkakut dhe Pasojës. 

Për arsye të shumta, nuk dëshirojmë të hyjmë në trajtimin e Vullnetit 
të Lirë apo Determinizmit në këtë libër. Midis shumë arsyeve qën- 
dron edhe kryesorja, sipas së cilës asnjëra nga palët që polemizojnë 
nuk ka plotësisht të drejtë. Nga ana tjetër, në përputhje me Mësimet 
Hermetike, secila palë është pjesërisht e saktë në atë që thotë. Parimi 
i Polaritetit tregon se të dyja janë Gjysmë të Vërteta; pole të kundërta 
të të Vërtetës. Doktrina sqaron se një njeri mund të jetë njëkohësisht 
edhe i Lirë, edhe i robëruar nga Nevoja, kjo në varësi të kuptimit që u 
jepet këtyre fjalëve dhe të lartësisë së së Vërtetës prej nga shqyrtohet 
çështja. Shkruesit e lashtë shprehen mbi këtë çështje si më poshtë: “Sa 
më larg të ndodhet krijimi nga Qendra, aq më i robëruar është; sa më 
shumë i afrohet Qendrës, aq më pranë Lirisë ndodhet”. 

Shumica e njerëzve, disa më pak e disa më shumë, janë skllevër të 
trashëgimisë dhe ambientit rrethues, duke gëzuar kështu fare pak 
Liri. Ata janë të ndikuar nga opinionet, zakonet dhe mendimet e 
botës së jashtme, si edhe nga emocionet, ndjenjat dhe humori i tyre 
vetjak. Ata nuk shfaqin Vetëkontroll të denjë për këtë emër. Mad- 
je edhe këtë pohim të mësipërm do ta hidhnin poshtë me zemëratë 

duke thënë: “Sigurisht që jam i lirë të sillem e të veproj siç më pëlqen 
mua; unë bëj atë çka dua të bëj”, megjithëse nga ana tjetër nuk janë të 
aftë të shpjegojnë ku e kanë origjinën fjalët e tyre “dua të” dhe “siç 
më pëlqen”. Çfarë i shtyn ata që të “duan të” bëjnë njërën gjë në vend 
të një tjetre; çfarë i bën ata t’u “pëlqejë” njëri veprim e jo një tjetër? 
A ka vallë një “sepse” për “pëlqimet” dhe “dëshirat” e tyre? Mjeshtri 
mund t’i shndërrojë këto “pëlqime” dhe “dëshira” në të tjera, të cilat 
gjenden në skajin e kundërt të polit mendor. Ai është i aftë të “dëshi- 
rojë sepse do”, e jo të dëshirojë për shkak se një ndjenje, gjendjeje 
shpirtërore, emocion apo ndikim i atmosferës rrethuese, i ndez në 
vetvete dëshirën për të vepruar në mënyrë të tillë. 

Pjesa dërrmuese e njerëzve shkojnë kuturu si një gur që rrokulliset, 
duke iu bindur ambientit rrethues, ndikimeve të jashtme e gjendjeve 
të brendshme shpirtërore, dëshirave etj., pa përmendur këtu dëshirat 
dhe vullnetet e atyre më të fortë se ta, trashëgimitë dhe sugjestion- 
imin, gjëra këto të cilat i përfshijnë e marrin përpara pa bërë rezist- 
encë apo pa ushtruar Vullnetin e tyre. Njësoj si ushtarët e drunjtë në 
fushën e shahut të jetës, ata luajnë pjesën e tyre, e më pas lihen mën- 
janë kur loja ka përfunduar. Ndërkohë Mjeshtrit që i njohin rregullat 
e lojës, ngrihen mbi rrafshin e jetës materiale dhe e vendosin veten në 
kontakt me forcat më të larta të natyrës së tyre, duke dominuar hu- 
morin, karakterin, cilësitë dhe polaritetin e tyre, si edhe ambientin që 
i rrethon, duke u bërë kështu Lojtarë të lojës në vend të jenë Ushtarë, 
Shkaqe në vend që të jenë Pasoja. Mjeshtrit nuk i largohen Shkakësisë 
së rrafsheve më të larta por u binden ligjeve të tyre, duke sunduar në 
këtë mënyrë mbi rrethanat e rrafshit më të ulët. Në këtë mënyrë, ata 
bëhen një pjesë e ndërgjegjshme e Ligjit, në vend që të jenë thjeshtë 
instrumente të verbra. Ndërkohë që janë Shërbëtorë të Rrafsheve të 
Larta, ata mbeten Sundimtarë të Rrafshit Material. 

Si në rrafshet e larta ashtu edhe në ato të ulëta, Ligji mbetet kurdo- 
herë në fuqi. Diçka si Rastësia nuk ekziston. Perëndeshën e verbër e 
shfuqizon Arsyeja. Tashmë, me sytë e kthjelluar nga dituria, jemi të 
aftë të shohim se gjithçka qeveriset nga Ligji Universal, se numri i 
pafund i ligjeve nuk është veçse manifestim i Ligjit të Vetëm të Madh, 

LIGJIT që quhet TERESI. Është pa dyshim e vërtetë që as edhe një 
trumcak nuk shpëton pa u vënë re nga Mendja e GJITHËSISË; është 
e vërtetë se edhe fijet e flokëve në kokën tonë janë të numëruara, siç 
shprehen edhe shkrimet e shenjta. Nuk ekziston asgjë jashtë Eigjit e 
asgjë nuk ndodh në kundërshti me të. Gjithsesi, mos bëni gabimin të 
mendoni që njeriu është thjesht një automat, përkundrazi! Doktrina 
Hermetike pohon se Njeriu mund të përdorë Eigjin për të mposhtur 
ligjet, dhe se ligji i lartë do të mbizotërojë mbi më të ulëtin, derisa më 
në fund të ketë mbërritur në fazën në të cilën kërkon strehim te vetë 
EIGJI, ku qesh deri në përbuzje me ligjet që rregullojnë dukuritë. A 
jeni vallë të aftë të rrokni kuptimin e brendshëm të gjithë kësaj? 

Kapitulli XIII 
GJINIA 


"Gjinia ekziston në çdo gjë; gjithçka ka Parimet e saj 
Mashkullore e Femërore; Gjinia manifestohet në të gji- 
tha rrafshet." - Kybalioni 

P arimi i Shtatë Hermetik, Parimi i Gjinisë, trupëzon vërtetësinë 
që pohon se Gjinia shfaqet në gjithçka, se parimet Mashkullore 
dhe Femërore janë përherë të pranishme dhe aktive në të gjitha fazat 
e dukurive, në secilin nga rrafshet e veçanta të jetës. Në këtë pikë 
mendojmë se do të ishte e udhës të tërhiqnim vëmendjen tuaj drejt 
faktit që Gjinia në kuptimin e saj Hermetik, nuk është e njëjta gjë 
me Seksin në kuptimin e zakonshëm me të cilin përdoret kjo fjalë. 


100 



Fjala “Gjini” vjen nga rrënja latine e saj që do të thotë “të bëhesh 
shkak, të ngjizësh, të gjenerosh, të krijosh, të prodhosh”. Një shqyr- 
tim i shkurtër do t’ju dëshmonte se kjo fjalë ka kuptime më të shumta 
e më të gjera se fjala “Seks”, e cila i referohet dallimeve fizike midis 
gjallesave mashkullor e femërore. Seksi është thjeshtë manifestim i 
Gjinisë në një rrafsh të caktuar të Rrafshit të Madh Fizik, rrafshit të 
jetës organike. Do të dëshironim të ngulitnim fort në mendjet tuaja 
këtë dallim, për shkak se disa shkrimtarë të cilët janë njohur sipër- 
faqësisht me Filozofinë Hermetike, janë orvatur ta njësojnë Parimin 
e Shtatë Hermetik, me teori e mësime boshe apo fantazi, shpesh 
madje edhe të qortueshme mbi Seksin. 

Qëllimi i vetëm i Gjinisë është krijimi, prodhimi, gjenerimi etj., 
dhe manifestimi i Parimit është i dukshëm në secilin nga rrafshet 
e dukurive. Është e vështirë të ofrohen prova shkencore për këtë, 
pasi shkenca ende nuk e ka pranuar këtë Parim si të zbatueshëm në 
mënyrë universale. Megjithatë, ka prova të cilat po dalin në dritë 
pikërisht nga burime shkencore. Fillimisht mund të vëmë re manifes- 
time te dallueshme të Parimit të Gjinisë ndërmjet grimcave, joneve 
apo elektroneve, të cilat përbëjnë bazën e Materies ashtu siç shkenca 
e njeh këtë të fundit, e të cilat përmes kombinimesh të caktuara for- 
mojnë Atomin, i cili deri pak kohë më parë trajtohej si fundor dhe i 
pandashëm. 

Fjala e fundit e shkencës thotë se atomi përbëhet nga një shumël- 
lojshmëri grimcash, elektronesh ose jonesh (emra të ndryshëm këta 
të përdorur nga autoritete të ndryshme), të cilat rrotullohen përqark 
njëra-tjetrës dhe lëkunden me intensitet të lartë. Paralelisht me këtë, 
pohohet se formimi i një atomi, në të vërtetë, ndodh si pasojë e grum- 
bullimit të grimcave negative përreth një grimce pozitive; në dukje 
grimcat pozitive ushtrojnë njëfarë ndikimi mbi grimcat negative, 
duke bërë që këto të fundit të formojnë kombinime të caktuara dhe 
të “krijojnë” apo “gjenerojnë” në këtë mënyrë atome. Kjo përkon 
plotësisht me Mësimet më të lashta Hermetike, të cilat e kanë iden- 
tifikuar gjithmonë parimin Mashkullor të Gjinisë me (të ashtuquaj- 
turin) Polin “Pozitiv” dhe parimin Femëror me (të ashtuquajturin) 

Polin “Negativ” të Elektricitetit. 

Le të themi dy fjalë në këtë pikë në lidhje me këtë identifikim. Pub- 
liku i gjerë ka krijuar një përshtypje krejtësisht të gabuar mbi cilësitë 
e të ashtuquajturit pol “Negativ” të Materies së elektrizuar ose mag- 
netizuar. Shkenca i përdor në mënyrë të gabuar fjalët Pozitive dhe 
Negative për sa i përket kësaj dukurie. Fjala Pozitive nënkupton 
diçka reale dhe të fortë krahasuar me Negativen, e cila nënkupton 
mosvërtetësi dhe dobësi. Asgjë nuk mund të jetë më larg nga e vërteta 
faktike e dukurisë së elektricitetit. I ashtuquajturi poli Negativ i një 
baterie, në të vërtetë është poli në të cilin dhe prej të cilit shfaqet gjen- 
erimi apo prodhimin i formave dhe energjive të reja. Nuk ka asgjë 
“negative” në lidhje me këtë. Autoritetet shkencore tashmë përdorin 
fjalën “Katodë” në vend të fjalës “Negative”, fjalë kjo që vjen nga 
greqishtja e që nënkupton “prejardhje; udhë e gjenerimit” etj. Nga 
poli i Katodës vërshon luzma e elektroneve ose grimcave, e po nga i 
njëjti pol burojnë edhe “rrezet” e mrekullueshme të cilat kanë revolu- 
cionarizuar konceptet shkencore gjatë dekadës së shkuar. Poli i Ka- 
todës është Mëma e gjithë dukurive të çuditshme të cilat kanë bërë të 
padobishme tekstet e vjetra, dhe kanë flakur në pirgun e mbeturinave 
të spekulimeve shkencore, teori të pranuara prej një kohe të gjatë. 
Katoda ose Poli Negativ është Parimi Mëmë i Dukurisë së Elektric- 
itetit, si edhe i formave më të përsosura të materies që njeh sot për sot 
shkenca. Kështu pra siç e shikoni, jemi të justifikuar kur refuzojmë 
përdorimin e fjalës “Negative” gjatë trajtimit të çështjes në fjalë, si 
edhe kur insistojmë në zëvendësimin e terminologjisë së vjetër me 
fjalën “Femërore”. Janë vetë faktet të cilat na shtyjnë të veprojmë në 
këtë mënyrë, pa pasur nevojë t’i referohemi aspak Doktrinës Herme- 
tike. Kështu pra, në vijim do të përdorim fjalën “Femëror” në vend të 
fjalës “Negativ” kur të flasim për këtë pol të caktuar aktiviteti. 

Teoritë e fundit shkencore thonë se grimcat krijuese apo elektronet 
janë Femërore (shkenca thotë se “përbëhen nga ngarkesë negative 
elektrike”, ne themi se përbëhen nga energji Femërore). Një grim- 
cë femërore mund të shkëputet ose edhe të largohet nga një grimcë 
Mashkullore, e të nisë një karrierë të re. 

Ajo kërkon në mënyrë aktive bashkimin me një grimcë Mashkul- 
lore, duke qenë e shtyrë nga një impuls natyral drejt krijimit të for- 
mave të reja të Materies apo Energjisë. Një shkrues madje shkon aq 
larg, sa përdor shprehje si: “...ajo menjëherë, kërkon me vullnetin 
e saj të lirë, një bashkim...” etj. Këto ndarje e bashkime formojnë 
edhe bazën e pjesës dërrmuese të aktiviteteve të botës kimike. Kur 
grimca Femërore bashkohet me grimcën Mashkullore, nis një proces 
i caktuar. Grimcat Femërore lëkunden me shpejtësi nën ndikimin e 
energjisë Mashkullore dhe rrotullohen me shpejtësi përqark kësaj të 
fundit. Rezultati është lindja e një atomi të ri. Ky atom i ri, vërtetë 
është krijuar nga bashkimi i ngarkesave apo grimcave Mashkullore e 
Femërore, por pasi bashkimi është kryer atomi shfaqet si diçka më 
vete, me veti të caktuara, pa shfaqur më karakteristikën e elektric- 
itetit të lirë. Procesi i shkëputjes apo ndarjes së elektroneve Femërore 
quhet “jonizim”. Këto elektrone apo thërrmija, janë punëtorët më 
aktivë në Natyrë. Si pasojë e bashkimeve dhe e kombinimeve të tyre, 
shfaqen dukuritë e ndryshme të dritës, nxehtësisë, elektricitetit, mag- 
netizmit, tërheqjes, shtytjes, afrimitetit kimik dhe anasjelltas, si edhe 
fenomene të tjera të ngjashme. Të gjitha këto, shfaqen nga veprim- 
taria e Parimit të Gjinisë në rrafshin e Energjisë. 

Pjesa e parimit Mashkullor, duket se është ajo që drejton njëfarë en- 
ergjie të qenësishme kundrejt parimit Femëror, duke nisur në këtë 
mënyrë veprimtarinë e procesit krijues. Por është parimi Femëror 
që kryen përherë punën krijuese aktive; kështu ndodh në të gjitha 
rrafshet. Secili nga parimet me vete, është i paaftë të përftojë energji 
vepruese pa ndihmën e tjetrit. Në disa forma jete, të dy parimet janë të 
kombinuara në një organizëm të vetëm. Në botën organike gjithçka 
shfaq dy gjini; gjendet Mashkullorja në formën Femërore dhe forma 
Femërore. Mësimet Hermetike përmbajnë të dhëna të zgjeruara mbi 
veprimtarinë e dy parimeve të Gjinisë, në lidhje me prodhimin dhe 
manifestimin e formave të ndryshme të energjisë etj., por nuk e sho- 
him si të volitshëm thellimin në këto detaje për momentin, përderisa 
shkenca nuk ka përparuar mjaftueshëm sa të mundemi t’i mbësh- 
tesim me fakte shkencore. Por shembulli që ju dhamë mbi dukuritë 
e elektroneve dhe grimcave, dëshmon se shkenca është në udhën e 

duhur, si edhe ju jep një ide të përgjithshme mbi parimet që qëndro- 
jnë në themel. 

Disa prej shkencëtarëve hulumtues kryesorë kanë deklaruar se besoj- 
në që gjatë formimit të kristaleve, gjendet diçka që përkon me “aktiv- 
itetin seksual”, çka është një tjetër shenjë që dëshmon për drejtimin 
drejt të cilit po fryjnë erërat e shkencës. Çdo vit që do të vijë do të 
sjellë më shumë fakte që do të mbështetin saktësinë e Parimit Herme- 
tik të Gjinisë. Do të zbulohet se Gjinia është në manifestim e veprim- 
tari të pandërprerë në fushën e materies inorganike, si edhe ne fushën 
e Energjisë ose Forcës. Tashmë, në përgjithësi elektriciteti trajtohet si 
“Diçka” në të cilën duket sikur treten apo shkrihen të gjitha format e 
tjera të energjisë. “Teoria Elektrike e Universit” është doktrina më e 
fundit shkencore, e cila po rritet me shpejtësi në popullaritet dhe po 
pranohet gjerësisht. Rrjedhimisht, nëse jemi të aftë të zbulojmë bren- 
da dukurisë së elektricitetit, qoftë edhe thellë në rrënjët dhe burimin 
e manifestimeve të saj, një provë të pagabueshme të pranisë së Gjinisë 
dhe veprimtarisë së saj, jemi plotësisht të justifikuar t’ju kërkojmë 
të besoni se shkenca më në fund ka ofruar prova të ekzistencës së 
Parimit të madh Hermetik, Parimit të Gjinisë, në të gjitha dukuritë 
e universit. 

Nuk është e nevojshme t’ju marrim kohë me dukurinë e mirënjohur 
të “tërheqjes dhe shtytjes” së atomeve, afrimitetin kimik, “pëlqimet 
e mospëlqimet” e grimcave atomike apo tërheqjen ose kohezionin 
ndërmjet molekulave të materies. Këto fakte janë tejet të mirënjohura 
e nuk kanë nevojë për koment të zgjeruar nga ana jonë. Por a ju ka 
shkuar ndonjëherë ndërmend se të gjitha këto janë manifestim i Pa- 
rimit të Gjinisë? E keni vallë të vështirë të vëreni se kjo dukuri ngjan 
me atë të grimcave e elektroneve si dy pika uji? E akoma më tej, a 
mundeni vallë të mos shihni urtësinë e Mësimeve Hermetike të cilat 
pohojnë se edhe vetë Eigji i Gravitetit, kjo forcë tërheqëse misterioze 
falë së cilës të gjitha grimcat e trupat që zotërojnë masë priren drejt 
njëri-tjetrit, nuk është gjë tjetër veçse një manifestim tjetër i Parimit 
të Gjinisë, i cili vepron duke tërhequr Mashkulloren te Femëror- 
ja e anasjelltas? Për momentin nuk mundemi t’ju ofrojmë prova 

shkencore, por shqyrtojeni dukurinë nën dritën e Mësimeve Herme- 
tike, e do të shihni se do të keni një hipotezë që funksionon më mirë 
se çdo hipotezë tjetër e ofruar nga shkenca e fizikës. Vendosini në 
provë të gjitha dukuritë fizike e do të dalloni menjëherë se Parimi i 
Gjinisë është gjithmonë i pranishëm. 

Le të hidhemi tani në trajtimin e veprimtarisë së Parimit në Rrafshin 
Mendor, ku mjaft veçori që paraqesin interes po presin të shqyrto- 
hen. 

Kapitulli XIV 
GJINIA MENDORE 

S tudentët e psikologjisë të cilët kanë ndjekur tendencën moderne të 
mendimit përgjatë trajtave të dukurive mendore, janë befasuar nga 
këmbëngulja me të cilën ka qëndruar ideja e mendjes së dyzuar, e cila 
është shfaqur fuqishëm këto dhjetë pesëmbëdhjetë vitet e fundit, e që 
ka shërbyer si origjinë për një sërë teorish serioze mbi natyrën dhe 
përbërjen e këtyre “dy mendjeve”. I ndjeri Thomson J. Hudson fitoi 
popullaritet të madh më 1893 duke parashtruar teorinë e tij të mirën- 
johur të “mendjeve objektive e subjektive”, për të cilat ai pretendonte 
se ekzistonin në çdo individ. Shkrimtarë të tjerë tërhoqën pothuajse 
interes të njëjtë me teoritë e tyre mbi “mendjet e ndërgjegjshme dhe të 
nënndërgjegjshme”, “mendjet e vullnetshme dhe të pavullnetshme”, 
“mendjet aktive dhe pasive” etj. Teoritë e shkrimtarëve të ndryshëm 
dallojnë nga njëra-tjetra, por në themel mbetet parimi i “dyzimit të 
mendjes”. 

Nxënësit të Filozofisë Hermetike i bëhet të buzëqeshë kur lexon e 
dëgjon për këtë numër “teorish të reja” mbi natyrën e dyfishtë të 
mendjes, ndërkohë që secila nga shkollat e ndryshme mbron me 
këmbëngulje teoritë e preferuara duke deklaruar se ka “zbuluar të 
vërtetën”. Nxënësi kthen pas faqet e historisë okulte, e shumë kohë 
më parë, në fillimet e vagullta të mësimeve okulte, ai gjen adresime 
mbi doktrinën e lashtë Hermetike të Parimit të Gjinisë në Rrafshin 
Mendor dhe manifestimin e Gjinisë Mendore. Duke hulumtuar më 
në thellësi, ai zbulon se filozofia e lashtë ishte në dijeni të fenom- 
enit të “mendjes së dyzuar”, si edhe sqaronte atë nëpërmjet teorisë së 
Gjinisë Mendore. Ideja e Gjinisë Mendore, mund t’u shpjegohet me 
fare pak fjalë studentëve që janë të familjarizuar me teoritë bashkë- 
kohore të cilat i përmendëm tërthorazi më lart. Parimi Mashkullor i 
Mendjes përkon me të ashtuquajturën Mendje Objektive, Mendje të 
Ndërgjegjshme, Mendje të Vullnetshme, Mendje Aktive etj. 

Ndërkohë, Parimi Femëror i Mendjes përkon me të ashtuquajturën 
Mendje Subjektive, Mendje të Nënndërgjegjshme, Mendje të Pavull- 
netshme, Mendje Pasive etj. Sigurisht, Doktrina Hermetike nuk paj- 
tohet me shumë nga teoritë bashkëkohore në lidhje me natyrën e dy 
fazave të mendjes, e as nuk pranon shumë nga faktet e pretenduara 
për dy aspektet përkatëse; disa nga këto teori dhe pretendime e kanë 
hedhur hapin më të gjatë se duhet dhe janë të paafta të përballojnë 
sprovën eksperimentale dhe demonstrimin. Po i theksojmë këto pika 
të përbashkëta, me qëllimin e vetëm për të ndihmuar nxënësin të 
përvetësojë njohurinë e marrë paraprakisht, me mësimet e Filozofisë 
Hermetike. Studentët e Hudsonit do të dallojnë lehtësisht fjalinë në 
krye të kapitullit të dytë të librit të tij “Ligji i Fenomeneve Psikike” 
që thotë: “Zhargoni mistik i filozofëve Hermetikë, zbulon të njëjtën 
ide të përgjithshme”, çka nënkupton dyzimin e mendjes. Nëse Dr. 
Hudsoni do të kishte shpenzuar pak më tepër kohë dhe mund për 
të deshifruar diçka më shumë nga “zhargoni mistik i Filozofisë Her- 
metike”, mbase do të arrinte të hidhte më shumë dritë mbi çështjen 
e “dyzimit të mendjes”, por në këtë rast vepra e tij më interesante 
ndoshta nuk do të shkruhej asnjëherë. Le të shqyrtojmë tani Mësimet 
Hermetike në lidhje me Gjininë Mendore. 

Mësuesit Hermetikë e nisin mësimdhënien e tyre mbi çështjen në 
fjalë, duke i nxitur nxënësit të shqyrtojnë kumtimin e ndërgjegjes së 
tyre mbi Vetveten. Nxënësit nxiten që ta drejtojnë vëmendjen për- 
brenda, drejt Vetes që ndodhet brenda secilit nga ne. Çdo nxënës 
udhëzohet që të vërejë se ndërgjegjja fillimisht raporton mbi ekzist- 
encën e atij Vetë; kumtimi është “Unë Jam”. Në pamje të parë duket 
sikur këto janë fjalët e fundit nga ndërgjegjja, por një shqyrtim pak i 
mëtejshëm zbulon faktin se “Unë Jam” mund të veçohet apo ndahet 
në dy pjesë apo aspekte të dallueshme, të cilat megjithëse punojnë të 
ndërthurura dhe në njëzëshmëri, prapëseprapë mund të qëndrojnë të 
ndara në ndërgjegje. 

Ndërkohë që fillimisht duket se ekziston vetëm një “Unë”, një 
shqyrtim më i kujdesshëm nga afër nxjerr në pah faktin se ekziston 
një “Unë” dhe një “Mua”. Këta binjakë mendorë dallojnë në karak- 
teristika dhe natyrë, dhe shqyrtimi i natyrës së tyre së bashku me 
dukuritë që lindin prej saj, hedh dritë mbi shumë probleme që kanë 
të bëjnë me ndikimin mendor. 

Le të fillojmë me shqyrtimin e pjesës “Mua”, e cila zakonisht ngatër- 
rohet me “Unin” nga ana e nxënësit, nëse ky i fundit nuk e shtyn 
kërkimin pak më tej në thellësitë e ndërgjegjes së tij. Njeriu e shikon 
Veten (në aspektin “Mua”) si të jetë i përbërë prej një sërë ndjenjash, 
shijesh, pëlqimesh, mospëlqimesh, zakonesh, lidhjesh të veçanta, 
karakteristikash etj., të gjitha këto gjëra të cilat formojnë personalite- 
tin apo “Veten” e tij, ashtu siç e njeh ai vetë dhe të tjerët. Ai e ndjen 
se këto emocione dhe ndjenja ndryshojnë, lindin, vdesin dhe u nën- 
shtrohen Parimeve të Ritmit e Polaritetit të cilat e zhvendosin atë 
vetë nga njëri skaj i ndjenjës drejt tjetrit. Ai gjithashtu e koncepton 
pjesën “Mua” si një akumulim i caktuar njohurish brenda mendjes, 
të cilat formojnë një pjesë të vetes së tij. E tillë është pjesa “Mua” në 
botëkuptimin e njeriut të zakonshëm. 

Ndoshta u rrëmbyem paksa. Mund të thuhet se pjesa “Mua” e shumë 
njerëzve konsiston gjerësisht në ndërgjegjen e tyre trupore dhe në 
orekset e tyre fizike. Meqenëse ndërgjegjja e tyre është e lidhur fort 

me natyrën e tyre trupore, ata praktikisht “jetojnë aty”. Disa madje 
shkojnë aq larg sa trajtojnë edhe petkat e tyre si pjesë përbërëse të 
“Mua-s”, duke i konsideruar edhe ato pjesë të vetvetes. Një shkrimtar 
ka thënë me humor: “njerëzit përbëhen nga tri pjesë... shpirti, trupi 
dhe rrobat”. Këta njerëz me “ndërgjegje petkore” do të humbitnin 
personalitetin e tyre nëse do të mbeteshin pa veshmbathjet e tyre, 
fjala vjen pasi t’u mbytej anija në të cilën udhëtonin. Por edhe shumë 
prej atyre të cilët nuk janë kaq fort të lidhur pas stolive të tyre, kon- 
siderojnë gjithsesi vetëdijen trupore si “Mua-n” e tyre. Ata nuk ar- 
rijnë të konceptojnë një Vetvete të pavarur nga trupi. Praktikisht ata i 
shikojnë mendjet e tyre si “diçka që i përket” trupit të tyre, gjë që në 
shumë raste është mëse e vërtetë. 

Por teksa njeriu ngjitet në shkallën e ndërgjegjësimit, ai është i aftë 
ta çlirojë veten dhe pjesën “Mua” nga ideja trupore, si edhe ta men- 
dojë trupin si diçka që i “përket” pjesës së tij mendore. E megjithatë, 
përsëri ai është i prirur ta identifikojë pjesën “Mua” me gjendjet 
shpirtërore, ndjenjat etj., pasi ndjen se këto gjëra ekzistojnë bashkën 
me të. Ai është mjaft i prirur t’i konsiderojë këto gjendje të brend- 
shme si identike me atë vetë, ndërkohë që ato janë thjeshtë “gjëra” të 
prodhuara nga një pjesë e mendësisë së tij, dhe ekzistojnë brenda tij, 
jashtë tij, bashkë me të, por gjithsesi nuk janë “vetë ai”. Ai kupton 
se mund t’i ndryshojë këto gjendje të brendshme ndjesish nëpërmjet 
një përpjekjeje të vullnetshme, dhe të prodhojë gjendje apo ndjenja 
me natyrë saktësisht të kundërt, e sidoqoftë, e njëjta “Mua” të vijojë 
të ekzistojë në të njëjtën mënyrë krejt e pandryshuar. Kështu, pas 
njëfarë kohe ai bëhet i aftë t’i lërë mënjanë këto gjendje të ndryshme 
mendore, emocione, ndjenja, zakone, cilësi, karakteristika dhe për- 
katësi të tjera mendore, e t’i vendosë ato në koleksionin “jo-unë” të 
kurioziteteve dhe gjërave që bëhen barrë së bashku me zotërimet me 
vlerë. Kjo kërkon shumë përqendrim dhe forcë analitike mendore 
nga ana e nxënësit. Gjithsesi është detyrë e mundshme për nxënësin e 
përparuar, ndërkohë që nxënësit jo shumë të përparuar janë të aftë ta 
shikojnë në imagjinatën e tyre si mund të kryhet ky proces. 

Pasi ky proces mënjanimi të ketë përfunduar, nxënësi e gjen veten 

në zotërim të ndërgjegjshëm të “Vetes”, çka mund të trajtohet si në 
aspektin “Unë” ashtu edhe në aspektin “Mua”. Pjesa “Mua” mund 
të ndjehet se është Diçka mendore në të cilën prodhohen mendimet, 
idetë, emocionet, ndjenjat dhe gjendjet e tjera mendore. Ajo mund të 
konsiderohet “pjelloria mendore” siç e përshkruanin edhe të lashtët, 
e aftë të prodhojë filiza mendorë. Ajo i përgjigjet ndërgjegjes si pje- 
sa “Mua” me fuqi krijuese të fshehta dhe gjeneruesja e gjithfarël- 
loj pjellave mendore. Forca e energjisë së saj krijuese është vigane. 
Megjithatë, duke se është e vetëdijshme se i nevojitet njëfarë energjie 
nga shoqëruesi i saj “Uni” ose nga ndonjë “Unë” tjetër, përpara se të 
jetë e aftë të sjellë në jetë krijimet e saj mendore. Ky ndërgjegjësim 
sjell me vete njëmendësimin e një kapaciteti vigan pune mendore dhe 
aftësie krijuese. 

Shpejt nxënësi zbulon se nuk është kjo gjithçka që gjen në ndërgjegjen 
e tij të brendshme. Ai zbulon se ekziston një Diçka tjetër mendore, e 
aftë të ushtrojë Vullnetin e saj në mënyrë që pjesa “Mua” të veprojë 
përgjatë trajtash të caktuara krijimtarie, si edhe e aftë të qëndrojë mën- 
janë e të bëhet dëshmitare e krijimit mendor. Nxënësin e kanë mësuar 
që këtë pjesë të vetvetes ta quajë “Unë”. Ai është i aftë të prehet në 
ndërgjegje sipas dëshirës. Në “Unin” e tij ai nuk gjen ndërgjegjësim 
mbi aftësinë për të gjeneruar dhe krijuar në mënyrë aktive, në kup- 
timin e procesit gradual të pranishëm përgjatë veprimtarisë men- 
dore, por gjen ndërgjegjësim mbi aftësinë për të lëshuar e përçuar 
një energji nga “Uni” te “Mua”; një proces ky “dashjeje” që të nisë 
e të vijojë krijimi mendor. Ai gjithashtu zbulon se “Uni” është i aftë 
të qëndrojë mënjanë dhe të jetë dëshmitar i veprimtarisë krijuese e 
gjeneruese mendore të pjesës “Mua”. Ky është edhe aspekti i dyfishtë 
në mendjen e çdo personi. “Unë” përfaqëson Parimin Mashkullor të 
Gjinisë Mendore ndërsa “Mua” Parimin Femëror. “Unë” përfaqëson 
Aspektin e të Qenit ndërsa “Mua” aspektin e të Bërit. Do të vini 
re se Parimi i Përkimit vepron në këtë rrafsh në të njëjtën mënyrë 
siç vepron edhe në rrafshin e madh në të cilin është kryer krijimi i 
Universit. Të dy rrafshet janë të ngjashëm në tip megjithëse tepër të 
ndryshëm në gradë. “Si lart, ashtu edhe poshtë; si poshtë, ashtu edhe 
lart”. 

Këto aspekte të mendjes, Parimi Mashkullore e Femëror, “Unë” dhe 
“Mua”, kur trajtohen të pandara nga fenomenet e mirënjohura men- 
dore e psikike, dhurojnë edhe Çelësin Universal për lëmet e njohura 
fare pak të veprimtarisë mendore dhe manifestimit mendor. Parimi 
i Gjinisë Mendore jep të vërtetën që qëndron në thelb të së gjithë 
dukurisë së ndikimit mendor etj. 

Prirja e Parimit Femëror është gjithmonë drejt perceptimit të mbre- 
save, ndërkohë që prirja e Parimit Mashkullor është gjithmonë drejt 
lënies së këtyre mbresave ose në drejtim të të shprehurit. Parimi 
Femëror ka një fushë veprimi shumë më të larmishme se Parimi 
Mashkullor. Parimi Femëror kryen punën e gjenerimit të mendi- 
meve, koncepteve dhe ideve të reja, përfshirë këtu edhe punën e im- 
agjinatës. Parimi Mashkullor mjaftohet me ushtrimin e “Vullnetit” në 
fazat e ndryshme të tij. E megjithatë, pa ndihmën aktive të Vullnetit 
të Parimit Mashkullor, Parimi Femëror priret të prehet i mjaftuar me 
gjenerimin e imazheve mendore të cilat janë rezultat i mbresave të 
përftuara nga jashtë, në vend që të prodhojë krijime mendore origji- 
nale. 

Personat të cilët mund t’i kushtojnë një çështjeje vëmendje dhe 
përqendrim të vazhdueshëm, përdorin në mënyrë aktive të dy Pa- 
rimet Mendore; Femëroren për gjenerimin aktiv mendor, dhe Vullne- 
tin Mashkullor për të nxitur dhe për t’i dhënë energji pjesës krijuese 
të mendjes. Në të vërtetë, pjesa dërrmuese njerëzve e shfrytëzon fare 
pak Parimin Mashkullor dhe mjaftohen duke jetuar në përputhje me 
mendimet dhe idetë e ngulitura në pjesën e tyre “Mua” nga “Uni” i 
mendjeve të huaja. Sidoqoftë nuk është qëllimi ynë të ndalemi mbi 
këtë fazë të çështjes, pasi kjo mund të studiohet në çdo tekst të mirë 
mbi psikologjinë, shoqëruar me çelësin që ju kemi dhënë mbi Gjininë 
Mendore. 

Studentët e Fenomeneve Psikike janë në dijeni të dukurive të mrekul- 
lueshme të klasifikuara nën titujt e Telepatisë, Transferimit të Mendi- 
meve, Ndikimit Mendor, Sugjestionit, Hipnotizmit etj. Shumë prej 
tyre kanë kërkuar për një shpjegim mbi fazat e ndryshme të këtyre 

dukurive në teoritë e profesorëve të “dyzimit të mendjes”. Deri në 
njëfarë mase ata kanë të drejtë pasi ekziston një manifestim i qartë 
dy fazash të dallueshme të aktivitetit mendor. Por nëse studentët do 
ta trajtonin këtë “mendje të dyzuar” nën dritën e Mësimeve Herme- 
tike mbi Lëkundjet dhe Gjininë Mendore, do të vinin re se çelësin e 
shumëkërkuar e kanë në duar. 

Në fenomenin e Telepatisë vihet re se si Energjia Lëkundëse e Parim- 
it Mashkullor dërgohet drejt Parimit Femëror të një personi tjetër, 
dhe ky i fundit pasi merr mendimin-farë i mundëson të zhvillohet 
deri në pjekuri. Në të njëjtën mënyrë vepron edhe Sugjestioni dhe 
Hipnotizmi. Parimi Mashkullor i personit i cili lë mbresën, dërgon 
Energji Lëkundëse apo Forcë Vullneti drejt Parimit Femëror të per- 
sonit tjetër, dhe ky i fundit duke e pranuar, e përvetëson dhe nis të 
mendojë në përputhje me të. Kështu një ide e strehuar në mendjen e 
një personi tjetër rritet, zhvillohet dhe me kalimin e kohës trajtohet 
si një filiz mendor origjinal i individit, ndërkohë që në realitet është 
njësoj si veza e qyqes e vendosur në folenë e harabelit që shkatërron 
pasardhësit e ligjshëm dhe prehet aty e qetë si në shtëpinë e saj. Në 
mendjen e njeriut procesi normal zhvillohet kur Parimi Mashkullor 
dhe Femëror veprojnë të bashkërenditur, në mënyrë harmonike dhe 
të ndërthurur me njëri-tjetrin. Por fatkeqësisht, te njeriu mesatar, Pa- 
rimi Mashkullor është shumë përtac për të vepruar, shfaqja e Forcës 
së Vullnetit shumë e dobët, e rrjedhimisht njerëz të tillë sundohen 
thuajse tërësisht prej mendjeve dhe vullneteve të personave të tjerë, 
të cilëve u lejojnë në këtë mënyrë të mendojnë e të vendosin për ta. Sa 
i pakët është numri i mendimeve dhe veprimeve origjinale të kryera 
nga njeriu mesatar? A nuk janë vallë njerëzit në pjesën dërrmuese të 
tyre thjesht hije dhe jehona të personave me vullnet e mendje më të 
fortë se e tyrja? Problemi qëndron në faktin se njeriu mesatar kridhet 
thuajse tërësisht në ndërgjegjen e tij “Mua” dhe nuk njëmendëson 
faktin që zotëron edhe diçka si “Uni”. Ai polarizohet në Parimin e 
tij Femëror të Mendjes, dhe Parimi Mashkullor në të cilin strehohet 
edhe Vullneti, lejohet të qëndrojë jo aktiv e i papërdorur. 

Meshkujt dhe femrat e forta të botës, pa asnjë përjashtim shfaqin 

Parimin Mashkullor të Vullnetit dhe forca e tyre varet materialisht 
drejtpërsëdrejti nga ky fakt. Në vend që të jetojnë me mbresat e lëna 
në mendjet e tyre nga të tjerët, ata i sundojnë mendjet e tyre përmes 
Vullnetit, duke përftuar kështu imazhet mendore të dëshiruara, e për 
më tepër përmes së njëjtës mënyrë, sundojnë edhe mendjet e të tjerëve. 
Shikoni se në ç’mënyrë njerëzit e fortë arrijnë të mbjellin mendime- 
farë në mendjet e masave popullore, duke bërë që këta të fundit të 
mendojnë në përputhje me dëshirat e vullnetet e këtyre individëve. 
Kjo është edhe arsyeja përse njerëzit janë krijesa kaq të ngjashme me 
delet, që nuk prodhojnë kurrë një ide të tyren origjinale, e që as nuk 
përdorin fuqitë e tyre të aktivitetit mendor. 

Manifestimi i Gjinisë Mendore mund të dallohet lehtësisht përreth 
nesh në jetën e përditshme. Personat “magnetikë” janë ata persona të 
cilët janë të aftë të përdorin Parimin Mashkullor në mënyrë të tillë që 
të ngulitin idetë e tyre tek të tjerët. Aktori që i bën njerëzit të lotojnë 
apo qajnë sipas dëshirës, përdor këtë parim. Po kështu edhe oratori i 
suksesshëm, njeriu i shtetit, predikuesi, shkrimtari apo tjetërkush që 
ndodhet përpara vëmendjes publike. Ndikimi karakteristik i ushtru- 
ar nga disa njerëz mbi njerëz të tjerë, i detyrohet pikërisht shfaqjes së 
Gjinisë Mendore, përgjatë trajtave Lëkundëse të lartpërmendura. Në 
brendësi të këtij parimi gjenden të fshehtat e magnetizmit personal, 
ndikimit personal, magjepsjes etj., si edhe fenomene të grupuara në 
mënyrë të përgjithshme nën emrin Hipnotizëm. 

Studenti i cili është familjarizuar me fenomenin e njohur gjerësisht 
si “forca psikike”, ka zbuluar edhe rolin e rëndësishëm të luajtur në 
këtë fenomen nga forca të cilën shkenca e ka quajtur “Sugjestion”, 
emër ky me të cilin nënkuptohet procesi apo metoda nëpërmjet së 
cilës një ide zhvendoset apo “ngulitet” në mendjen e dikujt tjetër, 
duke bërë që kjo mendje e dytë të veprojë në përputhje me idenë. 
Është e nevojshme që të kuptohet drejtë Sugjestioni, në mënyrë që 
të zbërthehen me zgjuarsi dukuritë e ndryshme fizike në themel të 
të cilave ai qëndron. Akoma më të nevojshme janë njohuritë mbi 
Lëkundjen dhe Gjininë Mendore, të domosdoshme për studentin e 
Sugjestionit. Kjo për arsyen e thjeshtë se i gjithë parimi i Sugjestionit 

është i varur plotësisht nga parimi i Gjinisë Mendore dhe Lëkundjes. 

Është kthyer në diçka të zakonshme tashmë për studiuesit dhe profe- 
sorët e Sugjestionit që të theksojnë se është mendja “objektive apo e 
vullnetshme”, ajo që lë mbresat apo krijon sugjestionin mbi mendjen 
“subjektive apo të pavullnetshme”. Por ata nuk përshkruajnë as pro- 
cesin e as nuk tregojnë ndonjë analogji në natyrë që të na ndihmojë 
ta përvetësojmë idenë menjëherë. Nëse do ta shqyrtoni çështjen nën 
dritën e Doktrinës Hermetike, do të vini re se gjallërimi i Parimit 
Femëror prej Energjisë Lëkundëse të Parimit Mashkullor, është në 
përputhje me ligjet universale të natyrës, dhe bota natyrore ofron 
analogji të panumërta nëpërmjet të cilave parimi mund të bëhet i 
kuptueshëm. Në fakt Mësimet Hermetike tregojnë se edhe vetë kri- 
jimi i Universit i nënshtrohet të njëjtit ligj, dhe se në të gjitha shfaqjet 
krijuese në rrafshet shpirtërore, mendore e fizike, Parimi i Gjinisë 
është gjithmonë në veprim, duke u shfaqur në formën e Parimit 
Mashkullor ose Femëror. “Si lart, ashtu edhe poshtë; si poshtë, ashtu 
edhe lart”. Përtej kësaj, në momentin kur Parimi i Gjinisë Mendore 
rroket e kuptohet plotësisht, fenomenet e ndryshme të psikologjisë 
papritmas bëhen të studiueshme e të klasifikueshme në mënyrë in- 
teligjente në vend që të mbeten në mugëtirë. Parimi “funksionon” 
edhe në praktikë, pasi është i bazuar mbi ligjet e pandryshueshme 
universale të jetës. 

Nuk do të hyjmë këtu në diskutim të zgjeruar apo përshkrim të 
fenomeneve të ndikimit mendor apo aktivitetit telepatik. Ekzistojnë 
shumë libra, disa prej tyre mjaft të mirë, të shkruar e të botuar kohët 
e fundit mbi këtë çështje. Faktet që shpallin këta libra të ndryshëm 
në vija të përgjithshme konsiderohen të sakta, megjithëse shkrimtarët 
e ndryshëm janë orvatur ta shpjegojnë fenomenin secili sipas teor- 
isë vetjake të preferuar. Nxënësi mund ta prezantojë veten me këto 
çështje, e duke përdorur teorinë e Gjinisë Mendore të bëhet i aftë të 
nxjerrë në pah rregull nga kaosi i teorive e pikëpamjeve kontradik- 
tore, e për më tepër, nëse është i prirur, mund ta kthejë veten lehtë- 
sisht në një autoritet të fushës në fjalë. Qëllim i këtij libri nuk është të 
japë informacion të zgjeruar mbi fenomenet psikike, por t’i dhurojë 

nxënësit një çelës universal me të cilin ai të mundë të hapë dyert e 
shumta që shpien në pjesë të ndryshme të Tempullit të Diturisë, të 
cilin nxënësi mund të dëshirojë ta eksplorojë. Ne mendojmë se nga 
ky këndvështrim mbi Mësimet e Kybalionit, dikush mund të nxjer- 
rë shpjegime që do të shërbejnë për të qartësuar shumë probleme të 
ndërlikuara; një çelës që do të hapë shumë dyer. 

Nuk ka vlerë hyrja në detaje në lidhje me veçoritë e shumta të fenom- 
eneve psikike dhe shkencës së mendjes, për sa kohë ne vendosim në 
duart e nxënësit mjetet nëpërmjet të cilave ai mund ta njohë veten 
plotësisht me çdo fazë të subjektit që mund t’i interesojë. Me ndih- 
mën e Kybalionit gjithkush mund të kalojë në duar çfarëdo librarie 
okulte nga fillimi, ndërkohë që Drita e lashtë nga Egjipti ndriçon 
shumë faqe të errëta e çështje të cilat qëndrojnë në terr. Ky është qël- 
limi i këtij libri. Ne nuk jemi këtu për të shpjeguar një filozofi të re, 
por për të risjellë në pah parimet themelore të një doktrine të madhe 
të vjetër sa bota, e cila do të qartësojë mësimet e të tjerëve, e cila do të 
shërbejë si Pajtuese e Madhe e teorive të ndryshme dhe e doktrinave 
të kundërta. 

Kapitulli XV 
AKSIOMA HERMETIKE 


''Zotërimi i Diturisë, nëse nuk shoqërohet me shfaqjen 
e shprehjen e saj në Veprim, i ngjan manisë së grumbul- 
limit të metaleve të çmuara: kotësi dhe marrëzi. Ditu- 
ria, njësoj si Pasuria, ekziston me qëllim që të Përdoret. 
Ligji i Përdorimit është Universal, e ai i cili e thyen këtë 
ligj do të vuajë, pasi vepron ndesh meforcat e natyrës." 
- Kybalioni 

M egjithëse Mësimet Hermetike janë ruajtur gjithmonë të sigurta, 
të kyçura në mendjet e zotëruesve të tyre fatlumë, për arsye 
të cilat i kemi thënë edhe më parë, qëllimi i tyre nuk ka qenë kur- 
rë ruajtja mënjanë dhe sekretimi. Siç mund ta vini re nga adresimi 
që i bëhet citatit të mësipërm të Kybalionit, i cili e shpall me forcë, 

Ligji i Përdorimit është pjesë përbërëse e Doktrinës. Dituria që nuk 
Përdoret apo Shprehet është diçka e kotë, e cila nuk i sjell ndonjë 
të mirë zotëruesit të saj apo racës. Ruajuni nga Koprracia Mendore 
dhe shpreheni në Veprim atë çka keni mësuar. Studiojini Aksiomat e 
Aforizmat, por gjithashtu edhe praktikojini. 

Më poshtë do të radhitim disa nga Aksiomat Hermetike më të rëndë- 
sishme të marra nga Kybalioni, secila shoqëruar me një komentim të 
shkurtër. Përvetësojini, praktikojini e zbatojini ato, pasi nuk do të 
jenë kurrë vërtetë tuajat derisa t’i keni Përdorur. 

“Për të ndërruar humorin apo gjendjen tuaj mendore, ndryshoni 
lëkundjet tuaja. ” - Kyhalioni 

Gjithkush mund t’i ndryshojë lëkundjet e tij mendore përmes një 
përpjekjeje të Vullnetshme për të përqendruar qëllimisht Vëmend- 
jen te një gjendje më e dëshirueshme. Vullneti drejton Vëmendjen 
dhe Vëmendja ndryshon Lëkundjet. Kultivojeni Artin e Vëmendjes 
përmes Vullnetit, dhe do të keni zbuluar të fshehtën e Zotërimit të 
Gjendjeve Mendore e Shpirtërore. 

“Për të shkatërruar një frekuencë të padëshirueshme lëkundjesh 
mendore, vini në zbatim Parimin e Polaritetit dhe përqendrohuni 
në polin e kundërt të asaj çka dëshironi të shuani. Eliminojeni të 
padëshirueshmen duke i ndryshuar asaj polaritetin. ” - Kyhalioni 

Kjo është një nga Formulat Hermetike më të rëndësishme. Është 
e bazuar mbi parime të vërteta shkencore. Ne ju dëshmuam se një 
gjendje e caktuar mendore dhe e kundërta e saj nuk janë gjë tjetër 
veçse pole të së njëjtës gjë, dhe se ky polaritet mund të këmbehet 
përmes Shndërrimit Mendor. Ky parim është i njohur edhe për 
psikologët bashkëkohorë, të cilët e zbatojnë për të ndërprerë vese 
të padëshirueshme duke i nxitur pacientët e tyre të përqendrohen në 
cilësitë e kundërta. Nëse jeni të pushtuar nga Frika, mos humbisni 
kohë duke u orvatur të zhdukni Frikën, por në vend të saj kulti- 
voni cilësinë e Trimërisë, e do të shikoni se Frika do të zhduket. Disa 

autorë e kanë shprehur këtë ide me forcë duke përdorur shembullin e 
dhomës së errët. Nuk keni nevojë ta hiqni me lopatë apo ta fshini me 
fshesë Errësirën. Mjafton të hapni grilat e të lini Dritën të hyjë që Er- 
rësira të zhduket. Për të eliminuar një cilësi Negative përqendrohuni 
në Polin Pozitiv të të njëjtës cilësi, dhe lëkundjet do të shndërrohen 
gradualisht nga Negative në Pozitive, derisa më në fund ju do të po- 
larizoheni në Polin Pozitiv në vend të atij Negativ. Edhe e anasjellta 
është njësoj e vërtetë siç kanë zbuluar me hidhërim shumë njerëz, të 
cilët e kanë lejuar veten të lëkunden pandërprerë në polin Negativ të 
gjërave. Duke ndryshuar polaritetin tuaj ju mund të zotëroni plotë- 
sisht humorin tuaj, gjendjet tuaja mendore, të ndreqni temperamen- 
tin e të forconi karakterin. Pjesa dërrmuese e Mjeshtërisë Mendore të 
Hermetistëve të përparuar buron nga zbatimi i Polaritetit, çka për- 
bën një nga anët më të rëndësishme të Shndërrimit Mendor. Kujtoni 
Aksiomën Hermetike (të cituar më herët) e cila thotë: 

“Mendja (njësoj si metalet dhe elementët) mund të shndërrohet nga 
një gjendje në një tjetër, nga një gradë në një tjetër, nga një konditë 
në një tjetër, nga njëpol në një tjetër, nga një lëkundje në një tjetër. ” 
- Kybalioni 

Të njohësh në thelb Polarizimin, do të thotë të njohësh në thelb pa- 
rimet themelore të Shndërrimit Mendor apo të Alkimisë Mendore, 
pasi nëse dikush nuk zotëron artin e të ndryshuarit të polaritetit vet- 
jak, e ka të pamundur të ndikojë ambientin që e rrethon. Njohja në 
thelb e këtij parimi do t’i mundësonte dikujt të ndryshonte Polarite- 
tin si vetjak ashtu edhe të të tjerëve, nëse ai person do t’i kushtonte 
kohën, kujdesin, studimin dhe praktikën e nevojshme për ta zotëruar 
këtë art. Parimi është real, por rezultatet e përftuara varen nga këm- 
bëngulja, durimi dhe praktika e nxënësit. 

“Ritmi mund të asnjanësohet përmes zbatimit të Artit të Polarizi- 
mit” - Kybalioni 

Ashtu siç kemi sqaruar edhe në kapitujt paraardhës, Hermetistët po- 
hojnë se Parimi i Ritmit shfaqet si në Rrafshin Mendor, ashtu edhe në 

Rrafshin Fizik, dhe se seria befasuese e humoreve, emocioneve dhe 
gjendjeve të tjera mendore, vijnë si pasojë e lëkundjes para e prapa 
që zhvillon lavjerrësi mendor, i cili na zhvendos nga njëri skaj i një 
ndjenje në skajin tjetër. Hermetistët gjithashtu sqarojnë se Ligji i As- 
njanësimit mundëson në masë të gjerë kapërcimin e veprimtarisë së 
Ritmit në vetëdije. Ashtu siç ju kemi treguar, ekziston një Rrafsh i 
Lartë Ndërgjegjeje dhe një Rrafsh i Ulët i saj, dhe Mjeshtri duke u 
lartësuar mendërisht në Rrafshin e lartë, bën që luhatja e lavjerrësit 
mendor të manifestohet në Rrafshin e Ulët. Kështu duke qëndru- 
ar në Rrafshin e tij të lartë ai i shpëton ndërgjegjësimit të lëkundjes 
prapa. Kjo realizohet përmes polarizimit të Vetvetes duke rritur 
lëkundjet mendore të Egos mbi lëkundjet e rrafshit të zakonshëm të 
ndërgjegjes. Është njësoj si të ngrihesh mbi diçka e ta lejosh të kalojë 
poshtë teje. Hermetisti i përparuar e polarizon veten në Polin Pozitiv 
të Qenies së tij, në polin “Unë Jam” dhe jo në polin e personalitetit, 
dhe përmes “refuzimit” e “mohimit” të veprimtarisë së Ritmit, e ngre 
veten mbi rrafshin e tij të ndërgjegjes, ku duke qëndruar i patundur 
në Deklaratën e Ekzistencës së tij, e lejon lavjerrësin të lëvizë prapa 
në Rrafshin e Poshtëm pa ndryshuar Polaritetin. Kjo mund të kryhet 
nga çdo individ që zotëron njëfarë vetëkontrolli, si kur e njeh ashtu 
edhe kur nuk e njeh ligjin në fjalë. Persona të tillë thjeshtë “refuzo- 
jnë” që t’i lejojnë vetes zhvendosjen pas prej lavjerrësit të humorit 
dhe emocionit, dhe duke pohuar të palëkundur superioritetin e tyre 
mbeten të polarizuar në polin Pozitiv. Natyrisht, Mjeshtri zotëron 
një nivel zotësie shumë më të lartë, pasi ai e kupton ligjin të cilin po 
mposht përmes një ligji tjetër, e duke përdorur Vullnetin e tij ai arrin 
një gradë Vetëpërmbajtjeje e Qëndrueshmërie Mendore, pothuajse të 
pamundur për t’u besuar nga ata të cilët e lejojnë veten të zhvendosen 
para e pas nga lavjerrësi mendor i humorit dhe ndjenjave. 

Sidoqoftë, mbani gjithmonë mend se në realitet, nuk jeni duke prishur 
Parimin e Ritmit, pasi ky i fundit është i pashkatërrueshëm. Thjesht 
po mposhtni një ligj duke shfrytëzuar një tjetër si kundërpeshë, e 
duke ruajtur në këtë mënyrë ekuilibrin. Eigjet e baraspeshës e 
kundërpeshës mbeten gjithmonë në fuqi si në rrafshet mendore ashtu 
edhe në ato fizike, e njohja e mirë e këtyre ligjeve në pamje të parë 

duket sikur i mundëson dikujt t’i përmbysë ligjet, kur në të vërtetë 
thjeshtë po ushtron një kundërpeshë. 

“Asgjë nuk i shpëton Parimit të Shkakut e Pasojës, por ekzistojnë 
Rrafshe të shumta Shkakësie, e ligjet e rrafshit më të lartë mund të 
përdoren për të mposhtur ligjet e rrafshit më të ulët. ” - Kyhalioni 

Përmes njohjes së praktikës së Polarizimit, Hermetistët ngrihen në 
një rrafsh më të lartë Shkakësie e në këtë mënyrë kundërpeshojnë 
ligjet e rrafsheve të ulëta të Shkakësisë. Duke u lartësuar mbi rrafshet 
e Shkaqeve të zakonshme, ata në një farë mase bëhen vetë Shkaqe, në 
vend që të jenë thjeshtë “të Shkaktuar”. Duke qenë të aftë të zotëro- 
jnë plotësisht humorin dhe ndjenjat e tyre, si edhe të asnjanësojnë 
Ritmin në mënyrën që tashmë e kemi sqaruar, ata janë të aftë t’i 
shpëtojnë një pjese të madhe të veprimtarisë së Shkakut e Pasojës në 
rrafshin e zakonshëm. Pjesa dërrmuese e njerëzve tërhiqen qorrazi, 
duke iu bindur ambientit rrethues, dëshirave dhe vullneteve të atyre 
më të fortë se ta, pasojave të prirjeve të trashëguara, sugjestionin që 
ushtrohet mbi ta dhe shkaqe të tjera të jashtme, të gjitha këto gjëra 
të cilat orvaten t’i lëvizin ata si ushtarë të thjeshtë në fushën e shahut 
të jetës. Përmes lartësimit mbi ndikimin e këtyre shkaqeve, Hermet- 
istët e përparuar synojnë një rrafsh më të lartë veprimi mendor, e 
duke dominuar humorin, emocionet, impulset dhe ndjenjat e tyre, 
zhvillojnë për vetveten karakter, cilësi e fuqi të reja, nëpërmjet të 
cilave mposhtin atmosferën e zakonshme rrethuese dhe praktikisht 
kthehen në Lojtarë në vend që të jenë Ushtarë të gjorë. Këta njerëz 
ndihmojnë që loja e jetës të luhet me urtësi, në vend që të shtyhen e 
tërhiqen këtej apo andej prej ndikimeve, fuqive apo vullneteve më të 
forta. Ata e shfrytëzojnë Parimin e Shkakut dhe Pasojës në vend që 
të shfrytëzohen prej tij. Natyrisht, edhe më të lartët e tyre i nënsh- 
trohen Parimit, pasi ai manifestohet edhe në rrafshet e larta, por në 
rrafshet e ulëta të aktivitetit ata janë Mjeshtra e jo Skllevër. Siç thotë 
edhe Kybalioni: 

“Të mençurit shërbejnë në rrafshet e larta, por sundojnë në të ulëtat. 
Ata u binden ligjeve që u vijnë nga lart, por në rrafshin e tyre dhe në 

rrafshet poshtë tyre, ata sundojnë ejapin urdhra. E megjithatë, duke 
vepruar në këtë mënyrë, ata vetëpërbëjnë njëpjesë të Parimit dhejo 
një pengesë për të. Njeriu i mençur pajtohet me Ligjin, e duke kup- 
tuar dinamikën e këtij tëfundit kthehet në manovrues të tij në vend 
që të kthehet në një skllav të verhër. Ashtu siç ngjan një notar i zoti 
i cili kthehet sa në një anë në tjetrën duke vajtur apo ardhur sipas 
dëshirës, krahasuar me një kërcu që pluskon duke upërplasur andej 
këtej, ashtu duket edhe njeriu i mençur kur krahasohet me njeriun e 
zakonshëm, por, në çdo rast, notari dhe kërcuri, i mençuri e i marri, 
të gjithë i nënshtrohen Ligjit. Ai i cili e kupton këtë, është në rrugën 
e duhur drejt Mjeshtërisë. ” - Kybalioni. 

Në përfundim, na lejoni të tërheqim vëmendjen tuaj mbi këtë Aksi- 
omë Hermetike: 

“Transmutacioni (shndërrimi) i vërtetë Hermetik, është Art Men- 
dor. ” - Kybalioni 

Në aksiomën e mësipërme, Hermetistët sqarojnë se vepra madhore e 
ndikimit të ambieniti që rrethon dikë, kryhet nëpërmjet Fuqisë Men- 
dore. Duke qenë se Universi është tërësisht mendor, vetëm Mendësia 
mund ta sundojë. Brenda kësaj të vërtete gjendet një shpjegim për të 
gjitha dukuritë e manifestimet e forcave të larmishme mendore, të 
cilat po studiohen e po tërheqin kaq shumë vëmendje në këto vite 
të para të Shekullit të Njëzetë. Prapa apo në themel të doktrinave të 
shkollave e kulteve të ndryshme, qëndron përherë konstant parimi 
i Substancës Mendore të Universit. Nëse Universi është Mendor në 
natyrën e tij substanciale, atëherë rrjedh se Shndërrimi Mendor duhet 
të ndryshojë kushtet dhe fenomenet e Universit. Nëse Universi është 
mendor, atëherë Mendja duhet të jetë forca më e madhe e aftë të 
ndikojë fenomenet e tij. Nëse rroket ky koncept plotësisht, atëherë 
të gjitha të ashtuquajturat “mrekulli”, mund të shihen qartësisht për 
atë çka janë në të vërtetë. 

“GJITHËSIA ështëMENDJE; Universi ështëMendor.” - Kybalioni 

